
Oold Simon dr. : 

Tisztelt teljes-ülés! 

A biztosítási törvénytervezet a meglevő állapotokon a kö- 
vetkező változtatásokat eszközli : 

1. Nagymérvű állami ellenőrzést és beavatkozást létesít és 
felállítja az állami biztosítási hivatalt. 

2. Kötelezi a biztosítási vállalatokat a díjtartalékoknak 
az állampénztárba való letéteményezésére és bizonyos megha- 
tározott értékekbe való befektetésére, szabályozza ezenfelül a 
díjtartalékok kiszámításának, kimutatásának és kezelésének az 
elveit. 

3. Szabályozza a biztosítási ügynökök kérdését. 
Ezen leglényegesebb intézkedéseken kívül 

4. Szabályozza a kisebb biztosítási egj' esületeket ; módosítja 
'"\,^ a biztosítási alapnak nagyságát ; a biztosítási szövetkezetek te- 
, J) kintetében bizonyos külön szabályokat állapít meg ; és tartalmaz 

még egyéb csekélyebb fontosságú részleteket. 



I. 

A magyar kereskedelmi törvény a publicitás rendszerének 
elve alapján áll, a mely magára a közönségre bizza az ellenőr- 
zést és a melynél a törvény arra szorítkozik, hogy a közönség- 
nek lehetővé tegye ezt az ellenőrzést és bizonyos normatív sza- 
bályokat ír elő a megalakulásra vonatkozólag. Az ellenőrzésnek 
eszköze a nyilvánosság. Kötelezi a törvény a biztosítási vállala- 
tokat, hogy a vállalat életének fontos mozzanatait közzé- vagy 
legalább hozzáférhetővé tegyék és számit arra, hogy a hol hiba 
van és a kellő elővigyázat szükségesnek mutatkozik, arra a ver- 

senyvállalatok segítségével majd rájön a közönség és a szüksé- 
ges ellenőrzés ily módon fog eléretni. 

Ennek a rendszernek kezdettől fogva küzdenie kell olyan 
ellenzőkkel, a kik elismerik ugyan a nyilvánosságnak nagy fon- 
tosságát, de kétségbe vonják azt, hogy ez egymagában biztosítja 
a kitűzött czélnak az elérhetését. A biztosító társaságok viszo- 
nyainak vizsgálata ugyanis annyira komplikált és nehéz feladat^ 
hogy a szakértelem nélküli közönség erre nem képes ; a konkur- 
rens társaságoknak ellenőrzése pedig azért nem megbízható, mert 
nem lehet pártatlanságukban bizni. Ha olyan hibákra akadnak, 
a melyek náluk is fenforognak, úgy hallgatnak, hogy nekik is 
ne fájjon. Azonfelül a concurrence déloyaletól az is kitellik^ 
hogy ott mutat rá hibákra, a hol olyanok nincsenek is, csak- 
hogy a maga főlényét tüntesse fel a többi vállalatok felett. Ezek- 
hez járul, hogy főleg életbiztosító intézeteknél az évi jelenté- 
sekből lehetetlen a kellőitéletet megalkotni, mert nem elég 
ismerni a biztosítási összegeket, a díjtartalékoknak és tartalé- 
koknak nagyságát, hanem fontos az egész biztosítási állomány- 
nak életkorok szerinti ismerete és a halálozási viszonyokba való 
betekintés. Es ki szavatol azért, hogy a közzétett adatok a tények 
nek és az üzleti könyveknek megfelelnek ? És mi történjék akkor^ 
ha ily módon visszaélések feltáratnak? Legfeljebb a jövőben 
őrizkedik tőlük a közönség, de károsodnak azok, a kik már 
befizettek, főleg az életbiztosításnál, a hol a további fizetéseknek 
beszüntetése a biztosítottakra mindig tetemes áldozatot jelente 

Ezen okokból a nyilvánosság rendszerének ellenzői nem 
tartják a nyilvánosságot az ellenőrzésre elegendőnek, hanem 
elkerülhetetlennek mondják az állami felügyeletet, a melynek 
arról kell gondoskodnia, hogy csakis oly vállalatok alakulhassa- 
nak, a melyekben a siker eléréséhez a kellő anyagi és erkölcsi 
erő- megvan és hogy a megalakulás után is folyton megtartassa- 
nak az arra irányuló szabályok, hogy a biztosító társaságra 
bízott összegek veszendőbe ne menjenek. 

Az ellennézetüek akarják vagy az állami engedélyezési 
rendszert, vagy az állami beavatkozással kapcsolatos ellenőrzési 
reudszert behozni ; vagy pedig megtartják a nyilvánosság rend- 
szerét, de kiegészítik azt az állami felügyeleti és ellenőrzési 
rendszerrel. 

Dr. Beck Hugó úgy a biztosítási jogról irt tanulmányában, 
mint az 1894-ben közzétett első tervezetében küzdött úgy az 
engedélyezési rendszer, mint az állami beavatkozással kapcso- 
latos ellenőrzési rendszer ellen. Az engedélyezési rendszer 
szerinte czélszerütlenuek bizonyult : mert nem az állam, hanem 
a forgalom igénye és a gyakorlati élet határozza meg, hogy 
szükséges-e valamely vállalat, vagy nem ; mert továbbá az 
engedélyezés a közönségben bizalmat ébreszt olyan vállalatok 
iránt* a melyek állami engedély folytán a megbizhatóságnak és 
szilárdságnak látszatával birnak, a mely bizalom gyakran vészes 
következményekkel jár, minélfogva az engedélyezési rendszer a 
gyakorlatban károsnak bizonyult. 

Úgyszintén küzd az állami beavatkozással kapcsolatos 
rendszer ellen is, mert az állam e mellett is mélyre ható befo- 
lyást gyakorol a vállalatok alakulására, szervezetére, vezetésére 
és kezelésére, s ezzel erkölcsi felelősséget vállal az intézetnek 
működéséért, mely felelősséget azonban el nem birja, mert az 
ilyen beavatkozás és felügyelet sem képes az esetleges elbukást 
megakadályozni. 

Úgy a tanulmányok, mint az első tervezet állást foglal az 
állami felügyeleti s ellenőrzési rendszerrel kiegészített publicitási 
rendszer mellett. 

A tanulmányok szerint az állami felügyelet és ellenőrzés 
ne menjen túl azon a határon, mely a czél eléréséhez múlhatat- 
lanul szükséges. Kell egy államilag szervezett szakbizottságot 
alakítani, a mely a felügyelettel és ellenőrzéssel megbizandó 
oly irányban, hogy annak hatáskörébe tartozzék annak megbi- 
rálása, hogy a biztosítási vállalat kimutatta-e a kellő biztosítási 
alapot; hogy a dij tartalék alakítására alapul vett elvek, dij- és 
lialálozási táblázatok és kamatláb a tényleges viszonyoknak meg- 
felelők és az elvállalandó kötelezettségek mindenkori teljesíté- 
sére elegendők-e ; hogy a díjtartalékok az előirt elveknek megfe- 
lelően gyűjtetnek, a törvényben megfelelő módokon elhelyeztet- 
nek, s tényleg megvannak-e; hogy a díjtartalékok kiszámítá- 
sánál alapul vett helyes elvek idővel átalakítást és módosí- 
tást nem igényelnek-e és hogy a külföldi vállalatok a belföldi 
ügyleteknek megfelelő díjtartalékot a belföldön tartják-e el- 
helyezve. 

5 



Digitized by VjOOQ IC 



Ezen czóloknak elérhetésére szervezte a Beck-féle tervezet 
az állami biztosítási hivatalt, mely ott tisztán administrativ 
hatáskörrel bir és csak arra van hivatva, hogy felügyeletet és. 
ellenőrzést gyakoroljon a tekintetben, hogy a vállalatok a tör- 
vény által követelt biztosítási alapot a megalakulásnál kimutas- 
sák ; hogy a díjtartalékok alakítására és gyűjtésére vonatkozó 
bejelentések és számitások a törvény követelményeinek megfe- 
lelnek és különösen, hogy a bejelentett elvek szerint megálla- 
pítandó díjtartalék a hivatalos kiszámításnak megfelelő mini- 
mumot eléri ; hogy a díjtartalékok és nyereségtartalékok ténj-- 
leg olyan módon gyarapíttatnak, elhelyeztetnek, kezeltetnek és 
fennállanak, a mint azt a törvény előírja ; hogy az évi jelenté- 
sek, üzleti és mérlegszámlák a törvény rendelkezéseinek meg- 
felelő módon állíttatnak össze ; hogy a szervezési és szerzési 
költségek a törvényben előirt időn belül amortizáltatnak ; hogy 
a külföldi vállalatok a biztosítási alapot és a díj-, illetve nyere- 
ségtartalékot a belföldön elhelyezve tartják, illetve letétemé- 
nyezik ; hogy a vállalatok egyesülése és életbiztosító vállalatok- 
nál a biztosítási alap leszállítása tekintetében a törvény köve- 
telményeinek elég tétetik és hogy a vállalatok a bejelentett el- 
vektől és számítástól engedély nélkül el nem térnek. 

Az első Beck-féle tervezet az állami biztosítási hivatalnak 
az intézkedések két osztályára adott jogot : olyanokra, melyek a 
megalakulást, illetve jogcselekmények keresztülvitelét felfüg- 
geszti, és olyanokra, melyek a működés beszüntetését és felosz- 
latását eredményezik. 

A felfüggesztés hatása addig tart, a míg a bíróság nem 
dönt, mert az üzlet megkezdéséhez szükséges igazolvány meg- 
tagadása esetében a vállalat kérelmére áttétetnek az iratok a 
törvényszékhez, 

A működés beszüntetése és feloszlatása tekintetében pedig 
egyenesen a bíróság dönt. 

A legfontosabb kérdésekben tehát az állami biztosítási hi- 
vatal csak szakértője, véleményezője volt a bírógágnak, de maga 
nem döntött. 

' Más álláspontra helyezkedett a most előttünk levő tervezet^ 
a melynek ide vonatkozó intézkedéseit kissé bővebben kell is- 
mertetnem. 

A biztosítási vállalatok állami felügyelet alatt állanak, 
meljnek gyakorlására az állami biztosítási hivatal állíttatik fel. 
A biztosító vállalat köteles ezen hivatalnál biztosítási tökéjét ki- 
mutatni, alapszabályait, üzleti tervét bemutatni, életbiztosító 
vállalat ezen felül díjszabását, a dijak számításának alapelveit, 
jelesül a tiszta díj s a pótlék nagyságát és az alapul vett kamat- 
lábat, a valószínűségi és halandósági táblázatokat. 

Ha a vállalat ezen kívánalmaknak eleget tett és a díjtar- 
talékokra vonatkozó kiszámítási alapok helyeseknek is bizo- 
nyulnak, úgy az állami biztosítási hivatal erről igazolványt állit 
ki. Ilyen igazolvány nélkül a czég be nem jegyezhető, az üzlet 
meg nem kezdhető. Az igazolvány kiállítását megtagadó hatá- 
rozat ellen a biztosító intézet panaszszal élhet a közigazgatási 
bíróság előtt. 

Az alapszabályoknak és az üzleti tervnek minden módosí- 
tása, a megszűnés és az egyesülés más társasággal a biztosítási 
hivatal jóváhagyását igényli. 

Egyáltalán felügyel a hivatal arra, hogy a biztosító intéze- 
tek üzemében a törvény és a törvényes rendelkezések, az alap- 
szabályok és az üzleti terv megtartassék, ezen jogkörében intéz- 
kedik és rendbirsággal sújt minden jogorvoslat kizárásával. 

A biztosító intézet üzlet-kezelését és vagyoni helyzetét 
bármikor megvizsgálhatja, ezen czélból az összes felvilágosítá- 
sok megadandók neki s az összes könyvek, számlák, kimutatá- 
sok, iratok, nyomtatványok felmutatandók. 

A vizsgálat úgy belföldi, mint külföldi intézetek üzletme- 
netére vonatkozólag az összüzletre kiterjed. 

A vállalatot az általános biztosítási feltételeknek megvál- 
toztatására utasíthatja. 

A közgyűlésen képviseltetheti magát s kiküldöttje ott fel- 
szólalhat. 

Követelheti a közgyűlés egybehívását és annak megtagadása 
esetében az egyfoehivást maga eszközli a vállalat költségén s a 
közgyűlésen indítványozási joggal bír. Ezen intézkedései ellen 
jogorvoslatnak nincsen helye. 

Az észlelt hiányok pótlására és a mulasztottaknak teljesí- 
tésére utasítja a biztosító intézetet, ha az utasítás nem vezet 
eredményre, úgy megtilthatja minden jogorvoslat kizárásával 

a további üzemet. Külföldi biztosító vállalatot is eltilthat a bel- 
földön való működéstől, ezt is minden jogorvoslat kizár ásávaL 
Az üzem megtiltása esetén szabadon intézkedik, a vállalatot 
feloszlatja és ezt a czégjegyzékbe bejegyezteti. 

Felhívhatja az intézetet, hogy vagyoni helyzetének orvos- 
lásáról záros határidőn belül gondoskodjék és erre az időre kor- 
látozhat a és megtilthatja bizonyos fizetések eszközlését, neve- 
zetesen a nyereségek felosztását, a kötvények visszaváltását, 
azokra kölcsön vagy előleg adását^ és joga van a biztosítások 
alapján esedékessé váló fizetéseket felére leszállítani. 

Minden bizonyítást eszközölhet, feleket, tanukat, szakértő- 
ket eskü alatt kihallgathat, vagy megkereséssel a bíróság által 
kihallgattathat. Költségei, dijai és rendbírságok tárgyában ho- 
zott határozatai végrehajtható közokiratok. 

Látjuk, hogy ez a második tervezet óriási jogkört ad a biz- 
tosítási hivatal kezébe és egészen más felügyelet és intézkedési 
kör alá helyezte a biztosítási vállalatokat, mint az első tervezet. 

Alapjában és következményeiben föfontosságú kérdés, hogy 
a tervezet még mindig a nyilvánossági rendszer alapján áll-e, 
kiegészítve az állami felügyeleti és ellenőrzési rendszerrel, vagy 
pedig minő más rendszer alapján ? 

A tervezet maga erről kifejezett intézkedést nem tartalmaz- 
ván és indokolása még meg nem jelenvén, önállóan kell erre 
vonatkozó véleményünket magunknak megalkotnunk. 

Nagyobb súlylyal azon államok sem avatkoznak belé a 
biztosítási vállalatok viszonyaiba, a melyek a bevallott engedé- 
lyezési rendszer alapján állanak, mint Ausztria, Svájcz, New- 
York állam. A nemet javaslat, mely szintén bevallottan az en- 
gedélyezési rendszert fogadja el, sem nyújt az államnak nagyobb 
hatalmat a vállalatok üzletébe való beavatkozásra, mint a mi 
tervezetünk. Sőt a német javaslat 5. §-a határozottan kiemeli, 
hogy az engedély meg nem tagadható abból az okból, hogy erre 
a vállalatra szükség nincsen, és csak akkor tagadható meg, ha 
nem látszik kellően biztosítva az, hogy a vállalat elvállalandó 
kötelezettségének tartósan képes lesz megfelelni vagy ha a 
közjó szempontjából kételyek támaszthatók a vállalatnak czélja 
vag}^ berendezése tekintetében. 

Mi tehát a különbség ezen törvények és javaslat között, 

melyek az engedélyezési rendszer alapjára helyezkedtek és a 
mi tervezetünk közt az állami beavatkozás mérve és terjedelme 
tekintetében ? 

Úgyszólván semmi. 

Észrevétlenül, szótlanul és minden megokolás nélkül ime 
benne vagyunk mi is az állami concessionális rendszernek kellő 
közepében. 

Hogy minő fontos okok működtek közre, hogy az előttünk 
levő tervezet elfogadta az engedélyezési rendszert : azt én nem 
tudom. Mert az csak nem ok, hogy időközben megjelent a né- 
met javaslat és az (más traditiók alapján és más tényleges 
viszonyoknak szabályozásával) az engedélyezési rendszerre 
helyezkedett. Talán a tervezetnek még meg nem jelent indoko- 
lása e tekintetben világosságot fog terjeszteni. 

Megismertettem a tervezetnek az álláspontját az állami 
felügyelet, illetve beavatkozás tárgyában és most vizsgáim aka- 
rom azt, hogy tételes törvényünknek tervezett megváltoztatá- 
sát mennyiben helyeslem és mennyiben nem. 

Nagy, óriási jogkör az, a melylyel a tervezet a biztosítási 
hivatalt felruházza. Bölcs kezelés mellett talán áldássá válhatík, 
de túlzások, értelmetlenség vagy rosszakarat fenforgása esetén 
átokká, bilincscsé fajulhat, nemcsak ostorává a visszaéléseknek, 
de megron tójává is a helyesnek és üdvösnek. 

Ha azonban voltak, vannak vagy várhatók olyan mérvŰ 
visszaélések, a melyek meg nem szüntethetők ily veszélyes 
gyógyszer nélkül, úgy (ha mástól eredményt nem remélhetünk) 
még a legradikálisabb orvosságtól sem szabad visszariadnunk. 

Am vizsgáljuk közelebbről ezeket a kérdéseket és vonjuk 
le azután a következtetéseket. 

Itt előre bocsátom, hogy nem kifogásolom a tervezetnek 
a díjtartalékok letéteményezésére vonatkozó kényszerintézke- 
dését, hogy tehát fel fogom fejtegetésemben tételezni, hogy 
a díjtartalékok úgy a belföldi, mint a külföldi társulatoknál 
biztonságban vannak a biztosítottak részére és teljesen ki 
van zárva, hogy ezzel a díjtartalékkal visszaélés legyen elkö- 
vethető. 

Szükséges és helyes-e az óriási hatáskör a külföldi társula- 
tokkal és az-e a belföldiekkel szemben? 

A külföldi társulatokkal szemben kereskedelmi törvényünk 
azon az alapon áll, hogy náluk csak azt tekintik, vájjon van-e 
viszonosság a magyar állam és az illető külföldi állam között 
Ha nincsen, nem bocsátja be. Haván, úgy a fö, a lényeges kérdé- 
sekben való ellenőrzést rábizza a külföldi államra, mig nálunk 
Qsak azt kivánja tőle, hogy vesse magát alá a magyar törvények- 
nek, a magyar biróságoknak és a magyar törvényben foglalt 
bizonyos rendészeti intézkedésnek. 

A tervezetnek az az álláspontja, hogy a biztosítási hivatal- 
nak a külföldi vállalatok tekintetében ugyanolyan a jogköre,, 
mint a belföldieknél. Tehát ellenőrzi a belföldi és a külföldi 
üzletet és ha olyan üzletmenetet tapasztal akáj- a belföldi,. 
akár az összüzletnél, mely nem felel meg a magyar törvénynek,, 
vagy a maga felfogásának, úgy intézkedik, birságol és megtiltja 
a további működést. 

Melyik alap a helyesebb ? 

Ügy elméleti mint gyakorlati okok arra a véleményre visz- 
nek, hogy a külföldi biztosító társaságnak igazán helyes ellen- 
őrzése a belföldön ki nem vihető. 

A hol egy fő-telep van és számos fióktelep, ott egészségei 
üzleti viszonyok csak abban az esetben képzelhetők, ha. az 
irányítás a központból történik. Minden jól működő társaság 
egy organizmus, melyben a vezetésnek egységesnek kell lennie. 
Valamint az állam csak akkor lesz és marad organizmus, ha. 
erős központi szervezete, központi törvényhozása és központi 
irányító közigazgatása van; valamint a terebélyes fa is csak 
akkor és addig életképes, ha és a míg a legtávolabb ágak is a* 
törzsből kapják a kellő nedűket: úgy az a vállalat, a melj 
sokfelé kiágazik, szintén csak akkor lehet izmos és maradhat 
erős, ha az irányelvek a központban állapíttatnak meg és azok^ 
nak követése ott ellenőriztetik. Mit tegyen olyan biztosító tár- 
saság, mely sok államban működik, melynek tehát egy főtelepe 
és számos fióktelepe van ? Mit tegyen akkor, ha abban a sok 
országban sokféle a törvény és még többfelé ágazik a hivata- 
loknak a felfogása ? Mert azt nem lehet ezek ellen felhozni,, 
hogy a nagy és sokfelé elterjedt biztosító társaságokra szükség 
ne volna, hiszen minden biztosító társaság a természeténél 
fogva extenzív kifejlődésre van utalva. A különböző nagy kocz- 

Igazatok egyensúlyozása csakis úgy érhető el, ha tág téren mű- 
ködik és ilykép függetlenítve van a kiszámíthatatlan helyi eshe- 
tőségektől. A mint a német javaslatnak megokolása helyesen 
kifejti, minden ily irányú megszorítás ártalmára van a biztosítot- 
taknak, mert csökkenti igényeiknek biztossá^t és megszapo- 
rítja a költségeket. 

Ezen röviden előadott okok alapján az a meggyőződésem, 
hogy a külföldi biztosító társaságoknak a lényeges kérdésekben 
való, az összüzletre vonatkozó ellenőrzését a főtelepnek államára 
kell bíznunk és nekünk bele kell abba nyugodnunk, hogy a mi 
biztosítottainknak a díjtartaléka a belföldön van letéve és hogy 
per esetén magyar bíró fog ítélni magyar törvény alapján. 

Vagy komolyan veszi a biztosító hivatal a maga jogait és 
kötelességeit a külföldi vállalatokkal szemben : akkor lehetet- 
len feladatra vállalkozik és czéltalan, de igen nagy munkával 
terheli magát is, a vállalatot is. Vagy nem veszi komolyan és 
azok csak a papiroson fognak maradni : akkor minek azokat 
statuálni? 

A külföldi biztosító vállalatok szempontjából tehát a biz- 
tosítási hivatalt azokkal a nagy hatalmi körökkel ellátni nem 
szükséges, de nem is czélszerű. 

Vájjon az-e a belföldi vállalatok szempontjából ? 

A magyar általános, a Ponciére, a Hazai biztosító társa- 
ságokon kívül számbavehető nagy társaságunk alig van. Ezeket 
az állami omnipotenczia alá helyezni valóban nem érdemes 
akkor, a mikor a díjtartalék amúgy is feltétlen biztonságba lesz 
helyezve s a mikor eddigelé olyan veszélyes és nagymérvű 
visszaélések elő nem fordultak, a melyek azt megokolttá tennék. 

Hallom az ellenvetést : más országok is létesítettek hasonló 
jogkörű biztosítási hivatalokat és kényszerítő szükség nélkül 
bizonyára ők sem tették, nekünk pedig követnünk kell azt, a 
mi más művelt államokban jónak bizonyult. 

Az intézményeknek átültetése előtt azonban szorgosan ku- 
tatnunk kell, vájjon azonosak-e nálunk a viszonyok az azon 
államokban levőkkel. 

Nem azok. 

Németországban 233, Ausztriában 77, Svájczban 21 bel- 
földi biztosító társaság működik. A biztosítási hivatalok fel- 

állítása előtt számos visszaélés, tönkrejutás is fordult elő, melyek 
a hatékony ellenőrzést elkerülhetetlenül szükségessé tették. 
Ezenfelül bizonyos probibitiv szellem is működött közre ezen 
országokban a külföldi társaságok ellen a belföldieknek a meg- 
oltalmazására. Ezen országokban tehát érthető, habár talán 
nem mindenben helyeselhető, az erős állami beavatkozás. 

E^ek az okok azonban nálunk legalább oly mértékben 
fenn nem forognak és azért nem is juthatunk azonos ered- 
ményekre. 

Nagy figyelmet érdemel azon körülmény is, hogy nálunk 
a biztosítási technikailag kiképzett megbízható emberanyag 
nagyon gyér és az, a mely megvan, olyan biztos állásokat fog- 
lal el, a melyek jobban vannak dotálva, mint a hogyan az állam 
díjazza nálunk a maga hivatalnokait, úgy, hogy ezek a bizto- 
sítási hivatal részére megszerezhetők alig lesznek. Azért nag>' 
aggodalommal kell a jövő elé tekintenünk, ha roppant jogosít- 
ványokkal felruházott olyan hivatalnokokat fognak ráküldeni a 
biztosító intézetekre, a kik a szakmát a legalaposabban nem 
értik. Az eredmény ilyen közegekkel a chicaneoknak nagy tö- 
mege lehet, a mely megölheti a legtisztességesebb üzletet is. 

Ha tekintettel a felhozottakra, bizonyos nyugtalansággal 
tekintek egyáltalán a biztosítási hivatalnak felállítása elé, más 
részről nem zárkózhatom el annak a szüksége elől, hogy az a 
hivatal kell olyan czélból, hogy legyen közeg, mely a törvé- 
nyeknek, alapszabályoknak, a bejelentett terveknek, a díjtar- 
talékok képzésére, kezelésére és elhelyezésére megállapított 
elveknek kellő megtartását ellenőrizze ; de szükségtelennek és 
czélszerűtlennek tartom a felruházását azzal az óriási jogkör- 
rel, melyet az előttünk lévő tervezet részére biztosít. Nagyon 
elegendők azok a jogok, a melyekkel az első tervezet a bizto- 
sítási hivatalt felruházta és egyenesen a traditióinkkal ellen- 
kezik, hogy ily közigazgatási-technikai hivatalnak jogot adjunk 
a működés megkezdésének és folytatásának a megakadályo- 
zására. 

Ilyen joggal csakis a bíróságot lehet és azt is csak a kellő 
kautélák mellett ellátni. A mint láttuk : az első Beck-féle terve- 
zet a bíróságra bízta a döntést és a biztosítási hivatal csak véle- 
ményes jelentést tett az illetékes törvényszéknek. Elfogadom és 

megczáfoltnak nem látom a megokolást, a mely szerint « ki- 
veendő a döntés a biztosítási hivatal, mint adminisztratív 
hatóságnak^ a hatásköréből azért, mert itt nem a vállalat és a 
felügyelő hatóság közti viszonyról van szó, hanem harmadik 
személyeknek az érdekeiről, azokéról is, a kik már szerződési 
viszonyban állanak a vállalattal szemben és hozzá dijakat már 
befizettek. Az üzemnek rögtöni beszüntetése ezeknek szerzett 
jogait és érdekeit sértheti. Ilyen ellentétes érdekek* felett hatá- 
rozni a biróság alkalmasabbnak látszik és ennek határozatai 
bizonyára nagyobb megnyugvást is fognak kelteni.)) 

Habár nem tartom nagyon fontos kérdésnek, mégis elő- 
adom, hogy helyesebbnek tartom a döntést a czógbiróságnál 
hagyni, semmint a közigazgatási biróságra ruházni, a melynek 
ez egészen új térnek jelentkeznék és a melyhez csak jogorvoslat 
útján kerülhetne az ügy. 

Az osztrák regulativum szakértőkből álló bizottságot (Bei- 
rath) is alakított a belügyminisztériumban felállított biztosítási 
technikai hivatal mellé. A német javaslatnak 70-ik szakasza is 
tervez biztosítási tanácsot, a mely biztosítási szakemberekből 
álljon és a melynek tagjait a német császár nevezi ki öt évi idő- 
tartamra. Fontos esetekben ennek tagjai meghallgatandók és 
szavazati joggal bírnak a biztosítási hivatalban. 

Ilyen a biztosítási hivatal kötelékén kívül álló elemekből 
összealkotott tanácsnak a szervezése nálunk is mindenképen 
csak üdvös lehet és hathatós ellenszerül szolgálhat a bürokra- 
tikus szellemnek meghonosulása és esetleges elfajulása elle- 
nében. 

A német javaslat szerint a biztosítási hivatal minden fon- 
tos határozatát öt tagnak jelenlétében hozza meg, a kik közül 
legalább kettő a biztosítási tanács tagjai közül való, épen az 
utóbbiakban keresvén a kellő biztosítékot arra nézve, hogy a 
hivatal el legyen látva a kellő szakértelemmel és méltó legyen 
a szükséges bizalomra. Sőt ott, a hol valamely vállalat műkö- 
désének beszüntetése iránt hozatik a határozat, még két bírónak 
is kell a fentieken kívül jelen lenni. 

Minthogy a mi jogrendszerünkben ilyen vegyes hatóságok 
ismeretlenek és minthogy nem mutatkozik gyakorlati szükség 
arra, hogy ezen főfontosságú kérdésekben a döntést a biróság 

kezéből kivegyük, ennélfogva tanácsosnak tartom a visszatérést 
az első — Beck-féle — tervezetnek álláspontjához. 



n. 



Tervezetünk a díjtartalékok tekintetében azt a szigorú in- 
tézkedést tartalmazza, bogy azt egészében a magy kir. állam- 
pénztárba le kell tenni. Úgy a belföldi, mint a külföldi vállala- 
toknak. 

Ilyen intézkedést egy törvény sem tartalmaz, a német 
javaslat sem. Az első — Beck-féle — tervezet is csak a külföldi 
életbiztosító vállalatokat kötelezte arra, hogy a belföldön kötött 
ügyletek után alkotott díjtartalékot az állampénztárba kötelesek 
letenni. 

A jelenlegi tervezetnek ezt a szigorát helyeslem. Nem 
elegyedem abba a vitába, hogy a díjtartalék tényleg tulajdonát 
képezi- e a biztosítottaknak, vagy nem, annak eldöntése nem 
bírván ebben a kérdésben fontossággal. Mert az mindenesetre 
kétségtelen, hogy a díjtartalék kell, hogy a biztosítottak czél- 
jaira szolgáljon és kizárólag a velük szemben vállalt kötelezett- 
ségek teljesíthetése végett kell mindenkor rendelkezésre állania. 
Ha ez így van, úgy helyes e tekintetben a legmesszebb menő 
szigor ós a biztos kézbe való letétel ellen jogos kifogásokat alig 
lehet emelni. 

Ezenfelül még egy más körülmény is javalja a díjtajrtalé- 
koknak feltétlen biztonságba való helyezését, a mely körül- 
ményre nagy súlyt helyezek. A súlyos állami ránehezedést 
ezzel látom meggátolhatónak, feleslegessé tehetőnek. 

Aföczél : az, hogy a biztosított pénze biztonságban legyen, el 
van érve a nagy állami beavatkozás nélkül és az állam az ellen- 
őrzésre szorítkozhatik, annak ellenőrzésére, hogy a díjtartalék 
helyesen van e kiszámítva és tényleg le van-e téve. Mind a ket- 
tőnek a concursusa azonban, a mint azt a tervezet akarja, feles- 
leges, mert agyon nyomhatja a biztosító társaságoknak a sza- 
bad mozgását, az önállóságát. 

A díjtartaléknak a letéteményezése ezek szerint megóvja a 
biztosított legfontosabb érdekét, erősíti biztonsági érzetét, emeli 

a bizalmat a biztosítási üzlethez s ily módon haszüái-a lesz 
magának a biztosítás eszméjének. A tisztességes üzletet pedig 
nem igen sújtja, mert hiszen a díjtartalék felett a biztosító vál- 
lalat nem rendelkezhetik, annak mindenkor épen és sértetle- 
nül meg kell lennie. 

A német javaslat azt rendeli, hogy a külföldi biztosító tár- 
saságok a díjtartalék felét állampapírokban tartoznak elhelyezni. 
Az első Beckféle tervezet ilyen rendelkezést nem tartalmazott. 
A második azonban úgy intézkedik, hogy úgy a belföldi, mint 
a külföldi életbiztosító vállalatok tartoznak a díjtartalékoknak 
legalább 50% -át magyar állampapírokban elhelyezni. 

Ez az intézkedés biztosítási és pénzintézeti körökben sok 
aggodalomra ad okot és megtámadtatásoknak van kitéve. 

Én ezen aggodalmakat nem osztom. 

Azt ugyan én is látom, hogy ennek a kényszerintézmény- 
nek a biztosítási üzlet czéljaihoz és a biztosítás eszméjéhez 
.semmi köze nincsen és hogy azt semminemű ellenőrzési vagy 
felügyeleti érdek szükségessé vagy megokolttá nem teszi. 

De ha fontos állami érdek követeli meg azt, hogy a magyar 
állampapíroknak biztos és nagj^ vevőközönség teremtessék, úgy 
miért ne szolgáljanak ezen érdeknek a biztosító társaságok, ha 
ez sem nekik, sem a biztosító közönségnek ártalmára nem 
válik? 

Söt azt a kényszert a külföldi vállalatokkal szemben hasz- 
nosnak is tartom a tekintetben, hogy ezzel a külföldieket is 
arra szoríthatjuk, hogy ők is szolgáljanak közvetlenül is magyar 
állami czélokat. 

Túlszigorúnak tartom azonban a tervezetnek azon intéz- 
kedését, hogy az életbiztosítási díjtartalékok elhelyezésének 
csak négy módját engedi meg, még pedig: magyar állam- 
papírokba, a magyar állam által kamataikra nézve biztosított 
értékpapírokba és a phylloxera álal elpusztított szőlők felújítása 
czóljára kibocsátott kötvényekbe s bizonyos záloglevelekbe ; és 
a vállalatok saját kötvényeire adott előlegekbe vagy kölcsö- 
nökbe. 

Az első tervezet is ebben a keretben mozgott, csak még 
értékpapírokra engedett zálogkölcsönöket. 

Az osztrák regulativum nyolcz módot engedélyez. A fentie- 

ken kívül megengedi az elhelyezést ingatlanokban, jelzálogköl- 
csönökben, váltókban, értékpapirokra és szövetkezeteknek adott 
kölcsönökben. 

A német javaslat azt az általános szabályt tartalmazza,, 
hogy az életbiztosítási díjtartalékoknak olyan módon kell elhe- 
lyeztetniök, mely módot a német polgári törvénykönyv 1807. 
szakasza az árva-pénzek elhelyezésére megállapít ; ezenfelül a 
saját kötvényeire, értékpapirokra és ingatlanokra adandó köl^ 
csönökben. 

Tervezetünk nyereségtartalékoknak alkotását is rendeli oly~ 
képen, hogy az évi tiszta nyereségnek legalább 10, utóbb 5o/o-át 
arra kell fordítani. Ezt is csak belföldön lehet elhelyezni s csakis- 
állam- és értékpapírokba. Ugyanezen intézkedéseket már az elsa 
tervezet is tartalmazta. Az egyéb törvényekben és a német javas- 
latban ilyen rendelkezések nincsenek. 

Nézetem szerint sok szó fér a biztosító-társaságoknak a 
nyereségtartalék gyűjtésére való kényszerítéséhez. Ha a díjtar- 
talék le van téve, akkor eléggé gondoskodva van már arról, hogy 
a vállalat kötelezettségeinek képes lesz megfelelni, annyival 
inkább, mert hiszen az összes egyéb vagyon is igénybe vehetö^ 
erre a czélra és ilyen körülmények között a társaság szabadsá- 
gának a további kényszerű megszigorítása alig helyeselhető. 

A nyereségtartalék elhelyezésére vonatkozó rendelkezés 
pedig épenséggel túlszigorú, mert a nyereségtartalékról nem le- 
het azt mondani, a mit a díjtartalékról, hogy t. i. minden körül- 
mények között a biztosítottaknak a rendelkezésére kell állania,, 
az tehát már nem olyan szigorú elbánás alá esik. 

A díjtartalék kiszámítása, kimutatása és kezelése tekinteté- 
ben a javaslatba felvett egyéb intézkedéseket helyeslem. 



m, 

A biztosítási ügynököknek jogállását minden külföldi tör- 
vény az anyagi jogi részben szabályozza. 

Az első — Beck-féle — tervezet nem terjeszkedett ki erre 
a kérdésre és csak a gyakorlatban az ügynökök működése ellen 
felhangzó sűrű panaszok vették rá az igazságügyi kormányt 

arra, hogy az értekezlet elé terjesztett javaslatba belefoglaltatta 
az ügynöki kérdésnek szabályozását is és az értekezlet eredmé- 
nyeképen az előttünk levő tervezet sem ^ vonta el magát ezen 
kérdés szabályozása alól. 

Nagy és nehéz kérdés ez, 

Európaszerte úgy az elméletben, mint a gyakorlatban a 
leghevesebb vitákra adott alkalmat, a legkülönbözőbb felfogá- 
sokban részesült és a kérdésnek a megoldásától ma is annyira 
távol áUunk, mint évekkel ezelőtt. A kérdés még nincsen kiforrva 
és radikális módon megoldani eddig még egy törvényhozás 
sem merte. 

A gyökeres megoldásra két mód van. 

Az első az, a mely az ügynököt csak közvetítőnek tekinti, 
minden rendelkezési, minden igérettevési jog nélkül, mely sze- 
rint csak az érvényes, a mit az ajánlattevő írásban közöl az ügy- 
nök útján a társasággal, de az a társaságot nem köti, a mit az 
ügynök akár szóvá], akár Írásban a társaság nevében kijelent és 
az sem bír jogi hatálylyal, a mit az ügynökkel az ajánlattevő 
közöl. Ez az összes belföldi és külföldi biztosító társaságok állás- 
pontja. 

A második radikális megoldási mód az, hogy az ügynök a 
biztosító -társaságnak a meghatalmazottja, a kinek ténykedései 
és ígéretei a társaságot kötelezik és a kinek a tudomása egyenlő 
a társaság tudomásával. 

A két radikális megoldási mód között vannak közvetítő 
álláspontok, a melyek bizonyos cselekvőségek tekintetében az 
ügynököt a társaság, másokban a biztosított megbízottjának 
tekintik. 

Hogy ezek a kérdések nálunk még megoldva nincsenek, azt 
az utolsó magyar jogászgyűlésnek nagy vitái, a véleményezőknek, 
előadónak és a szakosztálynak eltérő véleményei tanúsítják. Az 
egyik véleményező az ügynök jogköret a közvetítéssel kimerített- 
nek mondta. A másik és az előadó közvetítő álláspontra helyez- 
kedtek. A szakosztály az outsider-indítványt tette magáévá, a 
mely az ügynököt kereskedelmi meghatalmazottnak tekinti és 
ezt az álláspontot fogadta el az értekezlet elé terjesztett kor- 
mány-tervezet is. 

Ugyanezeket az eltéréseket tapasztaljuk úgy a külföldön, 

mint nálunk az elméleti íróknál is, úgy hogy ebben a kérdésben 
commnnis opinio doctorum még nem fejlődött. 

Érdekesnek tartom a svájczi tervezet álláspontjának a fel- 
említését, melynek értelmében «Der Agent gílt dem Versiche- 
rungsnehmer gegenüber als ermáchtigt fúr den Versicherer allé 
diejenigen Handlungen vorzunehmen, welche die Ausführung 
der ihm übertragenen Verrichtnngen vach der Anschauung des 
Verkehrs mit sich bringt. Der Agent ist nicht befugt die allge- 
meinen Versicherungsbedingungen zu Gunsten oder Ungunsten 
des Versicherungsnehmers abzuándern.») 

Az előttünk levő tervezet a közvetítő álláspont alapján áll. 
Bizonyos, benne felsorolt esetekre az ügynököt állásánál fogva 
meghatalmazottnak tekinti, egyebekre pedig nem. 

Ha azt a kérdést vetjük fel, hogy helyes-e egyáltalán az 
ügynöki kérdést ebben a törvényben megoldani akarni, akkor a 
válaszra a következő szempontoknak kell irányadóknak lenniök. 

A magyar kereskedelmi törvény nem foglalt állást ezzel a 
kérdéssel szemben és nem szabályozta a biztosítási ügynöknek 
a jogkörét. Nem mondja, hogy pusztán közvetítő, eem azt, hogy 
meghatalmazott. A kérdésnek az eldöntése tehát teljesen a bírói 
gyakorlatra volt bízva. Semmi sem állta útját annak, hogy a bírói 
gyakorlat az élet és tapasztalat követelményeinek megfelelő mó- 
don oldja meg ezeket a nehezen megoldható kérdéseket. Ha 
pedig a bíróságok eddig helytelen álláspontot foglaltak el, nem 
lehetetlen, sőt nem is nehéz nekik azt megváltoztatniok és a 
helyesnek felismert álláspontra helyezkedníök. 

A mely kérdés a megoldásra még teljesen meg nem érett : 
annak a megérlelését leghelyesebb a józan birói gyakorlatra 
bizni. Nem szabad békót rakni a fejlődés elé mindaddig, a míg 
nem bizonyos, hogy a békó helyes és üdvös lesz-e. 

Ámde láttuk, hogy az ügynöki kérdés világszerte nincs még 
helyesen megoldva és hogy mi sem találtuk még meg a biztosan 
helyes utat, azt a tervezetnek idevágó intézkedései világosan 
kimutatják. 

Az én nézetem szerint nem ebben a törvényben kellene az 
ügynöki kérdést rendezni, hanem az amúgy is tervbe vett keres- 
kedelmi törvényi novellában, a mi a rendszernek is jobban 
megfelel. 

IS 

Tervezetünk radikális megoldást amúgy sem tartalmazván, 
abban az esetben is a joggyakorlatnak lesz föntartva a legtöbb 
fontos kérdésnek a megoldása, ha a tervezet rendelkezései tör- 
vényerőre emelkednének. 

Egyes kérdésekben pedig a tervezet határozottan túl- 
messze megy. 

Nem helyes ugyanis, hogy a föügynököt minden esetben 
feljogosítja korlátozhatatlan módon a biztosítási ügyletnek tel- 
jes megkötésére és módosítására, valamint a díjaknak saját 
nyugtájára való beszedésére. Különbséget kell tennünk az élet- 
és az egyéb biztosító-társaságok között. Mert az életbiztosító- 
társaságoknak föügynökei sehol nincsenek és alig is lehetnek 
arra felhatalmazva, hogy megkössék az ügyletet, elfogadják 
az ajánlatot, kiállítsák a kötvényt és módosítsák az ügyletnek 
feltételeit. Ebből kifolyólag arra sem bírhatnak jogkörrel, hogy 
a saját nyugtájukkal a díjakat beszedhessék. 

A közönséges ügynök jogkörének szabályozásából a követ- 
kezőket emelem ki : 

Végtelen veszedelem rejlik a tervezet azon intézkedésében, 
hogy minden közönséges ügynök saját nyugtájára is felvehesse 
a visszatérő időszakokban felveendő biztosítási díjakat, ha a vál- 
lalat a biztosítottakat a lejáratkor külön nem értesítette arról, 
hogy az ügynök a díj felvételére nincs jogosítva. Ez végeredmé- 
nyében azt jelenti, hogy bármely ügynök a neki tetsző időben 
tönkretehet bármely társaságot. Csak végigjárja a biztosította- 
kat, beszedi mindenütt saját nyugtájára és át nem szolgáltatja 
a díjakat és ezzel a társaság is, az összes[biztosítottak is, ki van- 
nak szolgáltatva egy bűnös ember kényének, kedvének. A terve- 
zet ezt a jogot nem csupán az állandóan alkalmazott ügynökök- 
nek adja meg, hanem olyanoknak is, a kiket a vállalat nem 
alkalmazott ügynökökül, de a kiktől az üzletszerű közvetítést 
elfogadni szokta. 

Ezt a drakónikus rendszabályt megokolttá semminemű 
szükség nem teszi, mert hiszen azt minden gondos ember tudja, 
hogy csak a biztosító- társaság nyugtája ellenében fizetheti nyu- 
godtan a biztosítási díjat. Az pedig teljesen kivihetetlen, hogy 
a társaság folyton összes biztosítottjait értesítse arról, hogy 
melyik ügynökét bocsátotta el s mely ügynöknek nincsen felha- 

talmazása a díjaknak saját nyugtájára való felvételére. Ennél 
sokkal helyesebb az a törvényes szabályozás, hogy a saját nyug- 
tájára egy ügynök sincsen jogosítva díjakat beszedni, hanem csak 
a társaság nyugtájára. 

A tervezetnek az álláspontja azon alapszik, hogy a gyakor- 
latban előfordultak vagy előfordulhatnak olyan esetek, a melyek- 
ben lelketlen* ügynökök beszedték a díjat, át nem adták és a 
káreset bekövetkezésekor a baj a szegény biztosítottnak szakadt 
a nyakába. 

Ámde az értelmetlenségnek, a gondatlanságnak túlságos 
pártfogásolása a forgalmi életben mindig megboszulja magát és 
a most ismertetett veszélynél összehasonlíthatatlanul nagyob- 
bat eredményezne az, ha a tervezetnek az intézkedése tör- 
vénynyé válnék. Az olyan becsapásokat az ügynöki jogosít- 
vány elvonásával és egyéb büntető intézkedésekkel kell meg- 
torolni, nem pedig elejét venni olyan medicinával, mely pejor 
morbo 

Helyeslem a tervezetnek az ügynökökre vonatkozó azt a 
felügyeleti intézkedését, hogy a biztosító-társaságok tartoznak 
ügynökeik alkalmazását és alkalmazásuk megszüntetését a biz- 
tosítási hivatalnak 3 nap alatt bejelenteni, valamint helyeslem 
a büntető határozatokat is azon ügynök ellen, a ki valakit az 
ajánlat benyújtására hamis adatok közlésével rábírt, továbbá a 
ki magát jogosulatlanul föügynöknek vagy ügynöknek nevezi, 
végül a ki a nélkül, hogy ügynöknek volna alkalmazva, biztosi- 
tások szerzésével üzletszerűen foglalkozik. 

A tervezet szerint a közönséges ügynöknek is kiterjed a 
jogköre arra, hogy a szerződés által feltételezett esemény bekö- 
vetkezéséről szóló és annak bekövetkezése után teljesítendő beje- 
lentéseket a biztosítottól átvegye. 

Erre az intézkedésre ugyan véleményem szerint szükség 
nincsen, de abból baj sem származhat, mert hiszen a lényeges 
csak az^ hogy a károsult vagy kedvezményezett az előírt beje- 
lentést megtegye és nem méltányos őt jogvesztéssel sújtani, ha 
nem a kellő helyen tette meg. 

Érdekesek a javaslatnak intézkedései az ügynök által köz- 
vetített ajánlat tartalma tekintetében. Ezek a következők : 

1. Ha a biztosított maga tölti ki az ajánlatot, a társaság az 

ügylet érvényességét meg nem támadhatja, ha a biztosított bizo- 
nyítja, hogy az ajánlatnak egy fontos kérdésére a valótlan fele- 
letet az ügynöknek egy homályos vagy határozatlan kérdés értel- 
mének magyarázata alapján adta. 

2. Ha az ajánlatot nem a biztosított töltötte ki, a társaság 
az ügylet érvényességét meg nem támadhatja, ha a kérdéses va- 
lótlan tényről vagy körülményről az ügynök közvetlen észlelet 
alapján meggyőződést szerzett vagy szerezhetett volna. 

3. Ha pedig a valótlan felelet olyan tényre vagy körül- 
ményre vonatkozik, a mely az ügynöknek nem közvetlen észle- 
let, hanem a biztosított közlése alapján jutott vagy juthatott 
tudomására, a társaság ezen körülmény miatt az ügylet érvé- 
nyességét csak akkor támadhatja meg, ha az ügynök a valótlan 
tartalmat a biztosított egyenes bemondásának megfelelően töl- 
tötte ki az ajánlatban. 

Ha a biztosított fél írni, olvasni nem tud, vagy ha nem érti 
az ajánlat nyelvét, úgy a társaságot terheli annak a bizon3dtása, 
hogy az ügynök a valótlan tartalmát a bemondásnak megfele- 
lően töltötte ki, kivéve ha az ajánlaton két jelenvolt tanú azt 
tanúsítja, hogy az a biztosítottnak felolvastatott és az általa ér- 
tett nyelven megmagyaráztatott. 

Mindezt a biztosítottat óvó intézkedést helyeslem, sőt 
keveslem is. Mert, ha az ügynöki kérdést szabályozzuk, úgy 
menjünk bele a bajnak a legmélyébe és orvosoljuk : merészen, 
de biztosan. 

Mind a baj abból származik, hogy az ügynök a közvetítés- 
kor, az ajánlat megszerzése- és kitöltésekor nem őszinte, téveszt, 
csal. 

Erre a tévesztésre, csalásra ő nincsen utasítva, azt ő magá- 
tól teszi. 

Az okos törvényhozónak úgy kell ezt szabályoznia, hogy ez 
az ügynöki túlkapás ne ártso7i az ajánlattevőnek és minél keve- 
sebbet ártso7i a biztosítótársaságnak. 

Minthogy az ügynökök nagyon leleményesek és az ő túl- 
kapásaikat kodifikálni nem lehet, nézetem szerint nem szabad 
részletezésbe, kazuistikákba bocsátkoznunk, hanem a dolog 
lényegéből merített olyan tartalmú általános szabályt kell fel- 
állítanunk, hogy az az üzlet, mely tévesztésen, csaláson alap- 
éi 

szik, érvmytelen, tehát annak alapján sem a biztosító kötvény 
adására, sem a biztosított kötvény átvételére és a díjnak fize- 
tésére nem, kötelezhető. 

A kötvény kifogástalan átvétele után azonban a biztosított 
az ügyletet az ügynök általi megtévesztés okából többé meg 
nem támadhatja. 

Ha pedig az ügynöki dolus olyan cselekményben nyilat- 
kozik meg, a mely csak a kötvény kiadása és átvétele után jut 
napfényre, úgy a biztosítótársaság az ügynökének eljárásából 
kifolyólag az üzlet érvényességét meg nem támadhatja. Mert a 
laikus biztosított nem lehet elég erős az ügynöki fortélylyal 
szemben, e szerint ö nem hibás, öt tehát olyan jogkövetkez- 
ményekkel sem lehet sújtani, a melyek csak a hibájára volná- 
nak alapíthatók. 

Ilyen módon kellene, az én nézetem szerint, az ügynöki 
kérdést szabályozni, ha a szabályozást egyáltalán ebben a tör- 
vényben eszközölni akarjuk. 

Jól tudom, hogy ez a gyökeres megoldás a biztosítótársa- 
ságok legkevesebbjének fog tetszeni, de itt nagy problémáról 
van szó, melyet alaposan megoldani csak ilyen mélyreható 
módon lehet olyan eredménynyel, hogy a megoldás minél 
kevesebb jogos és istápolandó érdeket sértsen. 

Nem is várom, hogy eszméim első hallásra mindjárt köz- 
tetszéssel találkozzanak, és elfogadásra találjanak, de merem 
jósolni, hogy a kérdésnek ez lesz, mert csak ez lehet a végleges 
megoldása. 

IV. 

A betegsegélyzö, temetkezési, halálozási és ellátási; rok- 
kantokat, özvegyeket és árvákat segélyező, továbbá állatkár 
esetében segélyt nyújtó és biztosítási ügyletekkel foglalkozó 
jótékony társulatoknak a biztosítási jog körébe való bevonását 
és megfelelő szabályozását feltétlenül helyeslem, mert az eddigi 
törvényes szabályokban hézagot pótol. 

A német javaslat kizárja ugyan ezeket szabályozása köré- 
ből, de az az ottani viszonyokra való tekintettel történt, Német- 
országban ugyanis a biztosítótársaságokat csak most akarják a 

központi felügyelet körébe belevonni, míg a kisebb vállalatokat 
továbbra is meghagyják az egyes országoknak beavatkozási, 
illetőleg felügyeleti körében. 

Úgyszintén helyeslem a javaslatnak azon intézkedését is, 
a mely a biztosítási alapot 200,000 koronáról a biztosítási 
üzletnek mindegyik főágára nézve 600,000 koronára emeli; 
valamint hogy állat, üveg, vízvezeték, betörés elleni, tehát a 
csekélyebb koczkázattal járó biztosítási ágakra nézve ez az alap 
kisebbre leszállítható. 

Szerintem ugyan a biztosítási alap nagyságának a kérdése 
nagyon picziny kérdés, a mely nem érdemli meg azt a sok szót, 
a melyet nálunk a tudósok reá pazaroltak, de legyen meg 
a felemelés, hiszen eredményében, habár csak kevéssé, de 
Daégis gyarapítja a biztosítottak biztonságának mérvét, tehát 
helyes. 

Nagyon helyeslem a biztosítási szövetkezeteknek, helyeseb- 
ben a kölcsönös biztosító-társaságoknak külön szabályozását, 
de keveslem. 

A magyar kereskedelmi törvény ugyanis a kölcsönös biz- 
tosító-társulatokat a szövetkezetek körébe sorozza és minthogy 
külön intézkedéseket rájuk vonatkozólag nem tartalmaz, ennél- 
fogva a törvény álláspontjának azt kell tartanunk, hogy rájuk 
mindaz vonatkozik, a mi a többi szövetkezetekre elő van írva. 
Ebből a gyakorlatban sok viszásság merült tel, mert tényleg 
úgy van, hogy semmit sem szabad a kölcsönös biztosító-társu- 
latokra mindabból alkalmazni, a mi a törvényben a szövet- 
kezetek specifikus szabályozására vonatkozik. Ennek az igazság- 
nak a felreismerése okozta, hogy a kölcsönös biztosító -társaságok, 
melyek Angliában, Amerikában és Németországban oly óriási 
szerepet visznek, nálunk nem is fejlődhettek. 

Most volna itt az idő, hogy ebben a törvényben ezt a kér- 
dést teljesen szabályozzuk. Egészen ki kell ezen biztosító-társa- 
ságokat a szövetkezetek köréből vonni és olykép szabályozni, 
mint a biztosító-részvénytársaságokat és a hol az utóbbiaktól 
eltérő szabályozást igényelnek, azt is itt kellene kimondani. 

Ezen szempontokat más helyen már akkor fejtetteni ki, 
midőn a Nagy Ferencz-féle szövetkezeti törvénytervezetről volt 
szó. Elégtételemre szolgál, hogy a német biztosítási javaslat, a 

kölcsönös biztosító-társaságokat wVersicherungsvereine auf Ge- 
genseitigkeitö czímen 38 szakaszban egészen külön szabályozza 
és őket teljesen kivonja a szövetkezetek köréből. Kívánatos 
volna, hogy ezen minta fonalán módosuljon a mi terveze- 
tünk is. 

A tervezetnek idevágó intézkedései közül szűkkeblűnek 
tartom azt a megszorítást, hogy a biztosítási alap után 4o/o-nál 
nagyobb kamat az évi bevételekből ki nem köthető. A hol a 
takarékbetétek után 4^/2 — 5o/o-ot fizetnek és a bankkamatláb 
néha 6V2 — 7 0/0, ott ilyen olcsó kamatozás az elijesztessél egy- 
értelmű. Pedig a sociális viszonyok világszerte azt a törekvést 
fejlesztették, hogy a kölcsönös társaságoknak alapítását minden 
lehető módon meg kell könnyíteni, az erre irányuló igyekeze- 
teket államnak és társadalomnak egyaránt istápolnia kell, nem 
pedig megnehezíteni vagy lehetetlenné tenni. 

Üdvös annak a kifejezett kimondása is a javaslatban, hogy 
a szövetkezetnél fix díjfizetés mellett is lehet biztosítani és hogy 
ilyen esetben a biztosított pusztán a biztosítással nem lesz a 
szövetkezet tagjává, és az ő jogait és kötelességeit a szövet- 
kezettel szemben csupán a biztosítási szerződés szabályozza. 

A megalakulásra és működésre vonatkozó szabályok tekin- 
tetében a következőket emelem ki : 

Az osztrák regulativum szerint a biztosítási üzlet foly- 
tatására engedély csak részvénytársaságoknak és szövetkezetek- 
nek adható. A német javaslat élet-, baleset-, tűz- és jégbiztosí- 
tási üzlet gyakorlatát csak részvénytársaságoknak és kölcsönös 
társulatoknak engedi meg. 

A mi tervezetünk 5. szakasza megszorítás nélkül kiemeli, 
hogy egyéni czégek, közkereseti és betéti társaságok is folytat- 
hatják a biztosítási üzletet. 

Ez az intézkedés azonban csak a kisebbmérvű biztosítások- 
nál helyeselhető, míg a nagyobbaknál nem, mert a koczkázatok 
nagymérvűek és hosszú tartamúak, minélfogva ezen ügyletek a 
több biztosítékot nyújtó részvény- és kölcsönös-társaságokra 
bízhatók csak. 

Helyes az a rendelkezés, hogy az életbiztosítás, ha legalább 
három évig érvényben volt, a díj fizetésének elmulasztása miatt 
teljesen meg nem szüntethető, hanem a vállalat a kötvényt a 

biztosítottnak Választása szerint vagy visszavásárolni vagy tőké- 
síteni tartozik. 

Bizonyos aggályra adhat azonban okot azon intézkedés, 
hogy a visszavásárlási érték a teljes díjtartalék ^A-énél kevesebb 
az első években sem lehet. 

Nem helyeslem azt a megszorítást, hogy a nyereség-része- 
sülés mellett kötött biztosításoknál a nyereséget legkésőbben öt 
év alatt ki kell a jogosultaknak szolgáltatni. A biztosítás eszmé- 
jének sokkal jobban felel meg ugyanis, ha a biztosítási idő- 
tartam végén jut nagyobb összeg a biztosítottnak vagy a ked- 
vezményezeitnek, és nem forog fenn kényszerítő ok arra, hogy 
e tekintetben korlátozzuk a felek szerződési szabadságát. Hiszen 
elméletileg tulajdonképen csakis a biztosítás lejártával lehetne 
nyereségről szó. Csakis akkor lehet megállapítani, hogy a biz- 
tosítás tisztán mennyibe került, hogy ennélfogva mennyit tesz 
a fél által fizetett és neki visszatérítendő felesleg. Minél hosz- 
szabb tehát a felosztási idő, annál jobban meg van közelítve 
a helyes elmélet. 

Az igaz, hogy a hosszú nyereményfelosztási tartam 
nagyobb koczkázattal jár, de hiszen az egész biztosítási üzlet 
koczkázaton alapszik, és abból a koczkázatot kiküszöbölni nem 
lehet. 

Az átmeneti intézkedések közül túlzottnak tartom azt a 
követelést, hogy a már mttködő biztosítótársaságok tartoznak 
alapszabályaikat a jelen törvény rendelkezései értelmében át- 
alakítani. Gyakorlati haszna ennek alig van, mert hiszen a 
törvénynek imperativ intézkedései alapszabály ellenére is alkal- 
mazandók, míg másrészt nagy teherrel járhat (főleg külföldi 
társaságoknál), hogy ennek megfelelni képesek legyenek. 

Kiemelve, méltatva és bírálva ezekben a tervezetnek fö- 
fontosságú intézkedéseit, az elmondottakból a következő ered- 
ményt vonom le. 

A tervezet komoly és tudományos értékkel bíró mű, a 
melynek értékét az ellene felhozott és megtehető kifogások le 
nem rontják. Nagyon nehéz terrénum ez. A szabályozandó 
kérdések annyira szövevényesek, s az általuk érintett érdekek 
olyan mélyrehatók és ellentétesek, hogy nem létezik az a meg- 
oldás, a mely mindenkit egyaránt kielégíthetne. Az ellennéze- 

teknek a hangoztatása és a tárgyilagos bírálat^ a melyre töre- 
kedtem, jól megfér tehát az előbbi szavaimban kifejezésre jutott 
elismeréssel. 

Ha fejtegetésemmel sikerült eme fontos tervezet iránt a 
szükséges érdeklődést jogászkörökben fokoznom és egynémely 
eszmét tisztáznom : úgy elértem a magam elé tűzött czélt. Ha 
pedig netalán az sikerülne, hogy egyik-másik irányban fel- 
fogásom érvényre is tudna jutni : úgy többet érnék el, mint a 
mennyit remélni mertem. 



Beck Hugó : Engedje meg a t. teljes-ülés, hogy az előadó 
úr felszólalására egy rövid megjegyzést tegyek. 1894-ben a biz- 
tosítási törvénynek előadói tervezete nevem alatt jelent me^; a 
mostani birálat alatt lévő tervezek pedig nem a nevem alatt 
jelent meg. Kötelességem ezt kijelenteni azért, mert az előadó 
úr a tervezetnek egyes fontos intézkedéseiben ellentétet lát a 
régi és a mostani tervezet között és ezért nekem szemrehányást 
tesz. Kijelentem továbbá, hogy nézetem szerint az állami bizto- 
sítási hivatal tisztán administrativ hatáskörrel látandó el és 
minden birói intézkedést igénylő kérdésben véleményes jelen- 
lése alapján a rendes bíróság döntsön. Egyelőre csak ezeket 
kívántam megjegyezni. 

Balog Arnold dr. : 
T. teljes-ülés ! 

Nem kívánok a tervezet egészével foglalkozni, csupán annak 
egy részével, nevezetesen az ügynöki kérdés szabályozásának 
kérdésével. Őszintén szólva, a magam részéről teljesen superált- 
nak tartottam azt a témát, hogy szabály oztassék-e az ügynöki 
kérdés vagy nem és egy cseppet sem csodálkoztam, hogy a biz- 
tosítási magánvállalatokról szóló törvénytervezet ezt az anyagot 
is felölelte. Azért épenséggel nem oszthatom a mélyen t. előadó 
úrnak azt a nézetét, hogy ez a kérdés még nem érett meg a 
szabályozásra. 

Igaz ugyan, hogy joggyakorlatunk ebben a kérdésben állan- 
dóan egy bizonyos irányt követ, a mely rendkívül kedvez a biz- 
tosító társulatoknak és teljesen elnyomja a biztosítottakat, 
csakhogy ez még nem érv arra, hogy ne menjünk bele ezen 
materiának szabályozásába akkor, a mikor nemcsak a nagykö- 
zönségnek úgyszólván a közfelfogása, hanem az összes jogász- 
közönségnek majdnem egyhangú nézete az, hogy ez a kérdés 
úgy, amint ma van, nincsen jól, hogy úgy, amint ma a bíró- 
ságok ezt a kérdést kezelik, számos existentia tönkrement. 
Méltóztassanak megengedni, hogy hivatkozzam a jogászegylet és 
jogászgyűlés tárgyalásaira, amelyek folyamán mindenki elismerte 
a panaszok jogosultságát.* 

* Annyira vagyunk már az ügynöki visszaélésekkel és a tisztes- 
séges kereskedelem oly nagyon kompromittáltatik általuk, hogy Zala 
vármegye alispánja a közigazgatás szerveit utasította, használjanak fel 
minden alkalmat, hogy a lakosság kitaníttassék arra, hogy semmi né- 
ven nevezendő utazó ügynökök által magukat tévútra vezettetni ne en- 
gedjék; különösen óvakodjanak attól, hogy bevásárlásaikat ismeretlen 
czégektöl s azok Ügynökeitől eszközöljék s főkép ne álljanak szóba olya- 
nokkal, a kik az ár elnyerésére váltót kivannak. 

Hogy az ügynöki kérdés még mindig napirenden van s 
hogy ezen administrativ jellegű törvénytervezet ezzel az anyagi 
jogi materiával Í8 kénytelen foglalkozni, annak egyedüli oka az, 
hogy joggyakorlatunkban nem volt meg a kellő elasticitás a 
kétségtelenül nap-nap után fölmerülő és megújuló visszásságok 
és visszaélések orvoslására. 

Tételes jogszabály hiján a birói jognak lett volna feladata 
ezt a kérdést megoldani és a joggyakorlatnak meg is lettek 
volna eszközei és módjai arra, hogy elkerülje a világos jogtalan- 
ság sanctionálását, hogy nem formális jogot deklaráljon, hanem 
igazságot szolgáltasson. 

A míg számos kérdésben joggyakorlatunk a tételes törvény 
hiányát helyes judicatura által nélkülözhető vé tette, ebben a 
materiában egyenesen elodázhatatlanná érlelte a mai állapotok 
reformját. 

Odáig ment a joggyakorlat, hogy megdönthetetlen igazság- 
ként hirdette azt a képtelen fictiót, hogy az ügynök a biztosított 
meghatalmazottja az ajánlat kitöltése körül. Egyike ez azon 
számos conventionális hazugságoknak, melyeket eddig kiirtani 
joggyakorlatunkból senkinek sem sikerült, bárha annyian és 
annyian ostromolták is. 

Csak azért, hogy a praeconcipiált ítéletet meg lehessen 
indokolni, a judicatura ezt a horribilis védelmet elfogadta és 
makacsul érvényre juttatta az egész vonalon. 

Ha nem a biztosított megbízottja, akkor a biztosítóé. Ezt 
pedig lehetetlen megengedni, ez a gyakorlat hátsó gondolata, 
mert az absurd állapot, hogy egy biztosító vállalatnak annyi száz 
vagy ezer kereskedelmi meghatalmazottja legyen, ez veszélyez- 
tetné az egész intézményt. 

Ez az érvelés telve önámítással. 

a) Az első önámítás az, a miből kiindul, hogy a biztosítási 
intézményt minden módon és minden áldozat árán meg kell 
óvni az anyagi kártól. 

Ha két veszély van : egyik, hogy a biztosító kényszerítte- 
tik tisztességesebb ügynököt tartani, kényszeríttetik az ügynö- 
köt jobban díjazni, esetleg e miatt kényszeríttetik a dijakat 
2 — 3 — 5 százalékkal fölemelni, a másik veszély, hogy eltűrjünk, 
sőt előmozdítsunk ezer és ezerszámra menő csalást, hozzájárul- 

junk annyi existentia veszélyeztetéséhez, tönkretételéhez: akkor 
én habozás nélkül az elsőt választom. 

b) Önámítás, hogy a sok ezer kereskedelmi meghatalma- 
zott valami veszélyt hozhat a biztositóra. Mire van felhatal- 
mazva a kereskedelmi meghatalmazott? A kereskedelmi tör- 
vény 43. §-a, szerint a meghatalmazott jogköre kiterjed mindazon 
ügyletekre, melyek az ily kereskedelmi ügylet folytatásával jár- 
nak és mindazon jogcselekvényekre, melyeket az ilynemű ügy- 
letek rendszerint szükségessé tesznek. 

Ez nem jelent annyit, hogy az ügynök biztosítási ügyletek 
kötésére, közlések tudomásul vételére, elengedésre, storniro- 
zásra van jogosítva, hanem csak azt, hogy mindazon jogcselek- 
ményekre, melyeket a szerzés magával hoz. 

Ha a kereskedelmi törvény 43. §-ának rendelkezéséből 
indult volna ki a judikatura, kon&truálhatta volna az ügynök 
hatáskörét, a nélkül, hogy végletekbe kellett volna kalan- 
dozni. 

A gyakorlat azonban nem ebből indult ki, hanem egjrrészt 
a praeconcipiált tételből : a biztosító vállalatok védelmének szük- 
ségességéből, másrészről abból a tisztán formalistikus állás- 
pontból, hogy nem meghatalmazott az, a ki nem áll a főnök ki- 
zárólagos rendelkezése alatt s aki a főnöktől nem húz előre 
megállapított fizetést. 

Itt szem elől téveszti ez az érvelés a különbséget, mely a 
főnök és alkalmazottja közti intern viszony megítélése és a har- 
madik személyekkel szemben való extern jogviszony érvényre 
jutása közt van. Ha arról van szó, hogy jár-e fizetés, van-e fel- 
mondási idő, stb. a felek közt, igaza van annak, aki azt állítja, 
hogy az ügynök nem alkalmazott. De meghatalmazottnál nem 
kívántatik sem kizárólagosság, sem függőség, sem állandóság, 
mert a kereskedelmi törvény 43. §-a szerint a kereskedelmi 
meghatalmazott az, kit a főnök akár egész üzlete vezetésére, 
akár üzlete körében bizonyosnemű vagy egyes ügyletekre fel- 
hatalmaz. 

Mikor az írástudatlan vagy abban gyakorlatlan fél az erre 
legtöbbnyire önként ajánlkozó ügynökre bízza az ajánlat ki- 
töltését, ez nem jelenti, hogy ő bizalmával a ma először látott 
ügynököt felruházza, hanem csupán azt, hogy a fél belenyug- 

szik, hogy az ügyletről irás készüljön és az írásba foglalást az 
ügynök végezze. 

Nem a szemben álló személyre, mint konkrété megjelöl- 
hető egyéniségre bizza ezt, hanem a vele szerződő intézet ki- 
küldött meghatalmazottjára, tekintet nélkül arra, hogy ki ez s 
mi a neve. Nem ismerte azelőtt sem, nem is ismerhette meg az 
ügyleti tárgyalások alatt sem, nem is volt tehát oka személyes 
bizalmával felruházni ezt a teljesen idegen egyént, kit hozzá 
vagyoni és erkölcsi felelősség nem köt s hogy mégis szóba áll 
vele, hogy az ez által kitöltött iratra aláirását adja, ez mind 
csak mint a másik szerződő fél iránti bizalom, nem pedig mint 
az ügynöknek adott megbizás tekintendő. 

A mai állapotokra vonatkozó ezen megjegyzéseim után 
méltóztassanak megengedni, hogy megmondjam, miket tartok 
hangsulyozandónak ezen törvénytervezetben és hogyan kivá- 
nom szabályozni a biztosítási ügynökök jogkörét. 

Az első tervezet, a mely kibocsáttatott, — nem a Beck-féle 
tervezet, hanem a miniszteri, — azt az intézkedést tartalmazta, 
hogy a biztosítási ügynök a biztosítónak a meghatalmazottja. 
Szerintem ez nem praecis megjelölése az ügynök hatáskörének. 

Szerintem az ügynök a biztosító vállalatnak kereskedelmi 
meghatalmazottja a biztosítási ügyletek szerzésére mzve. Miből 
áll a biztosítási ügylet szerzése ? Áll először abból, hogy rábe- 
szélje a fölkeresett egyént arra, hogy egyáltalában biztosítson ; 
másodszor, hogy megállapítsa vele a kötendő szerződés fölté- 
teleit és harmadszor, hogy az ajánlat írásban foglaltatik. Ezen- 
kívül egyéb járulékos jogcselekményeket is az ügynök hatás- 
körébe utal a biztosító vállalatok praxisa. 

Az első tevékenységre nézve, azt hiszem, absolute semmi- 
féle törvényhozási intézkedésre szükség nincsen. Annál inkább 
van azonban erre szükség az ügynök tevékenységének két utóbb 
említett részénél. És itt a törvénytervezet 26. §-ára az a meg- 
jegyzésem, hogy olyan minimumot nyújt, a mely egyáltalában 
nem elégítheti ki a legszerényebb követeléseket sem. Nem elé- 
gítheti ki azért, mert nem födi azokat a visszaéléseket, a me- 
lyeknek meggátlására és prseventiójára az a szakasz tulajdon- 
képen hivatva volna. Ugyanis azt mondja a 26. §.: 

«Ha a biztosítási ügylet a biztosított által kitöltött ajánlat 

alapján köttetett meg és ez az ajánlat oly valótlan feleletet tar- 
talmaz, mely fontosságánál fogva a biztosítás elvállalására be- 
folyással lehet, a biztosítási vállalat e körülmény miatt az ügy- 
let érvényességét meg nem támadhatja, ha a biztosított bizo- 
nyítja, hogy a valótlan feleletet az ajánlat kitöltésénél közre- 
működött ügynöknek az ajánlatban foglalt homályos vagy 
határozatlan kérdés értelmének magyarázata alapján adta.» 

Elég Gomplikált mondatszerkezet, nem is érthető első 
hallásra, de tulajdonképen igen keveset mond, mert föltételezi, 
hogy a kérdőívben homályos vagy határozatlan kérdés legyen 
és erre a homályos vagy határozatlan kérdésre az ügynök olyan 
magyarázatot adjon, a melynek folytán az ajánlatba valótlan 
adat jut be. Nagyon jól tudjuk, hogy az ajánlati űrlapok leg- 
többször jól vannak szerkesztve : nincsenek homályos kérdések 
és nem is ezzel történik a visszaélés, hanem azzal, hogy az ügy- 
nök a világos kérdést a járatlan és értelmetlen ember előtt 
másként magyarázza, mint a hogy a biztosító érti, vagy hogy 
azt mondja az ajánlattevőnek, hogy erre a kérdésre nem is kell 
felelni. 

Nem is az ajánlati kérdőív tartalmának magyarázatánál 
fordul elő a sok tévedésbe ejtés, hanem vagy hogy mást igér 
az ügynök, mint a mi az ajánlatban foglaltatik, vagy ezenfelül 
is igér olyant, a mi nem ellenkezik a biztosítási ajánlat tartal- 
mával. Egyiket sem tedi ez a szakasz, és így az ajánlattevők- 
nek legvitáJisabb érdekeit ismét nem látjuk biztosítva, sőt ha 
jól meggondoljuk a 26. §. tartalmát, akkor látjuk, hogy tulaj- 
donképen semmi egyébről nincs benne szó, csakis a biztosítási 
vállalat megtámadási jogáról. A tévedésbe ejtett ajánlattevő- 
nek semminemű jogot e szakasz nem ád és ezen túl is ki volna 
szolgáltatva a biztosított a biztosító megtámadási jogának, mint 
eddig, a nélkül, hogy neki bárminemű védelmére szolgálna az 
ügynök magatartása. 

A legtöbb visszaélés az ajánlatok kitöltése körül követte- 
tik el. Erre nézve a következő intézkedéseket javasolja a terve- 
zet. Először azt mondja : «ha biztosított fél sem irni, sem ol- 
vasni nem tud, vagy ha a az ajánlat nyelvét nem érti és az aján- 
laton jelen volt két tanú nem tanúsítja, hogy az ajánlat a 
biztosított félnek felolvastatott és az általa értett nyelven meg- 

magyaráztatott, annak bizonyítása, hogy az ajánlat a biztoBÍtott 
bemondásának megfelelő, a biztosító vállalatot terhelik. Ez az 
intézkedés sem fedi az élet szükségleteit, a mennyiben nemcsak 
akkor szükséges védelem, ha az illető egyáltalában nem tud 
sem írni, sem olvasni, vagy ha az ajánlatot nem érti, hanem ál- 
talában, ha az ajánlat tartalmát más tölti ki. Különösen czél- 
zok arra az esetre, ha az ajánlat tartalmát az ügynök tölti ki. 
Nem az a kérdés tehát, tud-e az ajánlattevő irni, olvasni, ha- 
nem az, mi történjék, ha az ügynök tölti ki az ajánlatot, ki 
legyen felelős az ügynököknek nem ellenőrizhető machinátióiért. 
Hogy mily keveset nyújt a tervezetben foglalt szabály, arra 
nézve utalok még azon esetre, ha az ajánlattevő vagy csak irni, 
vagy csak olvasni tud, akkor vége az egész védelemnek. 

Van még két intézkedés, a melynek különválasztása telje- 
sen fölösleges. Az első intézkedés szerint, ha a biztosítási ügylet 
az ügynök által vagy a biztosítottól különböző személy által, 
az ügynök jelenlétében, kitöltött ajánlat alapján köttetett meg 
és ez az ajánlat valótlan feleletet tartalmaz oly tényről vagy 
körülményről, melyről az ügynök közvetlen észlelet alapján 
meggyőződést szerzett vagy szerezhetett volna és a mely a biz- 
tosítás elvállalására fontosságánál fogva befolyással bírhat, a 
biztosítási vállalat e körülmény miatt az ügylet érvényességét 
meg nem támadhatja. A másik pont ennek egy alesetét foglalja 
magában, t. i. ha maga az ajánlattevő közölte az ügynökkel az 
illető körülményt. Fölösleges e két tényálladéki elem ketté- 
választása. De ez a szkasz sem elégít ki, mert itt is csak arról 
van szó, hogy a vállalat mikor támadhatja meg az ügyletet, de 
nem ad megtámadási jogot az ajánlattevőnek, sem az ajánlat- 
tevőt meg nem védi a biztosító támadása elől. Bocsánatot kérek, 
ne csak a vállalatot méltóztassanak tekinteni, ne csak ezt az egy- 
esetet méltóztassanak intézkedés tárgyává tenni, hanem általá- 
ban azt, hogy az ügylet hogyan érvényes és érvénytelen. 
A mi az ügynök egyéb, járulékos hatáskörét illeti, nagyban és 
egészben magamévá teszem a tervezet 25. §-ának intézkedéseivel. 

Nem eléggé kimerítő a c) pont, mely nem nagy szabatos- 
sággal «a szerződés által föltételezett esemény bekövetkezésé- 
ről és annak megtörténte után teljesítendő bejelentések » át- 
vételére hatalmazza fel az ügynököt. 

A d) poDt nagyon is széles hatáskörrel ruházza fel az 
ügynököt a biztosító rovására, a mennyiben a díjak beszedésére 
az ügynököt saját nyugtájára is felhatalmazza, hacsak a biz- 
tosító a biztosítottat arról, hogy az ügynök a díj fölvételére 
nincs feljogosítva, nem értesítette. Ez a közlési kötelesség nagy 
teher volna a biztosító intézetre nézve, a melynek elmulasztása 
esetleg indokolatlanul anyagi kárral sújtaná a biztosítót. 

Ezek mellett a kritikai megjegyzések mellett méltóztassanak 
megengedni, hogy positiv javaslatokat is tegyek. 

Az ügynök általános jogállását és járulékos jogcselekmé- 
nyeit a következő szövegezésben vélem körülírni : 

« A biztosítási ügynök a biztosítási ügyletek szerzésére nézve 
a biztosító vállalat meghatalmazottja. 

Jogköre kiterjed különösen a következő jogcselekményekre : 

a) hogy ügyletkötésre feleket szerezzen, a biztosítási aján- 
latot a biztosítottól átvegye és a vállalathoz továbbítsa ; 

b) a biztosítási kötvényt a biztosítottnak kiszolgáltassa és 
ennek ellenében a biztosítási díjat saját nyugtájára is fölvegye ; 

c) a szerződés által föltételezett mindennemű bejelentése- 
ket a biztosítottól átvegye és 

d) a visszatérő időszakokban fizetendő biztosítási díjat a 
vállalat nyugtája ellenében felvegye. 

e) A visszatérő időszakokban fizetendő díjakat saját nyug- 
tájára fölvegye, ha erre a biztosító részéről felhatalmaztatik, 
vagy ha e felhatalmazás a biztosító magatartásából következ- 
tethető.* 

Ennek a szakasznak indokolása folyik a fenti kritikai 
észrevételekből. 

Az ügynöknek az ajánlat kitöltésénél való szerepe tekin- 
tetében a következő szabályozást proponálom : 

«a) Ha a biztosított fél az ajánlatot nem sajátkezűleg töl- 
tötte ki és az ajánlaton az ügyletnél jelen volt két tanú és 
pedig az egyik tanú sajátkezű írásával és mindkét tana aláírá- 
sával nem tanúsítja, hogy az ajánlat a biztosítottnak felolvasta- 
tott és megmagyaráztatott, annak bizonyítása, hogy az ajánlat 
a biztosított bemondásának megfelelő, a biztosítót terheli. Az 
ügynök vagy a biztosító más alkalmazottja nem lehet tanú. 

b) Ha az ügynök akár szóval, akár külön iratban a szabály- 

szerűen kiáJlitott ajánlatnak valóságra nézve nem vitás tartal- 
mával nem ellenkező egyéb ügyleti föltételeket is állapított naeg 
az ajánlattevővel, a biztosítónak joga van ezen föltételek tudo- 
mására jutásától számított nyolcz napon belül az ügylettől 
visszalépni. Ha ez ezen idő alatt meg nem történik, az ügylet 
az ügynök által megállapított föltételek szerint érvényben 
marad. 

A visszalépés kijelentésétől számított 48 óra leteltéig a biz- 
tosító a veszélyt viseli. 

c) Ha az ajánlatban az ügynök tudtával valótlan adatok 
foglaltatnak oly lényeges körülményről, mely a biztosítás elvál- 
lalására befolyással bírhat, a biztosító az ajánlat tartalmára 
nem hivatkozhatik, hacsak nem bizonyítja, hogy a valótlan tar- 
talom az ajánlattevő rosszhiszemű közlése folytán jutott az 
ajánlatba. 

d) Az ajánlat tartalmát a biztosított vagy kedvezményezett 
fél a biztosítási kötvény ellenkező tartalmával szemben a köt- 
vény elfogadása után is érvényesítheti, de csak a kötvény kéz- 
besítésétől í^zámított egy éven belül. 

e) Ezen határozmányokkal ellenkező kikötéseknek hatálya 
nincs.)) 

Az a) pont garantiát nyújt arra nézve, hogy az ajánlat az 
ajánlattevő akaratának megfelel. Ha az ajánlattevő az ajánlatot 
egész terjedelmében maga irta, külön ellenőrzés nem szükséges. 
De az ellenőrzésnek nem ott kell kezdődnie, mint a javaslatban, 
t. i. ha sem írni, sem olvasni nem tud az ajánlattevő, mert ta- 
pasztalatszerű tény, hogy nehezen író és cehezen olvasó egyé- 
nek bizalommal vannak a biztosító társaság megbízottjaként 
fellépő ügynök iránt és el sem olvassák, a mit ez összeirt. Tehát 
ha nem sajátkezüleg Íratott az ajánlat, két tanút kell alkalmazni, 
a kik bizonyítsák, hogy az ajánlat az ajánlattevő által felolvas- 
tatott és megmagyaráztatott. Ha a két tanú nincs az ajánlaton, 
az ajánlat tartalmának bizonyítása minden részletben a bizto- 
sítót terheli. 

Másik gyakori ügynöki visszaélés az írásbeli ajánlat mel- 
lett más föltételek kikötése. Ha az ajánlat a fenti módozatok és 
cautelák mellett szabályszerűen létrejött, az ajánlattal ellenkező 
kikötések természetesen figyelembe nem vehetők. Az ajánlattal 

megférő föltételekre nézve azt proponálom, hogy ha a biztosító 
ezekről a föltételekről tudomást nyer és nyolcz napon belül nem 
lép vissza az ügylettől, az ügylet az ügynök által megállapított föl- 
tételek szerint érvényben marad. A d) pont szerint ez csak a köt- 
vény átvételétől számított egy éven belül történhetik meg. 

A c) pont a bizonyítást a biztosítóra hárítja az ajánlattevő 
rosszhiszeműsége tekintetében az esetben, ha az ajánlatba vala- 
mely lényeges körülményre nézve az ügynök tudtával valótlan 
adatok foglaltatnak. 

Úgy vélem, hogy ezen bizonyítási szabály eléggé megvédi 
A biztosítottat, a nélkül, hogy kiszolgáltatná a biztositónak. 

Tisztelt teljes-ülés ! 

Ezeknek a propositióknak megtétele — beismerem — az 
«lvi álláspont feladását jelenti. Jelenti a kompromissumra való 
hajlandóságot az ügy érdekében, mert eminens érdeknek tar- 
tom, hogy ez a matéria mielőbb törvényes szabályozást nyerjen. 
Iparkodtam összeegyeztetni a biztosító érdekeit a biztosítottal. 
A hol lehetett, tekintettel voltam a biztosító vállalatokra is, de 
föfontosságú dolognak tartottam azt, hogy a biztosító vállalat 
közegével, ennek gyakorlottságával, ravaszságával, rosszhiszemtt- 
fiégével szemben ne engedjük elnyomni a teljesen védtelen 
biztosítottat. 

De nem mehettem odáig az engedményekben, mint a ter- 
vezet, mely nem védi meg eléggé és minden oldalon a biztosí- 
tottat. 

Akármilyen erős legyen a vár, bármilyen hősies elszánt- 
sággal és kitartással védje is azt a katonaság, ha az ellenség 
egyetlen kis rejtekajtót fölfedezni képes, azon belopózik és a vár 
erőssége, a védők bátorsága teljesen hiába való. 

Ha a most tárgyalt kérdés szabályozását bármily kitűnően 
megoldja is a törvényhozás, de megoldásunk egyetlen ponton 
nem elég szilárd, nem elég ellenálló, ha bárnúly kis hézagot 
hagyunk a törvényben : a tisztességes ügyletkötés természetes 
ellenségei : a biztosítási ügynökök ezen a kis ajtócskán belopóz- 
nak a várba és akkor hiába dolgoztunk, hiába fáradoztunk 
irodalomban, jogászgyűléseken, jogászegyletben. 

Beck Hugó dr. : 

T. teljes-ülés! 

Az előadó úr ép oly érdekes, mint szakszerű felolvasásá- 
ban az állami biztosítási hivatalnak igen messzemenő és külö- 
nösen a birói intézkedésekre is kiterjedő hatásköre ellen tesz ki- 
fogást. A hatáskör kérdésére nézve, a mint azelőtt, úgy jelenleg 
is abban a nézetben vagyok, hogy az állami biztosítási hivatal- 
nak fő feladata a biztosítási vállalatok működése felett, azoknak 
kezdetétől, megalakulásától kezdve, egész fennállásuk tartama 
alatt, megszűnésükig a felügyeletet és ellenőrzést gyakorolni. 
Ezen általános felügyelet és ellenőrzés mellett kiterjedne a jog- 
köre arra : 

1. hogy a biztosítási vállalatok üzemében a törvény és 
egyéb törvényes rendelkezések, az alapszabályok és az üzleti 
terv megtartassanak ; 

2. hogy a biztosítási tőke megfelelően kimutatva, a bizto- 
sítási díjtartalékok és nyereségtartalékok az előirt módon meg- 
alkotva, gyarapítva és megfelelő módon elhelyezve, letétemé- 
nyezve és kezelve lettek és tényleg megvannak-e; 

3. hogy a vállalatok alapítási, szervezési és szerzési költ- 
ségeire vonatkozólag az előirt rendelkezések megtartattak- e; 

4. hogy az alapszabályoknak, a társasági szerződésnek, 
üzleti tervnek módosítása, valamint a bejelentett elvek és szá- 
mításoktól való eltérések tekintetében a megszabott határozatok 
teljesíttettek-e ; 

5. hogy a készítendő jelentések és zárószámadások a ki- 
bocsátott rendeletek követelményeinek megfelelnek-e ; 

6. hogy az egyesülés, átruházás és viszontbiztosítás az elő- 
irt rendelkezéseknek megfelelően történt-e és 

7. hogy a biztosítási tőke leszállítása az előirt módon 
vitetett keresztül. 

Ha az állami biztosítási hivatal azt látja^ és illetőleg a fel- 
ügyelet és ellenőrzés alkalmával megállapítja, hogy valamely 
biztosítási vállalat az itt részletezett rendelkezéseket vagy meg- 
sérti, vagy azoknak meg nem felel, az illető vállalatot az észlelt 
hiányoknak, illetve a törvény rendelkezéseinek pótlására és 
teljesítésére ntasitja és ha ez a felhívás eredményre nem vezet, 
akkor részletes jelentés kapcsán és véleményes jelentés mellett 
az ügyet döntés végett a bírósághoz teszi át. Az állami biztosí- 
tási hivatal e szerint adminístratív hatáskörrel bírjon. 

Már most milyen bíróság döntsön a hozzá ntalt ügyek- 
ben? Én a magam részéről teljesen megnyugodnám abban, 
hogy valamennyi ilyen biztosítási ügy concentrálva, első és 
utolsó fokban a budapesti kereskedelmi és váltótörvényszéknél 
intéztessék el; ha azonban ez Horvátországra való tekin- 
tettel keresztülvihető nem volna, akkor nézetem szerint erre 
a czélra külön bíróság volna alkotandó. Nem ugyan a szaba- 
dalmi tanács mintájára, hanem hasonlóságára, a mely bíróság 
részint jogászokból, részint biztosítási szakemberekből, részben 
pedig biztosítási matematikusokból volna alakítandó. De a 
megbírált javaslat hatásköri rendelkezése saját álláspontja 
szerint is, nézetem szerint, elhibázott. A javaslat 43. §-ában azt 
mondja, hogy az állami biztosítási hivatal bizonyos fenforgó 
fontos körülmények esetében a vállalatok üzemét megszüntet- 
heti, ez ellen panasz van a közigazgatási bírósághoz. Én azt 
hiszem, hogyha valamely vállalatot az élők sorából kitöröltek, 
azt többé semminemű panasz, semminemű bíróság feléleszteni 
nem fogja. Ha valamely vállalat üzeme beszüntettetik, akkor 
annak hitelképessége meg van rendítve, a biztosító közönség 
bizalma megszűnik, az ilyen vállalat többé életképességgel egy- 
általában nem bír. Ha tehát az állami biztosítási hivatal ilyen 
fontos hatáskörrel felruháztatík, akkor nézetem szerint döntsön 
végleg, határozata ellen semminemű jogorvoslatnak helye ne 
legyen. Ebben az esetben azonban az állami biztosítási hivatal 
szervezeténél fogva olyan tekíntélylyel kell, hogy felruháztas- 
sák, hogy abban úgy a biztosítási vállalatok, mint a biztosító 
közönség megnyugodjanak. Természetesen, ha ebben a legfon- 
tosabb, legéletbevágóbb kérdésben jogorvoslatnak helye nincsen, 
a mellékes, kisebb kérdésekben szintén nem volna jogorvoslat- 
ai 

nak helye. Az állami biztosítási hivatalnak tehát végleg kellene 
dönteni úgy, a mint az Ausztriában történik, és a mint azt a 
német javaslat tervezi. E tekintetben az előadó úrnak egy félre- 
értését vagy tévedését kell helyreigazitanom. (Halljuk! Hall- 
juk I) Azt mondotta az előadó úr felolvasásában, hogy a német 
javaslat szerint a Privát- Versicherungsamt-nak határozatai ellen 
jogorvoslatnak van helye a Verwaltungsbehörde-hez. Ebben 
téved. A 71. §. szerint a Versicherungsamt az ott körülirt 
esetekben végleg dönt, határozata ellen semmi néven nevezendő 
jogorvoslattal nem lehet élni, sem a Verwaltnngsbehörde-hez, 
sem máshova. Van recursusnak helye, de mikor? Akkor, ha a 
Versicherungsamt elnöke valamely vállalatnak az iránti kérel- 
mét, hogy működését megkezdhesse, elutasítja. Az elnöknek 
ezen határozata ellen van recursusnak helye, de magához a 
Versicherungsamthoz. A Versicherungsamtnak határozata ellen 
azután már semmiféle jogorvoslat nincsen. A Versicherungsamt 
5 — 7-es tanácsban határoz az ügyek fontosságához képest. Igaz, 
hogy a 78. §. beszél recursusról, de nem a Versicherungsamt 
határozata elleni recursusról. Németországban, t. i. a javaslat 
szerint, ba valamely biztosítási vállalat több Bundesstaat-ban 
működik, akkor a felügyeletet a Reichsbehörde, a mely egyenlő 
a Privat-Versicherungsamt-tal, gyakorolja. Ennek határozata 
ellen jogorvoslatnak helye nincsen. Ha azonban valamely vál- 
lalat kisebb területen, csak egyetlenegy Bundesstaat-ban mű- 
ködik, akkor a felügyeleti joggal rendszerint a Landesbehörde 
van felruházva. És ha a Landesbehörde az ilyen kisebb területen 
működő vállalatok működését vagy üzemét beszünteti, akkor a 
Landesbehörde határozata ellen a Verwaltungsbehörde-hez 
felébb vitelnek helye van. 

A hatáskör kérdésére nézve, ezzel álláspontomat körvona- 
lozván, egyúttal kijelentem, hogy a javaslatnak minden egyéb 
rendelkezéseit helyeseknek tartom, a magam részéről elfogadom 
egyes igen csekély eltérésekkel, a miket majd később jelezni 
fogok. 

Az előadó úrnak második fő kifogása az ügynökség kér- 
désére vonatkozik. Azt mondja az előadó úr, hogy az ügynökség 
kérdése nem ebben a törvényben, hanem az anyagi biztosítási 
jogot codificálandó törvényben volna szabályozandó. Conce- 

dalom, hogy ez egy kis szépsógi hiba a javaslatban* Hogy azon- 
ban felvétetett a javaslatba, ez két okból történt. Először azért, 
mert a társaság üzemével az ügynökség kérdése oly szoros kap-* 
csolatban van, hogy az itt szabályozandó, annál is inkább, 
miután ez a javaslat. egyéb anyagi jogi intézkedéseket is tartal- 
maz, a melyek a javaslat rendelkezéseivel szoros összefüggésben 
vannak és látjuk, hogy valamennyi javaslat, a mely eddig a 
magyar javaslat után jelent meg, így a német, svéd, dán és nor- 
vég javaslat, mind ilyen anyagi jogi intézkedéseket tartalmaz- 
nak, és pedig az első magyar javaslatban foglaltakkal azonos 
anyagi jogi intézkedéseket. Azonban az ügynökségi kérdés sza- 
bályozása nemcsak fontos és szükséges, hanem sürgős is és ez 
volt a fő indok arra, hogy ez a kérdés itt nyert szabályozást. 
Szükséges és sürgős pedig azon visszaélések folytán, a melyek 
különösen az utolsó évtizedben az ügynökök megtévesztései, 
szabálytalanságai és rosszhiszemű eljárása folytán felmerültek. 
Igaz, hogy a kereskedelmi törvényünknek az anyagi biztosítási 
jogot tartalmazó rendelkezései hiányosak, hézagosak, hely- 
telenek, azonban nem szabad szem elöl téveszteni, hogy midőn 
25 évvel ezelőtt a kereskedelmi törvény codificáltatott, a bizto- 
sítási jogban a legfőbb elvi kérdésekre nézve oly számos volt a 
controversia, a mely megoldásra és megállapodásra nem jutott, 
hogy nem lehet csodálni, ha egyes elméleti kérdésekre nézve a 
kereskedelmi törvény hibás elméletet fogadván el, annak con- 
sequentiái természetesen a törvénybe lettek lefektetve. Mint- 
hogy azonban ezen controversiák még teljesen megoldást nem 
nyertek, így pl. az életbiztosítási szerződés jogi természete, nem 
igen várható, hogy rövid idő alatt ez a magánjogi intézkedéseket 
tartalmazó javaslat elkészüljön és minthogy, a mint mondot- 
tam, az ügynökségi kérdés szabályozása nemcsak szükséges, 
hanem sürgős is, czélszerűnek találom, hogy a javaslat ezt a 
kérdést szabályozza. 

A mi az ügynökségi kérdést illeti, az ügynököknek négy 
kathegóriája van. Vannak először a külföldi vállalatoknak ügy- 
nökségei, ügynöki képviseletei, másodszor vannak olyan ügy- 
nökök, a kik az ügylet megkötésére vannak felhatalmazva, har- 
madszor olyan ügynökök, a kik az ügylet megkötését közvetítik 
és végre negyedszer a biztosítási alkuszok, a kik sajátképeni 

ügynökök nem lévén, azok szabályozása mellőztetett a javaslat- 
ban, annál is inkább, mert minálunk eddig ezeknek révén 
visszaélések egyáltalán nem történtek, tehát ezeknek szabályo- 
zása felesleges. Nem szabályoztatott az első kathegória sem, a 
külföldi vállalatok képviseleti kérdése azért, mert ennek a sza- 
bályozása már helyet talált a kereskedelmi törvényben. Hanem 
szabályoztatott a főügynök és az ügynök jogi állása. A mi a fő- 
ügynököt illeti, azt mondja az előadó úr, hogy a javaslatnak az 
a rendelkezése, mely szerint a föügynökök jogosítva vannak az 
életbiztosítási kötvények kiállítására, helytelen azért, mert kül- 
földi vállalat képviselőjét vagy főügynökét fel nem jogosítja 
ilyen kötvények kiállítására. A mi azt illeti, hogy a külföldi 
vállalat ilyen jogosítványt nem ad, ez irrereleváns, mert az nem 
lehet vitás, hogy ha külföldi vállalatnak belföldi képviselősége 
életbiztosítási ügyletet köt és a kötvényt kiállítja, hogy az jog- 
érvényes ne legyen. A javaslat rendelkezése azokra a föüg}- 
nökökre vonatkozik, a kik az ügylet megkötésére fel vannak 
hatalmazva. É& azt hiszem, hogy ha ily felhatalmazással bír- 
nak, akkor ezt a felhatalmazást egyes ügyletekre szorítani nem 
volna helyes. A biztosítási vállalatnak érdekében és kötelességé- 
ben áll, hogy olyan föügynököket rendeljen ki, a kikben meg- 
bízik. Ha eltiltja őket a kötvény kiállításától, akkor ne állít- 
sanak ki kötvényeket, de ha mégis megteszik, akkor azért a 
vállalatok felelősek is legyenek. Nem lehet feltételezni és meg- 
kívánni a biztosító közönségtől, hogy az megkülönböztetni 
tndja, hogy az a főügynök, a ki jogosítva van ügyletet kötni, 
jogosítva van ugyan kárbiztosítási ügyletet kötni, de nincs jogo- 
sítva életbiztosítási ügyletet kötni. Miután fel vannak hatal- 
mazva az ügylet megkötésére, fel vannak egyúttal hatalmazva 
az ezzel járó szükséges cselekményekre is. A javaslatnak ebben 
a rendelkezésében tehát semmi veszélyt nem találok. 

A föügynökök fel vannak jogosítva : a) hogy a biztosítási 
díjat a biztosítottól átvegyék és erről nyugtát állítsanak ki; 
b) hogy a biztosítás tartama alatt a biztosítás fentartása czéljá- 
ból szerződés szerint megkövetelt közléseket, valamint a szer- 
ződés által feltételezett esemény bekövetkezéséről és annak 
megtörténte után teljesítendő bejelentéseket a biztosítottól át- 
vegyék, — ezeket a rendelkezéseket az előadó úr nem tartja 

helyeseknek, én azonban helyeseknek és szükségeseknek tartom, 
mert az a főügynök, a ki az ügylet megkötésére fel van hatal- 
mazva, annak egyúttal felhatalmazottnak kell lenni arra nézve 
is, hogy az ügylet után járó dijat felvehesse és nyugtathassa és 
mert ha a szerződés tartama alatt oly lényeges változások 
állanak be, a melyeknek bejelentésétől van függővé téve a 
szerződés jogérvényessége és ha a biztosított ezt a bejelentést 
az ügyletet megkötő főügynöknél teszi, akkor ennek a bejelen- 
tésnek joghatályosnak is kell lenni. Ez annál inkább szükséges, 
mert rendszerint a feltételekben az ily bejelentés átvételétől el- 
tiltják a főügynököt a vállalatok, vagy ha ezt meg is engedik, 
kötelességévé teszik a biztosítottnak, hogy ezt. a bejelentést 
magához az igazgatósághoz is terjeszsze be. 

A c) pont ellen nem volt kifogás. Hanem kifogásoltatott, 
hogy a főügynöknek törvényileg meghatározott jogköre korlátol- 
hatatlan harmadik személyekkel szemben. Ezt pedig én szük- 
ségesnek tartom azért, mert ha a vállalat korlátolhatja ezt a 
jogkört, akkor semmi haszna és semmi értelme nincsen az egész 
rendelkezésnek. 

Az ügynökök második kathegóriájába tartoznak azok, a kik 
az ügylet közvetítésével foglalkoznak. Nem fektetek súlyt az 
elnevezésre, lehet ügynök, alügynök, szerzőügynök vagy fel- 
ügyelő a neve, vagy lehet bármi más czíme. A lényeg abban áll, 
hogy az ügynök az ügyletet közvetíti és a javaslat intézkedése 
mindezekre kiterjed. A közvetítő ügynök hatáskörére nézve az 
a), b) és c) pontok tekintetében nem hallottam észrevételt. 
Propositiójában Balog Arnold tagtárs úr az ügynökök jog- 
körére vonatkozólag ezen rendelkezések tekintetében észre- 
vételt tesz ugyan, azonban egy kis stiláris változtatással körül- 
belül egyetért a javaslattal. A d) pont azonban már kifogásol- 
tatik. Ezt a rendelkezést azonban fontosnak és szükségesnek 
tartom, mert a gyakorlatból tudom, hogy igen sok visszaélés 
történt és igen sok visszaélés történik ma is ebben a tekintet- 
ben. Ha tudniillik a biztosított a lejárat napján a biztosítást 
közvetítő ügynökhöz elmegy és a biztosítási díjat lefizetni 
akarja, az ügynöknek vagy meg van a nyugtája a vállalattól, 
vagy nincsen meg. Ha meg van a nyugta és a biztosított ki- 
fizeti a díjat, akkor a nyugtát kiadja neki, de ha nincsen meg, 

akkor a biztosított vagy fizet az ügynöknél és akkor ez a fizetés 
joghatálylyal nem bir, vagy nem fizet és akkor hatályát vesz- 
tette a biztosítási szerződés. Tehát bekövetkezik és nagyon 
gyakran bekövetkezett az az eset, hogy a biztosított, a ki a díjat 
lefizetni akarta, vagy tényleg le is fizette az ügynöki nyugta 
ellenében, kártérítési igényétől ezen az alapon elesett. Ezzel a 
felhatalmazással semmiféle veszély nem jár a biztosítási válla- 
latra nézve, mert ha az ügynök a vállalat bizalmát elvesztette, 
mindig módjában van a lejárat előtt értesíteni a biztosított 
feleket arról, hogy a lejárat alkalmával a díjat ne az ügynöknél 
fizessék ki, hanem csakis ő nála. Ez iránt gondoskodik a 
javaslat. 

Fontosabbak ennél azok a rendelkezések, melyek az ajánlat 
tartalmának kitöltésére vonatkoznak. Ezek a javaslat 26 — 28. 
§-aiban foglaltatnak. Az előadó úr azt mondja, hogy ö helyesli 
ezeket a rendelkezéseket, csakhogy kevesli azokat. egyszerűen 
azt mondaná: hogy ha az ügynök dolusban van, az ügylet 
érvénytelen. Ez tetszetős alakban van mondva, de azt hiszem, 
hogy ily rendelkezés mellett nagyon sok visszaélésen nem 
lehetne segíteni, mert nemcsak akkor, ha az ügynök dolusban 
van, hanem igen sok más esetben is érvénytelenítendő az ügy- 
let és sok más esetben van a biztosított érdeke veszélyeztetve. 
A 26. §. azt mondja : Ha a biztosítási ügylet a biztosított által 
kitöltött ajánlat alapján köttetett meg és ez az ajánlat olyan 
valótlan feleletet tartalmaz, a mely fontosságánál fogva a bizto- 
sítás elvállalására befolyással lehet, a biztosítási vállalat e 
körülmény miatt az ügylet érvényességét meg nem támadhatja, 
ha a biztosított bizonyítja, hogy a valótlan feleletet az ajánlat 
kitöltésénél közreműködött ügynöknek az ajánlatban foglalt 
homályos vagy határozatlan kérdés értelmének magyarázata 
alapján adta, itt tehát nem kell dolusnak fenforogni, ez naind- 
járt egy eset. Balog Arnold tagtárs úr azt mondta, hogy feles- 
leges ez a rendelkezés főleg azért, mert a biztosítási vállalatok 
az ajánlatban a kérdéseket oly praecise és határozottan szokták 
megtenni, hogy ott egyáltalában homály és félreértett magya- 
rázat nem lehet. Nézetem szerint ellenkezőleg áll a dolog. 
A biztosítási vállalatok legtöbbje, régebben valamennyi kivétel 
nélkül, újabban is igen sokan, különösen a külföldi vállalatok, 

nagyon szeretnek az ajánlatban homályos, kétértelmű kérdé- 
seket tenni. E tekintetben csak egy példával akarok szolgálni. 
(Halljuk I Halljuk !) A kárbiztosításra vonatkozólag, az ajánlat- 
ban az a kérdés: szenvedett-e a biztosított tűzkárt? A biztosí- 
tott azt fogja kérdezni az ügynöktől, mivel ez a kérdés éppen 
nem határozott, hogy mit ért ez alatt, azt-e, hogy szenvedett-e 
tűzkárt az ingatlan vagy az ingóság, a melyet biztosított, vagy 
pedig szenvedett-e valaha egyáltalában tűzkárt. A biztosítási 
ügynök erre azt mondja, hogy a kérdés az, hogy a biztosítandó 
tárgy szenvedett-e valaha tűzkárt. Erre a biztosított azt fogja 
felelni, hogy nem. Az ügynök, a ki fel van jogosítva arra, hogy 
az ügyletet közvetítse, a ki minden vállalattól utasíttatik, hogy 
az ajánlat előterjesztésénél a kellő felvilágosításokat megadja, 
hogy ha már most ez az ügynök a kért felvilágosítást nem úgy 
adja meg, a mint kellett volna, akkor azt hiszem, hogy az ilyen 
valótlan feleletért a biztosítottat felelősségre vonni nem lehet. 
Ha az ajánlatot nem a biztosított tölti ki, ha t. i. a biztosítási 
ügylet az ügynök által vagy a biztosítottól külömböző személy 
által, az ügynök jelenlétében kitöltött ajánlat alapján köttetett 
meg és ez az ajánlat valótlan felelelet tartalmaz oly tényről 
vagy körülményről, melyről az ügynök közvetlen észlelet alap- 
ján meggyőződést szerzett vagy szerezhetett volna és a mely a 
biztosítás elvállalására fontosságánál fogva befolyással bírhat, a 
biztosítási vállalat e körülmény miatt az ügylet érvényességét 
meg nem támadhatja. 

Itt sincsen dolus. Valaki biztosítani akarja a házát. Meg- 
jelenik a házában az ügynök, felveszi az ajánlatot és az ajánlat- 
ban azt, hogy a ház cseréppel van fedve, pedig zsindelylyel van 
fedve. Kár esetében azt mondja a vállalat, hogy a koczkázat el- 
vállalására nagy fontossággal bíró valótlan bemondás történt. 
Az ügynök, a tényállásról közvetlen észlelet alapján meggyő- 
ződhetett volna, mert csak ki kellett volna mennie és meg- 
nézni a házat és látta volna, hogy nem cseréppel, hanem zsin- 
delylyel van fedve, ily esetben a szerződés érvényességét meg- 
támadni nem lehet. Ha pedig a valótlan felelet oly tényre vagy 
körülményre vonatkozik, a mely az ügynöknek nem közvetlen 
észlelet alapján, hanem csak a biztosított közlése alapján jutott 
vagy juthatott az ügynök tudomására, ebben az esetben a biz- 

tosítási vállalat ezen körülmény miatt az ügylet érvénytelen- 
ségét csak akkor támadhatja meg, ha az ügynök a valótlan tar- 
talmat a biztosított tényleges bemondásának megfelelően töl- 
tötte ki az ajánlatban. Ha tehát az ügynök azt kérdezte, hogy 
volt-e már tűzkára, vagy pedig, hogy gyógykezeltetett- e már és 
a biztosított erre azt mondja, hogy igen, az ajánlatba pedig az 
ügynök bevezeti, hogy nem, akkor, ha a biztosított, a ki az 
ajánlatot aláirta és a kit a biztosítási kötelezettség terhel, ki- 
mutatja, hogy ez a tényállás a bemondásának meg nem felel, 
abban az esetben az ügylet érvényességét megtámadni nem 
lehet. Ennek a §-nak az utolsó bekezdése a biztosítási teherre 
vonatkozik, a mennyiben, ha sem írni, sem olvasni nem tud a 
biztosított, sem neki kellőleg meg nem magyaráztatott az aján- 
lat, ebben az esetben a vállalatot terheli annak bizonyítása, 
hogy az ügynök a valótlan tartalmat a bemondásnak meg- 
felelően töltötte ki. 

Balog Arnold tagtárs úr propositiójára nézve még egy meg- 
jegyzésem van. Azt mondja, ha az ügynök akár szóban, akár külön 
iratban a szabályszerűen kiállított ajánlatnak valóságra nézve 
nem vitás tartalmával nem ellenkező feltételt állapít meg az 
ajánlattevővel, a biztosítónak joga van ezen feltétel tudomására 
jutásától számított 8 napon belül az ügylettől visszalépni. Az 
ügynök a biztosítottnak az ajánlat kitöltése alkalmával, az aján- 
lat tartalmával nem ellenkező azt a kötelező kikötést teszi, hogy 
az 50 ezer forintról szóló életbiztosítási kötvény ellenében 50 
ezer forintnyi kölcsönt kap, ez a társulat tudomására jut fél év 
után és mert a biztosított fél éven keresztül folytonosan várta, 
az ügynök talán hitegette is, hogy folyamatban vannak a tár- 
gyalások a kölcsön megkapása iránt, mi áll elő ebben az eset- 
ben ? Ha érvénytelen volna az ügylet, akkor a vállalat fél éven 
keresztül ingyen vállalta el és viselte a koczkázatot. 

A javaslatnak egyéb elvi kérdéseire nézve ezek után rövi- 
desen fogok reflektálni, mert nem kívánom a t. teljes-ülés szíves 
figyelmét oly hosszú időre igénybe venni. (Halljuk! Halljuk!) 
Mi a javaslat czélja? A biztosítási intézményt egészséges fejlő- 
dése mellett megszilárdítani, a biztosítottaknak érdekeit képvi- 
selni és azokat megvédeni. Ezen czél elérhető azáltal, ha a biz- 
tosítási vállalatok olyan vagyoni helyzetben vannak, hogy a biz- 

tositottak irányában elvállalt kötelezettségeiknek eleget tenni ké- 
pesek. Ezen vagyoni helyzet pedig megteremthető akkor, hogy 
ha kellő materiális garantiák forognak fenn és ha ezen materiá- 
lis garantiák sikeres keresztülvitelének biztosításáról gondos- 
kodva van. Az utóbbi, a keresztülvitel biztosítása, az állami biz- 
tosítási hivatal feladata, a miről már fentebbb szólottam. Kér- 
dés már most, hogy melyek a szükséges materiális garantiák. 

Először is a biztosítási alap. A javaslat a kereskedelmi tör- 
vénynyel egyezőleg három főágat különböztet meg : élet-, kár- és 
viszontbiztosítást. Mindegyikre nézve 600,000 korona alapot ki- 
van. Ennek kettős czélja van. Először is tekintetbe kell venni, 
hogy minden biztosítási vállalat mindjárt megalakulása kezde- 
tén az első felszerelési és szervezési költségekre, továbbá az első 
években a szerzési költségekre igen nagy kiadásokat fordít. 
Ennek a fedezésére tehát jelentékenyebb alap szükséges. Ennek 
az alapnak azonban más czélja is van, a vállalat ugyanis a díj- 
bevételből, illetőleg az ebből alkotott díjtartalékokból fedezi a 
kötelezettségeket. Ha ezen díjtartalékok, különösen a fiatal vál- 
lalatoknál az üzem kezdetén, nem nyújtanak elég alapot a köte- 
lezettségek teljesítésére, akkor a biztosítási alapnak az a rendel- 
tetése, hogy ezen kötelezettségek kiegészítésére szolgáljon. Az 
alap meghatározásánál természetesen tekintetbe kell venni egy- 
részt azt, hogy az anyagi biztosíték meg legyen, de másrészt 
nem szabad túlmagas összegben megállapítani, nehogy ez a 
vállalatoknak igen nagy terhére legyen. A javaslat szerint meg- 
állapított 600,000 korona az a középösszeg, mely mindkét kívá- 
nalomnak megfelel. 

A második és ennél fontosabb materiális garantia: a díj- 
tartalékok. Úgy a kárdíjbevételekböl, mint az életbiztosítási 
bevételekből alkottatik a tartalék. Hogy ha a kárbiztosítás 
a számadási éven túli időre terjed és a biztosítási díj ezen 
számadási éven túl terjedő időre fizettetik, akkor az ezen 
időre előre fizetett díjból alkottatik a kárdijtartalék és az ezen 
időben előállott kötelezettség teljesítésére fordíttatik. Sokkal 
fontosabb és életbevágóbb ennél az életbiztosítási díjtartalék. 
Az életbiztosítási díjtartaléknál három fö momentum irány- 
adó : 1. a díjak, 2. a halandósági táblázat és 3. a kamatláb. 
A díjaknál a nettó díjak veendők alapul, nehogy a Zilmer-theoria 

szerinti számítási alap tekintetbe vételével olyan katastrofális 
dolgok történhessenek, mint Ausztriában és egyebütt. Ezen 
három alapvető elv bejelentésére a mostani törvény szerint 
minden vállalat kötelezve van. Mi volt ennek az eredménye? 
Nincsen meghatározva, hogy milyen dijakat számítson és vegyen 
alapul a vállalat, milyen halandósági táblázatot vegyen alkal- 
mazásba és milyen kamatlábat. Ha ezen három alapelv a bíró- 
ságnál eddig bejelentve volt, akkor még abban az esetben is, ha 
a legnagyobb mathematikai prsecisitással ki lehetett mutatni, 
hogy ezen alapvető elvek alkalmazása mellett lehetetlen oly 
díjtartalékot alkotni és gyarapítani, hogy a vállalat kötelezettsé- 
geinek eleget tehessen, absolute semmit sem lehetett tenni. EzeD 
a bajon akar segíteni a javaslat. A javaslat most sem köti meg 
a vállalatot abban, hogy milyen nettó díjakat számítson, sem- 
hogy milyen halandósági táblázatot vegyen alapul, miután igen 
sok nagyon szolid alapokon nyugvó halandósági táblázatok létez- 
nek. Azt sem köti ki, hogy milyen kamatlábat vegyen alapul. 
Azonban azt kiköti, hogy ezen számításoknak mindig az legyen 
az eredménye, hogy a díjtartalék minden körülmények között 
és okvetlenül elegendő legyen a kötelezettségek teljesítésére. 
Az állami biztosítási hivatalnak tehát a hatáskörébe tartozik 
ezen számításokat ellenőrizni és a mennyiben azt találja, hogy 
a bejelentett számítások alapján a szükségelt díjtartalékok meg 
nem alkothatók, akkor oly díjtartalékok alkotására kénysze- 
rítheti a vállalatot, a mely az ő számításának megfelel, vagyis 
az állami biztosítási hivatal a minimális életbiztosítási díjtarta- 
lék alkotására a vállalatokat kötelezheti. Hogy ez az eszme nem 
egészen szerencsétlen, bizonyság erre az, hogy ámbár eddig még 
törvénybe nem iktattatott, de az első magyar javaslat megjele- 
nése után, már az olasz javaslat magáévá tette az eszmét, és 
maga a svaiczi biztosítási hivatal egyik évi jelentésében azt 
mondja, hogy a törvény revisiója alkalmával ezen eszme meg- 
fontolás tárgyává teendő. De nem elegendő, hogy a díjtartalék 
megalkottassék és gyarapíttassék, hanem szükséges egyúttal arról 
is gondoskodni, hogy biztos értékekben helyeztessék el. Az elhe- 
lyezésnél irányadónak kell lenni, hogy maga a tőke és a kamat 
állandó és biztos és e mellett könnyen realisálható legyen. Azok 
az értékek, a melyekben a javaslat szerint a díjtartalékot elhe- 

lyezni kell, ezen kellékeknek megfelelnek és a javaslat épen 
azért nem tartotta czélszertinek a jelzálogkölcsönökbe és ingat- 
lanokba való befektetés megengedhetöségét, mert ezeknél a 
könnyű realisálás nincsen biztosítva. Hogy pedig a díjtartalék 
eredeti rendeltetésétől el ne vonassék, ez okból rendeli a javas- 
lat, hogy az állampénztárba helyeztessék el. 

Egy harmadik garantia a javaslat szerint a nyereségtarta- 
lék. A javaslat szerint a tiszta nyereség bizonyos o/o-a tartalékba 
jön. Volt szerencsém említeni, hogy a biztosítási alap felett a 
Tállalat feltétlenül rendelkezik és kell is, hogy rendelkezzék, 
mert rendszerint az alapnak igen tekintélyes része egyrészt az 
előzetes kezdetleges kiadások fedezésére fordíttatik, másrészt 
pedig későbben olyan künlévöségekben fekszik, hogy azokat 
realisálni könnyen nem lehet. Gondoskodni kellett tehát arról 
is, hogy a díjtartalék esetleges kiegészítésére szükséges biztosí- 
tási alap mellett egy más alap is legyen és ez a nyereségtarta- 
lék, a mely a biztosítási alapot helyettesíti és substituálja. Az 
árfolyamtartalékról azért gondoskodik a javaslat, mert a válla- 
latoknak kötelességükben állván az állampénztárnál letett 
díjtartalékot abban az esetben, hogy ha az év deczember 
31-én azoknak árfolyama csökken, kiegészíteni, gondoskodni 
kellett arról, hogy milyen alapból történjék ez a kiegészítés, a 
melyre a javaslat részletes körülírása szerint ez a tartalék 
alkottatik. 

Fontos garantiát nyújt még a javaslatnak a fusióra vonat- 
kozó rendelkezése. Sajnos tapasztalataink vannak a fusióra nézve 
a múltból ; tudjuk, hogy ha valamely intézet beteg volt, akkor 
rendszerint egy másik beteg intézettel fusionált és akkor két 
beteg helyett volt egy beteg a biztosítottak érdekének rovására. 
A fusiót, a mennyiben reális alapon nyugszik, lehetőleg előmoz- 
dítani kell, ha azonban irreális alapon nyugszik, akkor minden 
körülmények között lehetetlenné kell tenni. Már most előfordul 
nem egyszer az az eset, hogy a biztosítási vállalat az üzemét 
nem folytatja és pedig azért nem, mert pl. az egész biztosítási 
tökéje elveszett, semminemű tartaléka nincsen, de a díjtartalék 
teljes épségben meg van. Ha az ilyen vállalat felszámol, illetőleg 
csőd alá kerül, a biztosítottak érdekei érzékenyen fognak sér- 
tetni, holott ha ez a vállalat a díjtartalékot teljes épségben bírja 

és egy másik egészséges vállalattal fasionál, a biztosítottak érde- 
kei meg lesznek védve. Ha ilyen fusió történik, a biztosítottnak 
jogában van az ügylettől visszalépni. Ebben az esetben azonban 
ismét a múltra vonatkozólag tett sajnos tapasztalatok alapján 
ki kell mondani, hogy a biztosítottnak ne legyen joga a külön- 
ben öt teljesen megillető egész díjtartalékot követelni^ hanem 
csak a díjtartaléknak egy jelentékeny részét, t. i. 7oo/o-át és 
pedig azért, mert ha a visszalépés az egész díjtartalék mellett 
megengedtetnék, megeshetnék, hogy minden egészséges biztosí- 
tott átvenné a díjtartalékot és az ügylettől visszalépne, mert bár- 
mely más intézetnél is biztosithatná magát. Természetesen a 
beteg biztosítottak nem lépnének vissza, nem vennék vissza a 
díjtartalékot. így aztán az volna az eredmény, hogy a fusió tel- 
jesen lehetetlenné válnék. 

A reductióra nézve szintén tartalmaz rendelkezést a javas- 
lat és pedig, ha a biztosítási vállalat a javaslat szerint biztosítási 
alapként kötelezöleg előirt 600,000 koronáig terjedő nyereségtar- 
talékkal bír, akkor a vállalatnak meg van engedve, ha ezen alapot 
meghaladó alaptökével alakult meg. hogy ezen többletre nézve 
reductiót eszközölhessen és pedig a részvényesek érdekében, mert 
ha annyira consolidálódott, hogy meg van minden tartaléka, 
esetleg nagyon nehezen tudná kamatoztatni a túlmagas tokét. 

Még csak egynehány fontos rendelkezésre akarok megjegy- 
zést tenni. Először is a szövetkezetekre vonatkozó rendel- 
kezés szerint, ha a biztosított a szövetkezet tagjává válik, 
akkor a javaslat szerint csak a díj kétszerese erejéig legyen 
kötelezve. Indoka ennek az, hogy az ilyen szövetkezetek, mi- 
kor csődbe mennek, a biztosítás által tagokká vált biztosítot- 
takat a biztosítási díj öt-tízszerese erejéig sikerrel megperel- 
ték. Hogy ennek a lehetősége ki legyen zárva, ezért intézkt- 
dik így a javaslat. Azt a fontos rendelkezést is tartalmazza a 
javaslat, hogy a szövetkezetnél fix díjak mellett is lehessen biz- 
tosítani, tehát a biztosított kizárólag a díjak fizetése mellett lép 
kapcsolatba a szövetkezettel, a nélkül, hogy annak tagjává vál- 
nék. Az ő viszonyát a szövetkezettel szemben kizárólag a bizto- 
sítási szerződés szabályozza. Miután a javaslat a szövetkezetek- 
től minden tekintetben ugyanazokat a materiális garantiákat 
követeli meg, mint a részvénvtársaságoktól, módot is kell nekik 

nynjtani, hogy az üzlet körét kiterjeszthessék, a mi által a kocz- 
kázat elönyösebben megosztatható. 

Egy további fontos rendelkezés a nyereményes biztosítás. 
A nyereményes biztosításról eddig intézkedés nem történt és 
úgy a belföldi, mint a külföldi vállalatok nyereményes biztosí- 
tási ügyleteket kötöttek igen sok visszaélés mellett. Megkötik az 
életbiztosítást a rendesnél sokkal magasabb díj mellett azzal, 
hogy a nyeremény 10 — 20 év múlva fog kiadatni. Az ilyen ügy- 
letek kötésénél a biztosítottaknak érdekei kellőleg nincsenek 
megvédve. Gondoskodni kellett tehát arról, hogy a nyeremé- 
nyes biztosításra vonatkozó rendelkezések, a melyeket eddig úgy 
a külföldi, mint a belföldi vállalatoknál a biztosítási felek meg- 
érteni és ellenőrizni absolute nem tudtak és nem is fognak tudni 
soha, könnyen, átlátszóan meghatározva legyenek és egyúttal 
könnyen ellenőrizhetők is legyenek. Ez okból a váUalat, a 
mennyiben egyáltalában nyereményes biztosítási ügyletet köt, a 
melyre különben kötelezve nincsen, de ha megköti, akkor köte- 
les minden egyes évnek a nyereményét külön elkönyvelni és 
ugyanezt a nyereményt öt évenként ki is szolgáltatni. Hy ese- 
tekben a nyereményes-biztosítás, a mely különben egyik hasz- 
nos és czélszerű faja a biztosításnak, reális alapra lesz fektetve 
és haszonnal is fog járni. Ezzel kapcsolatban felemlítendőnek 
tartom, hogy eddig nincsen intézkedés a visszavásárlásra vonat- 
kozólag sem. Itt a lehető legnagyobb visszaélések követtettek el. 
Ezeket a visszaéléseket a concurrentia az utolsó időben enyhí- 
tette, de még mindig nagy mértékben fenállanak ma is, külö- 
nösen az angol és amerikai társulatoknál. Ha valaki életbiztosí- 
tási ügyletet kötött és húsz éven keresztül a biztosítási díjakat 
hűen megfizette és a 21-ik esztendőben elszegényedés folytán a 
biztosítási díjfizetést elmulasztotta, a szerződés hatályát vesz- 
tette. A díjtartalékot ilyen módon confiskálni sem nem igazsá- 
gos, sem nem méltányos ; a javaslat tehát gondoskodik arról, 
hogy az első három esztendő eltelte után, — azért három esz- 
tendő után, mert a vállalat első évi díjai nagy részben a roppant 
nagy provisió és egyéb kiadásokra fordíttatnak — ha a díjfize- 
tés elmulasztatik, a kötvény nem válhatik érvénytelenné, hanem 
a biztosítási vállalat a biztosítottnak választása szerint, vagy a 
kötvényt díjfizetés nélküli kötvénynyé tartozik átalakítani, vagy 

49 4 



Digitized by VjOOQIC 



50 

pedig a díjtartalék visszafizetése által kötvényt vásárolni köteles. 
Itt a javaslatnak egy kis tévedését kell constatálnom; a javaslat 
ugyanis a nyereményes biztosítást facultative adja meg, a vissza- 
vásárlási biztosítást pedig hasonló módon szabályozza, a minek 
pedig nincsen értelme, mert a visszavásárlás imperative, kötele- 
zően rendelendő el, különben a facultativ módozat mellett a vál- 
lalat a visszavásárlást nem köti ki és akkor előáll a mai állapot. 

A kisebb egyesületek szabályozása képezi a javaslat egjii 
fejezetét. Erre vonatkozólag csak annyit kívánok megjegyezni, 
hogy a javaslat ezeket a reálisabb alapokra akarja fektetni az 
eddigi visszaélések elkerülése végett. Ennek következtében a 
dolog természeténél fogva kevesebb materiális garantiát követel 
és az állam felügyeletét is egyszerűsiti ugyan^ de egyébként 
megfelelő anyagi biztosítékokról gondoskodik. 

Az átmeneti intézkedéseknél megjegyezni kívánom, hogy 
az átmeneti intézkedések szerint az eddig fenálló, működésben 
lévő biztosítási vállalatok a javaslat szerint megkívánt biztosí- 
tási tőkét kimutatni nem tartoznak. Kiindul pedig a javaslat 
nézetem szerint helyesen abból, hogy vannak jelenleg is kisebb 
alaptőkével dolgozó, különben igen szolid intézetek, a melyeket 
ezen rendelkezések által kényszerliquidatiőra szorítani nem akar 
a javaslat, egyébként pedig tőlük minden materiális garantia 
megkívántatik. 

Befejezésül még a javaslatnak két hiányát kívánom érin- 
teni, a mi valószínűleg elnézés következménye. Az egyik az, 
hogy az átmeneti intézkedések a nyereményes biztosítás ós a 
visszavásárlásra vonatkozó rendelkezéseket a már eddig működő 
társulatoknál nem kívánják meg, tehát ezek a vállalatok nem 
tartoznának a javaslat ezen rendelkezéseinek eleget tenni, — a 
másik pedig az, hogy a kisebb egyesületekre vonatkozólag szin- 
tén külön átmeneti intézkedésekről kellene gondoskodni, mert a 
biztosítási vállalatokra vonatkozó átmeneti intézkedések a kisebb 
egyesületekre egyáltalában nem alkalmazhatók. 

T. teljes-ülés I Ezeket kívántam előadni, köszönöm szíves 
figyelmüket. 

Márkus Dezső dr. : 

T. teljes-ülés ! 

Egy egészen magától értetődő megjegyzéssel kell kezde- 
nem csak néhány rövid megjegyzésre szorítkozó felszólalásom- 
mal. Azzal t. í., hogy az, a mit elmondandó leszek, teljesen az 
én egyéni nézetemet képezi és semmi néven nevezendő össze- 
függésben nincsen a szóban forgó javaslat szerzőségének kérdé- 
sével. Ezt azért kellett előre bocsátanom, mert hallottam olyan 
megjegyzéseket, a melyek szerint másképen is értelmezhették 
Tolna felszólalásomat, én pedig minden félreértést és félrema- 
gyarázást eleve ki akarok kerülni. 

Egyáltalában — s ez a multheti előadás némely észrevé- 
telére vonatkozik — egy olyan törvénytervezetnél, a mely már 
eddigelé is sok retortán ment keresztül, a melyet számos szak- 
tanácskozmány látott maga előtt, az apaságot teljesen felesleges 
kntatni. Nem ugyan azért, mintha a franczia jog mintájára tiltva 
volna ilyen esetben az apasági kereset, hanem azért, mert na- 
gyon félő, hogy az eJBféle esetekben könnyen az exceptio plu- 
rium merülhet fel, úgy, hogy az apaságot megállapítani mal- 
isak ezért is lehetetlen volna. 

A mi már most Gold Simon t. barátom előadását illeti, 
erre mindenekelőtt legislatorius szempontból legyen szabad azt 
a megjegyzést tennem, hogy egy javaslatot soha sem szabad úgy 
bírálni, mint egy tudományos munkát. Soha sem szabad vizs- 
gálni, vájjon valamely törvényjavaslat absolute jó-e ? mert lehet- 
nek bizonyos megoldások, a melyek elméletileg igen helyesek- 
nek látszanak, de törvényjavaslatban még sem foglalhatnak he- 
lyet, mert tudvalévő, hogy minden törvény és minden törvény- 
javaslat nem egy, hanem számtalan compromissum eredménye 
és hogy mindenki, a kinek érdeke valamely javaslat által érintve 

van, kénytelen a maga érdekéből valamit engedni azért, hogy 
a különböző és már-már összeütközni látszó érdekek kiegyenlí- 
tése által lehetségessé váljék az olyan megoldás, a mely, leg- 
alább nagy részben, megnyugtatóan hat azokra, a kiknek érde- 
kében az illető javaslat vagy törvény keletkezett. És végül még 
egy utolsó megjegyzést az előadás általános részére. Az a körül- 
mény, hogy egy javaslat megokolás nélkül tétetik közé, éppen- 
séggel nem teszi lehetetlenné annak a megbirálását, hanem csak 
megnehezíti azokra nézve, a kik nem uralkodnak eléggé az illető 
tárgy felett. Ez nem vonatkozik az előadó úrra, a kiről tudjuk, 
hogy egyik legkiválóbb ismerője a biztosítási ügynek, de vonat- 
kozik azokra, a kik itt és másutt hangoztatták. Mert vagy isme- 
rem valamely javaslat anyagát, vagy nem. Ha ismerem, akkor 
meg tudom bírálni annak szerkezetét és tartalmának helyessé- 
gét ; ha pedig nem ismerem : akkor sem a javaslatból, sem a 
megokolásból nem fogok vele teljesen megismerkedni. 

Gold t. barátom előadásának ama részére) a melyet Beck 
ő méltósága az imént megczáfolt, természetesen újból kiterjesz- 
kedni nem fogok. Nem fogok foglalkozni különösen az ügynöki 
kérdéssel, főleg azért, mert hiszen ez egy nálunk is kimerített 
vitatárgy és olyan Danaida-hordóféle, a melyet teljes megelé- 
gedésre megtölteni nem lehet. Ebből azonban természet szerint 
nem következik az, hogy ezen kérdést egyáltalában nem lehetne 
megoldani és nem lehetne jól megoldani. Mert ha érzem és 
elismerem valamely kérdés nehézségét, ez még inkább sarkal arra. 
hogy azt valamiképen megoldjam és legkevésbbé az fog vissza- 
riasztani a megoldás megkísérlésétől, hogy hiszen másutt sin- 
csen ez a kérdés megoldva. Ez a dolog természeténél fogva a 
legkevésbbé figyelembe jöhető szempont, különösen azoknak a 
részéről, a kik viszont az állami felügyelet kérdésében azt vetik 
szemére a szóban forgó tervezetnek, hogy, ugylátszik, csak 
azért akarják azt nálunk is meghonosítani, mert másutt is meg 
van. Nézetem szerint, ha a világ egész kereskedelmét és minden 
vállalkozását utazó és helyi ügynökök igénybevételével látják el : 
akkor a biztosítási üzlet terén is lehetséges lesz olyan megoldást 
találni, a mely mindkét felet kielégíti, feltéve persze, hogy iga- 
zán az érdekelt felek és az ügy érdekét tartjuk szem előtt, nem 
pedig egészen más elbírálás alá eső magánérdekeket. 

52 



Digitized by VjOOQIC 



53 

Bizonyos mellérendelt kérdésekre, a melyeket az előadó 
xxT előadásában felemlített, szintén csak igen röviden kívánok 
válaszolni. így pl. arra a kérdésre, hogy a javaslat miért engedi 
J^aeg, hogy magánczég is foglalkozhassék biztosítási ügyletekkel, 
még pedig korlátlanul és nem egyes ágakra szorítva, azt hiszem, 
fölösleges sok szót vesztegetni. Mostani kereskedelmi törvényünk 
Bem tiltja, hogy mások is, mint részvénytársaságok és szövetke- 
zetek foglalkozzanak biztosítási ügyletekkel és ugy tudom, hogy 
35 esztendő óta, eltekintve talán egyes tengeri biztosítási ügyle- 
tektől, egyetlen egy magánczég sem foglalkozott velük. A terve- 
zet álláspontja tehát a dolog gyakorlati oldalát nem igen bántja, 
de ha esetleg eltiltanék a magánczégeket az ügyletek e nemétől, 
az sem érintené a tervezet lényegét. Hasonlóképen vagyok azzal 
a kérdéssel is, hogy pl. a nyereségtartalékot mért kell ugyan- 
olyan értékben elhelyezni, mint a díjtartalékot (eltekintve persze 
a kötvényekre adott kölcsönöktől). Itt is ugyanaz a szempont az 
irányadó, a mely a díjtartalék elhelyezésének kérdésében szere- 
pel, t. i. a biztosítottaknak az érdeke, de azért készséggel meg- 
engedem, hogy ezt a kérdést másképpen is igen jól és igen böl- 
csen meg lehet oldani. 

Sokkal fontosabb azonban az a kérdés, a mely ly el Beck ö 
méltósága kezdte a maga előadását, t. i. a biztosítási hivatalnak 
vagy az állami felügyelő hatóság hatáskörének kérdése és külö- 
nösen az, vájjon az állami felügyelő hatóság hatásköre a 
végérvényes döntésre is kiterjedjen-e? vagy pedig: legyen-e 
jogorvoslat e hivatalnak döntésével szemben és ha igen, ki dönt- 
sön ezen jogorvoslat felett? 

Ha általánosságban, tisztán jogászi, elméleti vagy ha úgy 
tetszik: ideális szempontból oldhatnám meg ezt a kérdést, akkor 
azt mondanám, hogy ha valamelyik állampolgár, valamely ter- 
mészetes vagy jogi személy magát valamely hatóság intéz- 
kedésétől sértve érzi, akkor bajának orvoslását keresse a rendes 
bíróságnál. Ez volna a dolognak a legegyszerűbb megoldása, 
mely fölöslegessé tenne minden közigazgatási bíróságot és — 
nem is szólva a hatáskörök gyakori összeütközéséről — kizárná 
azt, a mi nálunk történik, hogy a közigazgatási hatóságok — 
sokszor jog és igazság rovására — számtalan magánjogi kérdés- 
ben bíráskodnak. De a mikor egy törvényjavaslat készül, akkor 

a dolog természeténél fogva, a tényleges állapotokkal kell szá- 
molni és azt a megoldást kell keresni, a mely lehetővé teszi, 
hogy a meglévő tényezőkkel oldjuk meg a kérdést, a mely uj 
hatóságok megalkotását szükségessé nem teszi és ezen a czimen 
az államkincstárt nem terheli. 

A biztosítási tervezetre alkalmazva e szabályt, azt gondo- 
lom, hogy mind e három szempontnak legjobban felel meg az 
á megoldás, a melyet a javaslat választott, midőn a közigazga- 
tási biróságot tette meg, hogy ugy mondjam, fölebbviteli fórum- 
nak. A közigazgatási biróság egy már fennálló, legmagasabbranga 
biróság, tehát uj biróságot nem kell felállítani, az államot uj kia- 
dásokkal nem kell megterhelni. A közigazgatási biróságnak a 
hatásköre kiterjedhet Horvát-Szlavonországra is (mert hiszen a 
biztosítás ügye, az 1868. XXX. t.-cz. 9. §-a értelmében, közös 
ügy), ugy, hogy mindenféle közjogi aggály, a mely bármely más 
bírósággal szemben felmerülne, — a Curiát is beleértve — , ki van 
zárva. E mellett a közigazgatási biróság legfőbb bíróságaink 
egyike, a bírói függetlenség attribútumaival ép ugy fel van sze- 
relve, mint a Curia, tehát a részrehajlás és pártoskodás szem- 
pontjából sem foroghat fönn aggodalom. Hogy a közigazgatási 
biróság mai szervezetében nem alkalmas arra, hogy biztosítási 
technikai kérdéseket is eldöntsön, ez nem jelentheti azt, hogy a 
jövőben ne lehessen ezen biróságot ugy berendezni és oly kine- 
vezésekkel megerősíteni, hogy lehetővé tétessék számára ezen 
kérdések megoldása is, csakúgy, mint hogy ha egy biztosítási' 
tanácsot vagy külön biróságot állítanánk fel megfelelő szakerők- 
kel. Különben nincsen ebben az országban biróság, a mely, ha 
elébe biztosítási technikai kérdések kerülnek, ne kémé ki a 
szakértők véleményét, ugy, hogy semmi akadálya sincs annak, 
hogy szükség esetében a közigazgatási biróság is szakértőket 
hallgasson meg. De különben is, a dolog természeténél fogva, 
igen ritkán kerülne a közigazgatási biróság döntése alá efféle 
ügy — a mi ujabb érv a külön biróság vagy fórum szervezése 
ellen. 

Hogy legyen-e jogorvoslat egyáltalában, különösen az üzem 
betiltásának fölvetett kérdésében, e felett ismét nagyon bölcsen 
lehet pro és contra véleményeket mondani. Én azt hiszem, hogy 
ha a biztosító vállalatokat és a közönséget is meg akarjuk nyug- 

tatni az olyan óriási horderejű intézkedésnél, mint a milyen 
egy vállalat üzemének beszüntetése : bűnt követnénk el, ha 
semmiféle jogorvoslatot nem engedélyeznénk a felügyelő hatóság 
határozatával szemben és azért feltétlenül helyeslem a tervezet 
intézkedését. Hogy a magyar javaslat álláspontja ebben a kérdés- 
ben nem áll egymagában, azt rögtön be fogom bizonyítani. Azt, 
vájjon Ausztriában van-e jogorvoslat a belügyminisztérium egyik 
osztályaként működő hivatal ilyen határozata ellen az ottani 
közigazgatási bírósághoz, vitás ugyan, de nézetem szerint, melyet 
az osztrák közigazgatási bíróság hatásköréből, szervezetéből me- 
rítek, van. Ott van jogorvoslat a beszüntető határozat ellen a 
közigazgatási bírósághoz, még pedig birtokon belül. Poroszor- 
szágban nem vitás ez a kérdés. Ennek kapcsán legyen szabad 
egy megjegyzést tennem, a mely Beck ő méltóságának az állás- 
pontját erősíti meg abban a tekintetben, hogy a beszüntetett 
vállalatot egészen el kell tiltani az ügyletkötéstől. Pár nappal 
ezelőtt jelent meg a német életbiztosító társaságok tavalyi mű- 
ködéséről egy nagy tanulmány, melyben panaszként van el- 
mondva, hogy a porosz kormány két évvel ezelőtt betiltotta egy 
társulatnak, a Prometheusnak, az üzemét, miután arra igen 
súlyos okai voltak. Miután azonban a társaság ügye felebbezés 
alatt van, még folyton köt üzleteket, daczára annak, hogy ez a 
közönség megkárosításával jár. Én azonban még sem merném 
ezt a kérdést jogorvoslat nélkül hagyni. 

Méltóztattak hivatkozni a német javaslatra (Halljuk ! hall- 
juk!). Igaz, az 1898. évi javaslat nem ismerte a jogorvoslatnak 
azt a módját, a melyet a magyar javaslat tervez. Az a javaslat 
azonban, a mely néhány nappal ezelőtt a német Keichstag elé 
lett terjesztve és melyet csak pár órával ezelőtt kaptam kézhez, 
már ismeri a Eecurs jogorvoslatát, még pedig épen csak a szóban 
forgó kérdésben. Megengedem, hogy az a megoldás, a melyet e 
tekintetben ez a javaslat választ, éppenséggel nem tekinthető 
kielégítőnek, mert szerinte az Aufsichtsamtnak határozata ellen 
egy külön, megerősített, hét tagból álló Beirath dönt, melynek 
tagjai közül kettő már részt vett az elsőfokú döntésében ; azon- 
kívül kell, hogy egy bírósági tag és a legfőbb közigazgatási bíró- 
ság egyik tagja is részt vegyen e megerősített Beirath ülésében. 
A javaslatnak sebtiben átolvasott megokolásából ugy látom, 

hogy az uj német javaslat készítői a magyar tervezetét ismerték 
és talán nem egészen véletlenül tér el az új német javaslat az 
üzem betiltásának kérdésében attól az állásponttól, a melyet az 
1898-adiki elfoglalt. A német javaslat azonban csak a belföldi 
társaságoknak adja meg a jogorvoslat jogát, a külföldi vállala- 
toknak, a melyek a német birodalomban működnek, — még 
pedig a felelőtlen kanczellár szabad belátásától függően bebo- 
csátva — semmi néven nevezendő jogorvoslatuk nincsen az 
üzem betiltása esetében, mely a Bundesrath által történnék. 
Azt hiszem, hogy a magyar javaslat intézkedése ebben a kér- 
désben is kielégítőbb és szabadabb elvű, annál is inkább, mert 
az elsőfokon is működő az a Beirath, a melyért Gold t. barátom 
annyira lelkesedett múltkori előadásában, közigazgatási tiszt- 
viselőkből és biztosítási szakemberekből összeállított tanács, 
tehát nem független bíróság, míg a magyar tervezet minden 
fontos kérdésben egy teljesen független, legfőbb bírósághoz 
jogorvoslatot enged, tehát sokkal nagyobb garantiát nyújt a 
biztosító vállalatoknak abban az irányban, hogy könnyelműen 
vagy chicaneirozás okából nem fognak zaklattatni, mint bármely 
más állam. A mi pedig a külföldi vállalatokat illeti, merem álli- 
tani, hogy nincsen Európának és Észak-Amerikának egyetlen 
állama sem, a melynek törvényei vagy készülőben lévő javas- 
latai olyan liberalitással bánnának el a külföldi vállalatokkal, 
mint a magyar tervezet, a mely szerint kivétel nélkül ugyan- 
olyan jogokban részesülnek, mint a belföldi vállalatok, a miért 
is nagyon természetes, hogy ezzel szemben ugyanazokat a köte- 
lezettségeket is tartoznak teljesíteni. 

Áttérek immár a vita többi pontjára. 

A mi a díjtartalék letételének kérdését illeti, a melynek 
megoldását Gold barátom annyira helyesli, erről szintén merem 
állítani, hogy a magyar javaslat nem merevebb, mint bármely 
más külföldi törvény vagy javaslat. Mikor annakelőtte a díj- 
tartalék nagy részének állampapírokban való kötelező elhelye- 
zése került szóba és példakép az olasz kereskedelmi törvényre 
hivatkoztak, a mely tudvalevőleg a belföldi társaságokat arra 
kötelezi, hogy díjtartalékuknak egy negyed részét, a külföldie- 
ket pedig arra, hogy a díjtartalék fele részét helyezzék el olasz 
állampapírokba, akkor azt mondták, hogy az olasz példa nem 

jöhet figyelembe, mert Olaszországot pénzügyeinek zilált álla- 
pota kényszeritette arra, hogy ilyen eszközökhöz nyúljon. S íme 
a nagyon is rendezett pénzügyekkel biró német birodalom javas- 
lata is megköveteli a külföldi vállalatoktól, hogy díjtartalékuk 
fele részét német birodalmi papírokba fektessék és hogy ezeket 
olyan helyen tegyék le, a melyet az Aufsichtsamt állapít meg 
és hogy e letétet onnan csakis az Aufsichtsamt beleegyezésével 
lehet kivenni. Nincs tehát más különbség a magyar és a német 
javaslat között, mint az, hogy a magyar tervezet a belföldi vál- 
lalatokra is kiterjeszti a letétel kötelességét, ez álláspont pedig 
annak a liberalismusnak a következménye, a mely nem tesz 
különbséget bel- és külföldi vállalat közt, mert a biztosítási 
vállalatok között a szabad versenyt a biztosítási ügyére áldásos- 
nak tartja. 

Az állami felügyeletnek a javaslat tervezte körét, a melyet 
Gold barátom kifogásolt, ö csak egy esetre kívánná szorí- 
tani, arra t. i., hogy győződjék meg az állami hatalom arról, 
vájjon a díjtartalékok rendben vannak-e? mert ezzel, szerinte, 
az állam minden tekintetben eleget tett kötelezettségének a 
biztosítottakkal szemben, mivel — úgy mondja ö — ha a díj- 
tartalék megvan, baj nem lehet. Eltekintve azonban attól, hogy 
ahhoz, hogy én meggyőződjem arról, vájjon a díjtartalékok 
rendben vannak-e, ismernem kell a díjtartalék alkotásának 
minden egyes részletét, tehát fel kell ügyelnem arra is, hogy 
már a vállalat alakulásakor a díjtartalékot valóban úgy alkos- 
sák, a mint az biztosítás-technikai szempontból minden irány- 
ban szükséges — ismernem kellene a társulat összes könyveit, 
tudnom kell, vájjon kielégítően dotáltatott-e a díjtartalék, to- 
vábbá, vájjon a használt kamatláb, valamint a halandósági táb- 
lázatok megfelelnek-e a biztosítottak érdekeinek stb. stb., szóval 
ha csak a díjtartalék szabályszerinti meglevésének egyetlen 
kérdését akarom is megoldani, máris a biztosító vállalat egész 
üzletét kell ismernem, erre a czélra pedig föl kell ruháznom az 
államhatóságot azzal a jogkörrel, hogy az üzlet minden egyes 
détailját megvizsgálhassa. Különben is ahhoz, hogy a felügye- 
letet hatásossá tegyük, elkerülhetetlen a vállalat ügykezelését 
minden részletében megismertetni a felügyelő hatósággal. Ha 
^z a hivatal visszaél ezzel a jogkörével, parlamenti kormány- 

forma mellett, mely a hivatal működésének teljes ós nyilvános 
ellenőrzését biztosítja (hiszen évi jelentései is az országgyűlés 
elé terjesztendök), mindig van mód esetleges visszaélések orvos- 
lására. De előre megmondani minden részletében, hogy mi 
legyen a felügyelő hatóság tennivalója, lehetetlen. Ezt a magyar 
tervezet ép oly kevéssé volt képes teljesen kimeríteni, mint a 
mintaszerű svájczi törvény, mely tizenöt szakaszban szabályozza 
az egész kérdést, melynek a magyar tervezet 66 §-t szentel és 
mégis a svájczi biztosítási hivatal eddigi szigorú, sőt kíméletlen 
működése ellen csak azok a vállalatok szólaltak fel, a melyekre 
nagyon is ráfért a felügyeletnek ez a módja. 

Különben is a felügyeletnek kérdése úgy, a mint ezt a 
magyar tervezet oldja meg, tudtommal semmiben sem tér el a 
biztosító vállalatok hátrányára, attól a módtól, a melylyel e kér- 
dést bárhol a világon szabályozták. 8 csak mellékesen jegyzem 
meg, hogy alig van civilizált ország, a hol nem ilyen állami 
felügyelet alapján volna szervezve a biztosítás ügye, melyet se- 
hol sem hoztak kapcsolatba a szabadelvűség kérdésével. Európá- 
nak és Amerikának legszabadabb két államában, a Svájczban 
és az északamerikai Egyesült-Államokban a képzelhető legszi- 
gorúbb felügyelet alatt vannak a vállalatok. Es igen érdekes, 
hogy ez év elején, egy H. K. nevű úrtól, a ki a New-York élet- 
biztosító társaságnak egyik előkelőbb központi tisztviselője, meg- 
jelent egy tanulmány az amerikai biztosítási ügyről, melyben 
azt mondja írója, hogy kétségtelenül a legnagyobb áldás (the 
most blessing) volna az amerikai biztosítási ügyre, ha megszűn- 
nék — nem az állami felügyelet, ez ellen egyetlen szava sincs, ép 
oly kevéssé, mint a hogy nem kifogásolja annak szigorát sem, — 
hanem az az állapot, hogy az Egyesült- Államok 45 államának 
mindegyike jogosítva van bármely amerikai biztosító vállalat- 
nak üzemét megvizsgálni, még pedig a maga törvénye szerint 
és a maga hatóságai által. 

És mégis Északamerikában virágzik legjobban a biztosítás 
ügye, a mely a szigorú rendőri felügyeletet gyakorló német 
birodalomban is óriási lépésekkel halad előre. Viszont azokban 
az országokban, a hol semmiféle felügyelet nincs, mint pl. ha- 
zánkban vagy ott, a hol a felügyeletet lanyhán gyakorolják, mint 
pl. Olasz- vagy Francziaországban, a biztosítás ügye nem képes 

oly nagy mértékben fejlődni, a milyenben az, áldásos czéljainál 
fogva, kívánatos volna. 

Felhozatott az is, hogy az állam akkor, midőn a felügye- 
letet olyképen szabályozza, a mint azt a magyar tervezet is 
teszi, a biztosítottakkal szemben felelősséget vállal a biztosítási 
vállalatokért. Én azonban azt hiszem, hogy ez az első pillanatra 
oly tetszetős érv sem állhat meg. Az állam pl. a bűncselekmé- 
nyek megelőzésére, igen nagy költséggel, rendőrséget tart fenn. 
Ki fogja felelőssé tenni az államot azért, ha területén ennek 
daczára mégis fordulnak elő bűncselekmények, jogsértő esetek? 
Vagy : az állam törvénynyel szabja meg azokat a feltételeket, 
a melyek mellett bizonyos foglalkozások űzhetők ; az orvos, az 
ügyvéd, a biro, a gyógyszerész, hogy a maga foglalkozását űzze, 
az államtól kapja a minősítést és ily minőségben csak azok 
működhetnek, a kik az állam által megállapított előfeltételek- 
nek megfeleltek. Kinek jutna már most eszébe egy orvos mű- 
hibájáért, egy ügyvéd helytelen perviteléért, egy bírónak jogászi 
szempontból rossz ítéletéért az államot tenni felelőssé ? Az ál- 
lam, a dolog természeténél fogva, minden téren köteles polgá- 
rait megvédeni a visszaélések ellen. S mivel ilyenek a biztosítás 
terén is lehetségesek, miért ne iparkodnék ezeknek elejét venni 
és miért érje csak itt be a későbbi, sokszor már késő és hiába- 
való, sokszor nem is lehetséges megtorlással ? 

A magyar állam jól teszi, ha ama külföldi államok példá- 
ját követi e kérdés szabályozása körűi, a melyek területén, mint 
már említem, az állami felügyelet legszigorúbb rendszere da- 
czára, a biztosítás ügye bámulatos fejlődésnek indult^ mint az 
Egyesült- Állam okban és a német birodalomban. Épen csak 
Magyarországon tenné tönkre az állami felügyelet a biztosító 
vállalatokat, épen csak a tervezett magyar szabályozás, mely, 
nyilvánvalóan, szabadabb elvű akár az amerikainál, akár a 
németnél vagy osztráknál, volna olyan monstruosus és keresz- 
tülvihetetlen, mint a milyennek azt nem mindig jóhiszemű 
ellenesei föltüntetni iparkodnak ? 

Azt is mondják a tervezet ellenesei közül némelyek, hogy 
nincsen szükség az állami felügyelettel egybekötött reformra, 
azért, mert nem történt az utóbbi években semmi sem a bizto- 
sító vállalatok részéről, a mi a tervezet állítólagos bizalmatlan- 

ságát megokolttá tenné. Én azt hiszem, hogy veszedelmes 
volna e helyütt e kérdés részleteinek vizsgálatába bocsátkozni, 
mert ez egyértelmű volna a vállalatok üzletének bonczolásával és 
sok oly részlet földerítésével, a mely a nyilvánosság kizárásával 
játszódott le. Ha nem is történtek volna nagy bajok, de úgy 
látjuk, hogy történhettek volna : már akkor is kötelessége az 
államnak megkeresni az eszközöket arra, hogy ezen bajoknak 
a lehetőségét is már csirájukban kiirtsa ; ha pedig történtek, a 
mint hogy tényleg történtek — csak méltóztassék visszagondolni 
nem a 70-es évekre, hanem az utolsó évtizedre, söt elég, ha a 
hazai biztosítási ügy utolsó öt esztendejét vizsgáljuk — akkor 
kétségtelen kötelessége az államnak gondoskodni arról, hogy 
akár a biztosítottak érdekében, akár a részvényesek vagy a szö- 
vetkezők érdekében, akár más érdekeltek kedvéért, olyan intéz- 
kedéseket alkosson, a melyek, ha nem is fogják teljesen lehe- 
tetlenné tenni a hasonló bajokat, mert hiszen törvénynyel min- 
den bajt eleve kizárni nem lehet, de igen sok visszaélést csirájá- 
ban fog már elfojtani. A magyar biztosítási ügy, az én nézetem 
szerint, épen azért nem fejlődött a kívánatos mértékben, mert a 
legtöbb magyar vállalat nem volt képes azt a feltétlen bizalmat 
kelteni a közönségben, a milyent egy-egy hazai vállalat vagy pél- 
dának okáért a német birodalom csaknem valamennyi német tár- 
sulata, azért, mert állami felügyelet hiányában ki voltak és ki van- 
nak szolgáltatva mindenféle aljas támadásnak, zsarolásnak és 
visszaélésnek a nélkül, hogy módjukbaii lenne ezekkel szemben 
oly hatásosan védekezni, a mint az a biztosítás ügye érdekében 
kívánatos volna. A «semper aliquíd h8eret» elvetői való félelem, 
a mely — nézetem szerint sokszor túlzott aggodalomból — a 
legszolidabb vállalatot is arra bírta, hogy teljesen alaptalan, 
gálád rágalom előtt meg-meghátráljon, sokkal többet ártott 
nekik, mint a mennyit bármilyen szigorú állami felügyelet árt- 
hatna. Svájczban pl. az efféle gálád támadásoknak a közönségre 
nem lehet hatásuk, mert a vállalat hivatkozhatik az államra és 
az állami hatóságok által közzétett adatokkal bizonyíthatja 
nemcsak a maga igazát, de könyörtelenül leleplezheti azokat 
az élösdieket is, a kiknek eddig, fájdalom, sokkal nagyobb hatá- 
suk volt biztosítási ügyünkre, mint azt a kívül állók sejtik. 

És épen azért, mert a biztosítás egyike a legáldásosabb 

intézményeknek, a melynek a lehető legnagyobb mértékben 
elterjedése és megszilárdítása mindnyájunk óhaja, de viszont 
mivel nincsen üzletág, a mely annyira szorulna a közönség 
bizalmára, mint a biztosítási ügy, úgy gondolom, hogy az állam 
csakis ennek igazi érdekében cselekszik, midőn minden tőle 
telhető eszközt megragad, hogy ezt a bizalmat a közönségben a 
lehető legnagyobb mértékben megerősítse. Ebből a szempont- 
ból az állami felügyeletet — melynek természetesen mentesnek 
kell lennie a zaklatás árnyékától is — a biztosító vállalatoknak 
a lehető legnagyobb örömmel kellene üdvözölniök és én azt 
hiszem, hogy ha néhány esztendő múlva ennek jó hatásáról 
majd nálunk is meggyőződnek, akkor fogják csak megérteni 
bizonyos aggodalmas és nagyhangú támadásoknak valódi indító 
okát. Lehet, hogy ez ok földerítése nem lesz mindenkire nézve 
egyaránt kielégítő és kellemes, de mennél kellemetlenebb lesz 
majd egyesekre némely valóságnak nyilvánosságra jutása, annál 
hasznosabb lesz ez a biztosított vagy biztosítani akaró közön- 
ségre nézve. Az állami felügyeletnek csak egy czélja van : szi- 
lárd és feltétlenül megbízható biztosító vállalatokat teremteni 
és ilyképen fejleszteni hazánk biztosítási ügyét. Ezt a czélt 
szolgálja a szóban forgó tervezet, melyet a közügynek egyetlen 
önzetlen híve sem ellenezhet. 

Ennyiből állanak tiszteletteljes megjegyzéseim. 

Dr. Rőth Pál: 

Tisztelt Teljes-ülés 1 

Sajátságos jelenség, hogy míg a biztosítási ügy szabályo- 
zásáról nálunk évek hosszú során át senki sem akart hallani, 
most túlságosan is foglalkoznak vele. Nagyon háládatos tárgy, 
nagy az irodalma, élénkek a reform-törekvések Európa minden 
müveit államában. A svájczi törvény a biztosítási ügy szabályo- 
zására szolid alapot teremtett, a német törvényjavaslat, az oszt- 
rák regulativum kitűnő minták, kicsi fáradsággal nagy ered- 
ményeket lehet felmutatni. Csakhogy ezek az eredmények, 
sajnos, csak látszólagosak. 

Én nem akarok a részletek labyrinthjában tévelyegni, csu- 
pán néhány általános igazságot kívánok a nagy lére eresztett 
biztosítási törvény-tervezetből kiböngészni. 

Az első dolog a mi ilyen igazságnak látszik előttem az, 
hogy 25 éven át dicsértük kereskedelmi törvényünk szabadelvű 
szellemét és hangoztattuk, hogy azt minden áron fenn kell tar- 
tani, mert csak a szabad ipar és kereskedelem képesek egészsé- 
ges közgazdasági állapotokat teremteni. Már most nekem úgy 
látszik, hogy a biztosítási törvényjavaslat még a szabadelvüség 
iskolájának befolyása alatt áll és röstelli az eyigedélyezés — a 
concessió rendszerét egyik közgazdasági intézményünknél be- 
vallottan meghonosítani, — elnevezte tehát ezt igazolványnak. 
« Ilyen igazolvány nélkül — mondja a 10. §. — sem a vállalat 
czége be nem jegyezhető, sem az üzlet meg nem kezdhető. » Jól 
ismerem az akadémikus ellenvetést, hogy a concessió az áUam 
czélszerűségi szempontjait tartja szem előtt és a szükségesség 
kérdését vizsgálja, az igazolvány előfeltételét ellenben tisztán 
üzleti és technicai szempontok képezik, melyeknek mindenki 
megfelelhet. Nem akarom a mi közállapotainkat pessimistikus 

bírálat tárgyává tenni, de engemet senki arról meggyőzni nem 
fog, hogy a kereskedelmi miniszter fenbatósága alatt álló biz- 
tosítási hivatal minden esetben ós mindig csak az üzleti és tech- 
nikai tárgyilagos szempontok által fogja magát elhatározásai* 
ban vezéreltetni és ki lesz zárva azon eshetőség, hogy egy 
minden törvényes kellékeknek megfelelő biztosító társaság az 
igazolványt meg ne kapja, vagy hogy azt megkapja olyan tár- 
saság is, mely minden törvényes kelléknek meg nem felel. 

Ha pedig ebben igazam van, akkor sohase röstelkedjünk 
és hozzuk be a becsületes concessio rendszerét, úgy mint azt a 
svájczi törvény, a német javaslat és az osztrák regulativum 
teszik, és akkor legalább megadjuk a módját annak, hogy a biz- 
tosítási hivatal több jóakarattal tegye lehetővé egy tisztességes 
magyar társaság keletkezését, mint egy esetleges szédelgő kül- 
földi társaság bebocsátását. Már pedig az igazolvány rendszere 
mellett úgy áll a dolog, hogy új magyar biztosító-társaság többé 
alig fog keletkezhetni, mert alig lesz képes a biztosítási törvény 
követelményeinek megfelelni, sőt félő vagyok, hogy ugyanezen 
oknál fogva több már fennálló magyar biztosító-társaságnak is 
meg kellend működését szüntetni, hacsak « állami czélszerűségi 
okokból)) nem fognak nekik megkegyelmezni. A sok közül csak 
egy-két bizonyítékot akarok felhozni állításaim igazolására, 
A javaslat 12. §-a rendeli, hogy az átengedett viszontbiztosí- 
tásra eső díjtartalék mindig belföldön marad a viszontbiztosí- 
tott vállalatnál. A 21. §. szerint « minden egyezmény, melynek 
az a czélja, hogy valamely vállalat összes vagy egyes üzleti 
ágainak biztosítási állaga, az arra vonatkozó díjtartalékkal és 
díj átvitelekkel együtt legalább felerészben más vállalatra át- 
ruháztassék vagy más vállalattól átvétessék, avagy, hogy az 
összes vagy egyes üzleti ágak biztosítási állagának legalább fele- 
része a megfelelő díjtartalékkal és díj átvitelekkel együtt viszont- 
biztosításba adassék vagy átvetessék, az állami biztosítási hi- 
vatal jóváhagyását igényli ...» Tessék ezen szakaszokat a biz- 
tosítási hivatalnak rideg tárgyilagossággal végrehajtani ós 
bámulatos tapasztalatokat fog tenni egyes magyar biztosító- 
társaságoknál, melyek ma többé-kevésbé nem egyebek, mint 
külföldi biztosító-társaságok ügynökségei, melyek a nekik ke- 
gyesen juttatott provisióból élnek. 

Röviden szólva tehát azon aggályom van, hogy a biztosí- 
tási törvényjavaslatnak törvényerőre emelkedése esetén az ösz- 
szes osztrák és külföldi biztosító-társaságok fogják nálunk a 
tért dominálni, minek közgazdasági jelentőségét fejtegetni fö- 
lösleges. 

Megerősít ezen meggyőződésemben a törvényjavaslatnak 
azon intézkedése is (2. §.), togy a külföldi biztosítási vállalatok 
csak annyiban vannak ezen törvény rendelkezéseinek alávetve, 
a mennyiben külön törvény, vagy törvénybe iktatott államszer- 
ződés másképen nem intézkedik. Nem hiszem, hogy messze 
járok a helyes úttól, ha azon sejtelmemnek adok kifejezést, hogj' 
a 2. §. a « külföldi)) biztosítási vállalatokat említi, de az « osztrák)) 
biztosítási társaságokat gondolja, melyek tekintetében tehát a 
paritás ezentúl sem lesz meg, a mint eddig sem volt meg, mert 
az osztrák regulativum nem ilyen előzékeny az Ausztriában 
működő magyar biztosító-társaságokkal szemben, hanem szab- 
ványait ezekre ép úgy alkalmazza, mint minden más társaságra, 
sőt az osztrák biztosítási hivatal felügyeletét még a magyar 
központokra is jogosítva van kiterjeszteni, a mennyiben annak 
üzleti könyveit bármikor Bécsbe szállíttathatja. A dolog tehát 
jövőre is úgy fog állani, hogy a magyar törvény respectálja az 
osztrák regulativumot — mely pedig nem is törvény csak ren- 
delet — de az osztrák regulativum nem fogja respeclálni a ma- 
gyar törvényt, valamint hogy az osztrák biztosítási hivatal sem- 
mibe se fogja venni a magyar biztosítási hivatal ellenőrzését, 
a mint ma se veszi semmibe a bíróságok ellenőrzését, mert a 
regulativum erre nem kötelezi. Ezt nevezzük aztán mi pari- 
tásnak. 

Megvallom, hogy midőn a biztosítási törvényjavaslat drákói 
rendelkezéseit olvastam, rögtön arra voltam kíváncsi, hogy mi 
történik akkor, ha valamely biztosító-társaság mindezen szigorú 
rendeleteket nem fogja pontosan betartani ? A svájczi törvény, 
a német törvényjavaslat és az osztrák regulativum ilyen esetek- 
ben megvonják a concessiót a társaságtóL A biztosítási törvény- 
javaslat szerint (43. §.) ilyen esetekben a biztosítási hivatal ul- 
tima ratió gyanánt « megtilthatja* a további üzemet. Kár tehát 
a biztosító társaságoknak olyan nagyon megijedni, a biztosítási 
hivatal bizonyára nem lesz olyan kőszívű, hogy az üzemet még 

a legnagyobb rendellenességek esetén is azonnal megtiltsa, ha- 
nem bizonyára élni fog discretionális jogával. Ámde milyen 
szempontok fogják ennek gyakorlása körül vezérelni? A rideg 
üzleti és technikai szempontok nem, mert ezek alapján az üze- 
met be kellene tiltani, m«f adnának tehát az állami czélszerű- 
ségi szempontok, ezeket pedig csak a concessiónak a javaslat 
által megvetett kárhozatos elvei mellett volna szabad alkal- 
mazni, de az « igazolvány)) rendszere mellett ilyesmit feltéte- 
lezni sem szabad. Már most aztán azt hiszem, hogy némi joggal 
kérdhetem: Tant de bruit pour une omelette? Miért nem inkább 
kevesebb és kevésbbé drákói intézkedés, melyeket azonban min- 
den taktikázás kizárásával föltétlenül be kell tartani. Vagy azt 
hiszik a javaslat tervezői, hogy a biztosító-társaságok olyan naiv 
testületek, melyek az elébük állított mumus-tói megijednek? 
Nagy tévedés. A biztosító-társaságok a drákói törvény nyűge 
alatt mihamar meg fogják találni a szelelő lyukat, hogy a reá- 
juk kellemetlen atmosferát tűrhetővé tegyék. 

A biztosítási ügy szabályozásának egy további cardinalis 
hibáját képezi, hogy egyidejűleg a kereskedelmi törvénynek a 
részvénytársaságok és szövetkezetekre vonatkozó részei is nem 
revideáltatnak. E nélkül a biztosítási törvény, egymagában 
szolid állapotokat a biztosítás terén teremteni nem fog. Tessék 
megtekinteni a magyar biztosító-társaságok történetét ! Nem a 
helytelen díjtartalékképzés, nem az ügynökök visszaélései, ha- 
nem az insolid alapítás, és az igazgatók visszaélései folytán 
mentek tönkre. A biztosító-társaságoknak ugyanis oly szívós 
életök van, hogy ha hiányosan tartalékolnak, sőt — horribile 
dictu — még ha egyáltalában nem tartalékolnak is, normális 
üzletmenet mellett a folyó bevételekből fedezni tudnak minden 
szükségletet, a károkat és a költségeket. Merésznek látszó állí- 
tásom mellett felhozom azt a tapasztalati tényt, hogy a mai vál- 
ságos közgazdasági viszonyok közt is a biztosított felek többéke- 
vésbbé csak megkapják a biztosítási összeget, de a részvényesek, 
azok a biztosító-társaságoknál irgalmatlanul oda vesztik pénzű- 
ket, a mit egy tekintet a tőzsdei árfolyamokra kellőkép igazol. 

A biztosítási törvényjavaslat egy égető szükségnek akart 
megfelelni, midőn az ügynökök jogi helyzetét szabályozta. Oly 
sürgősnek és fontosnak találta ezen kérdést, hogy kedvéért ki- 

vételt tett és a közrendészeti jogviszonyokat szabályozó tör- 
vénybe fölvesz egy tisztán magánjogi természetű kérdést. De 
ha már a törvények technikájánál követni szokott akadémikus 
szemponttól eltért, miért csak éppen annak az egy magánjogi 
kérdésnek adott helyt a törvényjavaslatban? A rossz kár-liquidá- 
tió, a sok pereskedés, a díjkötelezők perelhetőségének kérdése ép 
oly fontosak, mégis vámunk kell velők, míg rajok kerül a sor. 
Az ügynökök kétségtelenül sok visszaélésnek az okozói, de nem 
volnának képesek annyi bajt okozni, ha a biztosító -társaságok 
üzelmeiket meg nem tűrnék. Ne fogadjanak el a biztosító-tár- 
saságok ajánlatokat az insolid ügynököktől vagy csapják el 
őket, és a bajon mindjárt segítve lesz. Ha a biztosítási törvény- 
javaslat törvénynyé fog válni, a biztosító-társaságok amúgy is 
jobban meg fogják embereiket választani és jobban fognak reá- 
jok ügyelni. Eészemről tehát az ügynökökre vonatkozó szabá- 
lyozást elejtendőnek és elégségesnek tartanám, ha oly intéz- 
kedés vétetnék fel, mely szerint a biztosító-társaságok közegeik 
szabálytalanságai miatt megbüntethetők és a biztosító hivatal 
azon ügynököket, kiknek visszaélései tudomására jutnak, az 
üzletszerzéstől eltilthassa. Ilyen intézkedés óvatosságra intené 
a biztosító-társaságokat és az üzletszerzőket is és még mindig 
megfelelőbb volna, mint egy ki nem forrott kérdésnek tökélet- 
len szabályozása. 

Ezek után azon meggyőződésemnek vagyok bátor kifeje- 
zést adni, hogy ezen tervezet oly drákói és a mellett félszeg 
intézkedéseket tartalmaz, a magyar biztosítási üzlet viszonyai- 
nak olyannyira meg nem felel, hogy merészelem megjósolni, 
miszerint ezen tervezetből biztosítási törvény sohasem lesz. 

Huszár Kálmán dr. : 
T. teljes-ülés ! 

Az előadás és az utána hallott nyilatkozatokból úgy vet- 
tem ki, hogy a reform ellenzői úgy tüntetik fel a reformot, 
mintha az új elveket, új szempontokat akarna törvényhozá- 
sunkba behozni, a melyeknek gyökerei a múltban nincsenek. 
Azt hiszem, hogy minden törvényjavaslatnál a történeti alap 
HZ, a melyből legbiztosabban kiindulhatunk akkor, a midőn a 
törvénytől várt jó eredményről akarunk itélni. A mit a reform 
czéloz : az állami felügyelet és egy állami hivatal szervezése, 
gyökerét már az 1840-iki törvényben találja. Az akkori törvény- 
hozás még tovább ment, midőn általában az összes részvény- 
társaságok részvényei aláirására nézve is hatósági felügyeletet 
rendelt és csak hatósági felügyelet mellett jöhetett létre egy 
részvénytársaság. Tudjuk, hogy alkotmányunk visszaállítása 
után is nem szabadon, hanem az államnak bizonyos felügyelete 
mellett történhetett csak a társaságok alapítása ; akkor is be 
kellett mutatni az alapszabályokat a kormánynak, a mely meg- 
vizsgálta, hogy megfelelnek-e a törvénynek vagy a törvényes 
szokásnak. Kereskedelmi törvényünk sem áll tisztán a publici- 
tás terén. A publicitás mellett nagyon sok fontos esetben fel- 
ügyeleti jogot kivan gyakoroltatni a bíróságok által. Azt hiszem, 
hogy constatálhatjuk törvényhozásunkból, hogy ez soha sem 
kívánta Magyarországon felügyelet nélkül hagyni az olyan tár- 
saságokat, a melyek közczélokat követnek. Most tehát csak arról 
lehet szó, hogy miért nem elég az a felügyelet, a melyet ezen 
czélra elöbbení törvényhozásunk rendelt és hogy hogyan kell 
tehát ezen változtatni. Nem abban volt a hiba, hogy nem volt 
felügyelet, hanem abban, hogy ennek a felügyeletnek a gyakor- 
lása hiányos volt, hogy a felügyeletet sem administratív úton, 

sem a bíróságok útján nem gyakorolta kellőleg az állam. A mos- 
tani kereskedelmi törvény,, az igaz, nem áll az engedélyezés 
rendszerén, de azért ez is annyi feltételt szab az alakulás elé, 
hogy bátran lehetne azt az engedélyezés egy bizonyos nemére 
elkeresztelni. A törvény azon rendelkezése, mely megköveteli, 
hogy minden esztendőben számot adjon minden részvénytársa- 
ság működéséről, a mely megköveteli, hogy a mérleget, a köz- 
gyűlés jegyzőkönyvét bemutassák, a mely a feleknek jogot ad a 
biróság útján megvizsgáltatni szakértők által az üzlet kezelését, 
mindez arra mutat, hogy mi mindig kívántuk az állami hata- 
lom felügyeleti jogát érvényesíttetni. Hogy ez nem történt elég 
hatályosan, annak lehet, hogy az a felfogás az oka, a mely azt 
tartja, hogy az államnak minél kevesebbet kell magánügyekbe 
beavatkozni, szabad kezet kell engedni. Azonban daczára an- 
nak, hogy mi ezen szabad felfogást kívántuk érvényesíteni, 
később alkotott törvényeinkben, mint az ípartörvényben, senki 
sem ütközött meg azon, hogy olyan rendszer inauguráltatott, a 
mely a concessió rendszeréhez nagyon közel állott, midőn képe- 
sítéshez kötött iparágakat nevezett meg és létesített. A mi ujat 
a reform teremt, az semmi más, mint az eddigi felügyeletnek 
czélszerű szervezése és egy olyan orgánum felálb'tása, a mely a 
felügyeletet állandóan gyakorolja. A kérdés csak az, hogy helye- 
sen gyakorolható- e az a felügyelet azon módon, a melyet a 
javaslat contemplál, t. i. egy állami hivatal útján. Mielőtt erre 
térnék, egy megjegyzést kell tennem. 

Méltóztatott említeni, hogy nálunk csak három nagy inté- 
zet van és ez a három sem tud a külföldön sehol sem boldo- 
gulni. Ezekért tehát nem lenne érdemes egy új hivatalt szer- 
vezni. De miért van csak három nagy intézetünk és miért nem 
boldogulnak ezek a külföldön ? Mert az egész művelt világ 
tisztában van az iránt, hogy az olyan társulat, a mely minden 
állami felügyelet nélkül működik, az eo ipso nem érdemel bizal- 
mat. A reciprocitás szempontja is elodázhatatlanul megköveteli 
az állandó állami felügyeletet. Megköveteli különösen Magyar- 
országon, a hol eddigelé csak olyan kevés tért hódított a bizto- 
sítás. Arra, hogy külföldön is tért hódítsunk, hogy ne csak 
Magyarországon, hanem a külföldön is szerezzenek klientélát 
ezek a biztosító társaságok, arra gondolnunk sem lehet mind- 

addig, a mig hasonló intézkedéseket nem léptetünk életbe ná- 
lunk, mint a melyek az egész művelt világon, a bol a biztosítási 
ügy annyira el van terjedve, életbe vannak léptetve. Azt hiszem, 
hogy ez az egy ok is elegendő arra, hogy bizonyítsa annak a 
szükségességét, hogy mi az állandó állami felügyeletet szervez- 
zük. Most az a kérdés, hogy ez az állami felügyelő hivatal úgy, 
a mint terveztetik, megfelel-e a czélnak és tudunk-e megfelelő 
erőket találni számára. E tekintetben azt hiszem, hogy itt meg- 
lehetősen készületlenül állunk. A külföldön az állami felügyelő 
hiva.tal felállítását mindig megelőzte egy másik közeg létesí- 
tése, a melyből jóformán az államhivatal is merítette tudását. 
Francziaország, Angolország és Németországban ott vannak az 
actuairek testületei. Maze, a híres franczia senátor, a ki a biz- 
tosítás élén állott, azt panaszolta, hogy Francziaországban nin- 
csenek garantiák arra nézve, hogy a biztosítási jog tudományát 
hivatott emberek cultiválják. Ö mondotta, hogy ahhoz, hogy 
valaki matematikus gyanánt szerepeljen, nem szükséges egyéb, 
mint száz látogatójegyet nyomtatni ezzel a czímmel : matema- 
tikus. Nálunk, a hol a matematikusok mindig csak a háttérben 
mozognak, a kik csakis a saját intézetüknek szolgálnak és még 
előttük is eltitkolnak sok mindent, a mit nekik tudni kellene, 
szintén meglehetősen nagy a készületlenség. De nem sok idő 
kell majd hozzá, hogy a kellő szakismereteket elsajátítsák az 
illetők, ha majd ennek szentelik idejüket és tehetségüket, azon- 
ban minél későbben fogjuk e hivatalt szervezni, annál későb- 
ben fogunk ilyen szakértőkre szert tenni. A mi a költségeket 
illeti, azok, igaz, egyelőre, nagyoknak tetszhetnének. Mi most 
csak a biztosítási vállalatokról beszélünk, de felmerülhet a szük- 
sége, hogy az összes részvénytársaságokat reformáljuk. Mert 
nemcsak a biztosítási ügy, hanem mindaz, a mit a francziák 
ceconomie sociale-nak neveznek, szabályozást igényel. Ezek 
luind olyan feladatokat imának elő a kormánynak és az állami 
felügyeletnek, mint a minőket most követelünk a biztosítás 
terén. Ei áll jót nekünk azért, hogy számos pénzintézetünk, a 
mely nyugdíjalappal, záloglevelekkel bír és közvagyont kezel, 
mind jól van szervezve és helyes elvek szerint kezeli avagyont? 
Ki vizsgálja felül azokat a törlesztési tervezeteket, nyugdíjsza- 
bályokat, pedig ezek nem kevésbbé érdemlik meg az állam gon- 

dozását, mint a biztosítási ügy. Azt hiszem, hogy ha felállítjuk 
az állami biztosítási hivatalt, csakhamar arra kell gondolnunk^ 
hogy minden többi közvagyont kezelő intézetet szintén hasonló 
felügyelet alá helyezzünk. Ezért nem találom én nagynak az 
áldozatot, a melylyel ennek a hivatalnak mostani felállítása 
járna. 

Most eljutottam azon ponthoz, hogy miképen kellene ezen 
hivatalt szervezni? 

Elnök: Igen kérem, ne méltóztassék kiterjeszkedni oly 
momentumokra, a melyek szorosan nem tartoznak a tárgyhoz, 
mert akkor nagyon meghosszabbítjuk a tárgyalást, a melyre 
nézve időnk is meg van szabva. Maga a hivatal szervezése nem 
tartozik szorosan ide. 

Huszár Kálmán : Bocsánatot kérek, azt hiszem, hogy e 
nélkül nem is érdemes az egészről beszélni, mert ha egy új 
hivatalt állítunk fel bizonyos czélra, akkor vizsgálnunk kell, 
hogy az a hivatal hogyan lett szervezve, hogy a szervezet meg- 
felel-e a czéljának. Az első javaslatban ez úgy contempláltatik, 
hogy maga a hivatal alig hoz határozatot, jóformán csak indít- 
ványoz és a bíróság határoz. Az újabb javaslat a határozati 
jogot ezen hivatal számára kívánja. 

Elnök : Ez már a hatáskör kérdése, az előbb rosszul mél- 
tóztatott magát kifejezni. 

Huszár Kálmán: Ha azt akarjuk, hogy maga ítélkezzék ez a 
hivatal, akkor nemcsak technikai, hanem főképen jogi garantiák- 
kai kell ellátva lennie, olyanokkal, a melyekkel egy végleg döntő 
hatóságnak bírni kell. Ez volna határozottan a legjobb, sőt akár- 
milyen szerényen fogjuk is berendezni a hivatalt, mindenesetre 
szükséges lesz, hogy gondoskodjunk ezen jogi . garantiáknak 
túlsúlyban maradásáról, mert igazi megnyugvást bármi téren 
csak akkor találunk, hogyha jogi garantiákat tudunk ott fel- 
fedezni. Miután azonban Magyarországon egyáltalában az a 
felfogás nagyon idegenszerű, hogy egyetlen egy közeg, végleg 
határozzon, semmi fórum utána ne következzék, ennélfogva azt 
hiszem, hogy mi ezt a hivatalt úgy nem szervezhetjük, hogy az 
egészen önállóan határozzon, hanem csakugyan utat kell en- 

gedni arra, hogy azon határozatot feljebb vihessék. A felebbe- 
zési fórum csak a közigazgatási biróság lehetne. De ha a köz- 
igazgatási biróság képes volna ebben a kérdésben úgy határozni, 
hogy közmegnyugyással fogadhassa mindenki határozatát, akkor 
legjobb volna mindjárt ott kezdeni és ott állítani fel a hivatalt. 
Azonban nem is ez a felebbezés a garantia, hanem a mit meg- 
szoktunk és a mi meg nem czáfoltatott soha, hogy csak biró- 
ságnál található fel az a garantia, a melyben meg lehet nyu- 
godni. Azt hiszem, hogy a birósághoz való áttétele az ügynek 
megfelel annak, a mit megszoktunk egész rendszerünkben, 
mert azon érdekeknek, a melyek védelemre szorulnak, nagyobb 
garantiát, mint a bíróságoknál, biztosítani nem lehet. Azt mon- 
dották, hogy ezáltal nem segíthetünk a dolgon, mert pl. ha egy 
biztosító társaságnak a megszűnéséről, csődjéről van szó, s ha 
már egyszer akármelyik fórum azt kimondotta, akkor hiába 
változtatja azt meg a felső fórum. Ez nem áll teljesen, mert 
hiszen a kereskedőknél is előfordul, hogy az első biróság elren- 
deli a csődöt és a felső biróság azt megszünteti. Ilyen esetben 
nem lehet azt mondani, hogy az sohasem folytathatja többé az 
üzletét, mert ha elégtételt szolgáltat neki a felső biróság, akkor 
tovább folytathatja. Különben már maga az is, hogy az a hiva- 
tal üyen indítványt fogna tenni, elég intés lesz arra, hogy a 
társaságok az üzlet szabályszerű folytatására szigorúan ügyelje- 
nek. Én tehát a mellett a rendszer mellett volnék, a melyet az 
első javaslat proponál. 

Neumann Ármin dr. : 

Tisztelt teljes-ülés ! 

A közigazgatási biztositási jog dúsan terített asztala mel- 
lől jeles jogászi inyenczek mohó étvágygyal már elszedtek elő- 
lem minden jobb falatot és nekem csak a későnj jövők sorsa 
jutott osztályrészül ; a t. teljes-ülés szíves elnézését kell tebát 
kikérnem, ha a javaslat több fontos intézkedéseire felszólalá- 
somban nem fogok kiterjeszkedni, vagy ha felszólalásom egyéb 
fogyatkozások mellett az egyöntetűséget és kerekdedséget is 
nélkülözni fogja. 

Gold Simon t. barátom a nála megszokott komolysággal és 
készültséggel vette a szőnyegen levő javaslatot bírálat alá és an- 
nak alapvető intézkedéseit több pontban foglalta össze, melyek- 
nek egyikét az állami ellenőrzés és beavatkozás, valamint az 
állami biztosítási hivafal képezi. A különböző rendszerek is- 
mertetése után előadó úr azon tételt állítja fel, öhogy alapjá- 
ban és következményeiben főfontosságú kérdés, hogy a tervezet 
még mindig a nyilvánossági rendszer alapján áll-e, kiegészítve 
az állami felügyeleti és ellenőrzési rendszerrel vagy pedig minő 
más rendszer alapján ? és ezen kérdéssel szemben azon konklu- 
sióhoz jut, hogy ime észrevétlenül és szótlanul és minden meg- 
okolás nélkül, benne vagyunk mi is az állami concessionális 
rendszernek kellő közepében ». 

Én, t. teljes-ülés, nem tartom főfontosságú kérdésnek azt, 
vájjon melyik rendszernek hódol a javaslat ? Én a javaslatot 
csak azon egyetlen egy, de nézetem szerint döntő szempontból 
veszem bírálat alá, vájjon az adott viszonyok mérlegelése mel- 
lett kielégíti-e az élet követelményeit, szükségesek-e, hasznosak-e 
az abban foglalt intézkedések ? — e mellett pedig egészen kö- 
zömbös előttem, vájjon hódol-e a doktrínában többé-kevésbbé 

kedvelt valamely rendszernek. Söt hibásnak tartanám, ha vala- 
mely rendszer egyoldalúságába magát tereltetni engedné, mert 
az élet és annak viszonyai oly cojnplikáltak és annyi ellentétes 
igényeket tüntetnek fel, hogy a törvényhozó, a ki e tünemé- 
nyekkel számolni tartozik, a legtöbb esetben compromissumok- 
hoz kénytelen folyamodni. A társadalmi szervezet e tekintetben 
olyan, mint az emberi organizmus, mely a physiologusok sze- 
rint a vegyes táplálékot emészti meg legjobban. 

De nem áll az, hogy a javaslat a concessionális rendszer- 
nek hódol. Az a concessionális rendszer, melyet mi perhorres- 
kálunk és a melytől mi, illetve ujabb irányú törvényhozásunk 
teljesen elfordult, az egészen más, mint a miről a javaslatban 
szó van. Mi ugyanis az engedélyezési rendszert az 1852-iki 
osztrák egyesületi pátensből, mely ma is az osztrák biztosítási 
regulativum alapját képezi, tanultuk megismerni és tudjuk azt, 
hogy a concessionális rendszer szerint mindazon előfeltételek 
és kivántatóságok, melyekhez az engedély megadása kötve van, 
a hatóságokra nézve csak instruktiv jelleggel birnak, az illető 
hatóságok még ezen kivántatóságok fenforgása esetén is elutasít- 
hatják a folyamodókat, sőt a 14. és 18. §§. szerint minden elgon- 
dolható közérdek elegendő az elutasításra 

Ilyen rendszernek t. teljes ülés a javaslat kétségkívül nem 
hódol; ha pedig abban akarjuk a concessionális rendszert felta- 
lálni, hogy a javaslat a biztosító társaság működésének le- 
hetőségét bizonyos előfeltételekhez köti, akkor már most is, 
vagyis fennálló kereskedelmi törvényünk mellett is, benne va- 
gyunk a concessionális rendszer kellő közepében, mert bármily 
szabad mozgást engedjen is ezen törvény a biztosítási vállala- 
toknak, azt mégis csak megkívánja ő is, hogy csak bizonyos elő- 
feltételek teljesítése után engedtessék nekik meg a czégbejegy- 
zés. Ezen kivántatóságoknak a kibővítése pedig, miután a biz- 
tosítási hivatal is kötve van a törvényes intézkedésekhez, 
naiután netáni önkényének a törvény vet gátot, — a conces- 
sionális rendszert meg nem állapíthatja. 

Egészen más kérdés az, vájjon az állami felügyeletnek és 
ellenőrzésnek azon mérve, melyet a törvényjavaslat contemplál, 
vájjon azon hatáskör, melylyel a biztosítási hivatalt felruházza, 
nem haladja-e túl a szükséges határokat? 

Itt nekem is aggályaim vannak, melyeket felszólalásom 
fonalán szerencsém lesz előadni. Mielőtt azonban ezt tenném, 
az előadó úrnak még egy másik állítására és abból vont követ- 
keztetésére kivánok röviden reflektálni. 

Előadó úr ugyanis a felügyelet és hatáskör szempontjából 
különösen és leginkább a tervezetnek a díjtartalékok letétemé- 
nyezésére vonatkozó kényszerintézkedését helyesli ; szerinte 
ez — a német költő szavával élve — azon pont, melyből min- 
den bajt kúrálni lehet, különben pedig a fennálló kereske- 
delmi törvénynek álláspontját úgy a külföldi, mint a belföldi 
vállalatokkal szemben sokkal helyesebbnek tartja azon állás- 
pontnál, melyet a javaslat velük szemben elfoglal. — A külföldi 
vállalatokat illetőleg azért, mert azok tekintetében, nézete sze- 
rint a helyes ellenőrzés nálunk el nem érhető, a belföldi társa- 
ságokat pedig nem érdemes az állami omnipotentia alá he- 
lyezni. Összesen csak három számbavehetö társaságunk van, 
holott Németországban 233, Ausztriában 77, Sveiczban pedig 21 
belföldi társaság működik ; ezen államokban tehát a szigorúbb 
állami ellenőrzés indokolt és helyén van. 

Mellékesen megjegyzem, hogy én a díjtartalék letétemé- 
nyezésének azon módja iránt, mely a tervezetben contemplálva 
van, a melyet különben egyetlen egy törvényben sem bírtam 
feltalálni, nem tudok annyira lelkesedni, mint t. barátom; 
sőt nemcsak hogy nem tulajdonítok ezen intézkedésnek oly 
messzemenő hatást mint ő, hanem attól tartok, hogy az sok bo- 
nyodalomnak fogja kútforrását képezni. Hogy félre ne értessem, 
sietek kijelenteni, hogy én is föltétlenül helyeslem azt, hogy 
a díjtartalék, vagy jobban mondva, hogy az életbiztosítási díj- 
tartalék letétessék, de én elégségesnek és a coutemplált czél- 
nak teljesen megfelelőnek tartanám azt, hogy a díjtartalék bel- 
földön, a társaság által szabadon választott és a biztosítási 
hivatalnak előre bejelentett helyen őriztessék. A biztosítási 
hivatalnak ily esetben is módjában állana a díjtartalékot ellen- 
őrizni és annak sértetlen létezéséről meggyőződést szerezni. 
De nem tartom helyesnek azt, hog}^ a díjtartalék a m. kir. ál- 
lampénztárban legyen elhelyezve és hogy a letett értékek csak 
az állambiztositási hivatal utalványára adathassanak vissza. 
Nem helyeslem ezt azért, mert a díjtartalék, különösen pedig 

a kárdíjtartalék álladéka folytonos hullámzásoknak van alá- 
vetve. A kárkifizetések egyrészről, másrészről pedig az értékpa- 
pírokban beálló fluctuátiók is gyakran a conjuncturák sürgős 
és gyors kihasználását igénylik. Ámde lehet-e, kérdem, akár 
a biztosítási hivataltól, akár az állampénztártól egy oly gyors 
és expeditiv eljárást elvárni, mely mellett az itt szóban levő 
érdekek sérelmet ne szenvedjenek ? És ha nem lehet, a mint 
hiszem, hogy nem lehet, vájjon helyes-e, szükséges-e, hogy 
az állami biztosítási hivatalt ok nélkül egy oly anyagi felelősség- 
gel terheljük, melyet helyesen és a dolog természeténél fogva 
csak a biztosítási vállalat tud és köteles elvállalni? 

De elvégre bármiként vélekedjünk is a díjtartalék elhelye- 
zésére vonatkozó intézkedésről, az mindig csak egy többé-ke- 
véabbé fontos mozzanat marad azon intézkedések sorozatában, 
a melyeknek megállapítását a biztosítás terén fontos közérdekek 
igényelnek. A díj letételét megelőzőleg és aztán is, a biztosí- 
tási vállalatnak még egy hosszú utat kell megtennie, míg a 
pályafutását befejezi; ezen egész úton ne kisérje őfc a törvény 
lörködő szeme csak azért, mert a díjtartalék biztos helyen van 
letéve ? 

A külföldi vállalatokat illetőleg kétségtelen, hogy azon fon- 
tos indokok, melyek a mellett szólanak, hogy a belföldi vál- 
lalatokat szorosabb állami felügyelet alá helyezzük, még 
hangosabban szólanak a mellett, hogy azt a külföldiekkel szem- 
ben tegyük. Szükséges ez különösen, nálunk, hol sajátképen 
ezek adták meg a lökést arra, hogy az administrativ biztosi- 
tási jogot reformáljuk. Hiszen már maga azon körülmény, 
hogy nálunk a külföldi biztosító társaságok a kereskedelmi tör- 
vénynek tisztán a publicitásra fektetett intézkedései folytán 
szabadon és korlátlanul folytathatták nem mindig kifogástalan 
működésüket, ellenben a magyar társaságok külföldön a teljes 
viszonosság mellett is, vagy talán épen annak folytán, gyakran 
drákói szigornak vannak kitéve, — tette nyilvánvalóvá, hogy a 
kereskedelmi törvény rendszerével beérni nem lehet. 

Itt vannak továbbá azon súrlódások, melyek Magyarország és 
Ausztria között azon magyarázat folytán fölmerültek, melynek 
az osztrák legfőbb törvényszék 1880-ban kifejezést adott, a mi- 
dőn ugyanis az 1878. XX. t.-cz.-ben lefektetett viszonosságot 

akként magyarázta, hogy a magyar biztosító társaságoknak, 
noha Magyarországon törvényesen megalakultak, csak akkor 
lehet Austriában üzemüket folytatni, ha erre külön concessiót 
nyernek ; holott nálunk az osztrák vállalatoknak már azon 
tény által volt megadva a facultas agendi, hogy Ausztriában 
törvényesen fennállanak. 

Még rosszabbra fordult ezen viszony az 1896-iki osztrák 
biztosítási rendelet alkotása óta. A regulativum 39. §-a sze- 
rint ugyanis az osztrák belügyminisztérium által kirendelt szak- 
értők jogosultak, a magyar társaságok vezérügynökeitöl a Ma- 
gyarországon levő központi intézet mindama könyveit és föl- 
jegyzéseit követelni, melyeket az osztrák felügyelő hatóság az 
osztrák üzlet felülvizsgálatához szükségesnek tart. 

Mi következik mindebből? Mindenek előtt az, hogy a kül- 
földi társaságokat is lehet belföldön hatályosan ellenőrizni; 
példa erre az osztrák rendelet, mely nem riad vissza attól sem, 
hogy ott, hol szükségesnek tartja, átnyúljon a felügyelettel a 
külföldi társaság anyaországába. Igaz, hogy az 1899. évi XXXIX. 
t.-cz. által elejtetett ugyan Magyarországgal szemben a külön 
engedélyezés föltétele, de az elébb említett egyéb intézkedé- 
seket illetőleg, csakis elvben és csak annyit engedtek, hogy az 
esetre, ha nálunk hatályosabb állami felügyelet és ellenőrzés 
honosíttatik meg, Ausztria is hajlandó lesz a maga részéről mérv- 
adónak tekinteni azon ellenőrzést és felügyeletet, melyet a 
magyar hatóságok a magyar társaságok fölött gyakorolnak; 
vagyis más szóval, ha mi a laisser fairé azon módja mellett 
továbbra is megmaradunk, a melynek kereskedelmi törvényünk- 
ben hódolunk, akkor Magyarország továbbra is az Eldoradóját 
fogja ugyan képezni a külföldi társaságoknak, de a mi társasá- 
gainknak a működést Ausztriában lehetetlenné fogjuk tenni, 
mert hogy legyenek képesek a mi társaságaink itthon az osztrák 
regulativum követelményeinek eleget tenni akkor, midőn Ma- 
gj^arországon egy egészen más, még pedig egy oly törvény uralma 
alatt állanak, mely egynémely általános normatív szabályon 
kívül semmiféle hatályosabb felügyeletet és ellenőrzést meg 
nem állapít és a vállalatok szabadságának oly tág tért enged ? 

És ha a t. előadó úr mind a mellett azt áUítja, hogy a 
kereskedelmi törvény mai álláspontja a külföldi társaságokkal 

szemben helyesebb, mint az, a melyre a javaslat helyezkedik, 
akkor szükségkép el kell fogadnia azon tételt is, hogy helyes, 
ha a belföldi társaságok saját törvényünk által rosszabb hely- 
zetbe hozatnak, mint a külföldi társaságok ! 

A külföldi társaságokat illetőleg különben nekem is van 
egy rövid megjegyzésem és ez a javaslat 65. §-ára vonatko- 
zik. Ezen §. ugyanis kimondja, hogy a kereskedelmi törvénynek 
a biztosításra vonatkozó administrativ jogi intézkedései a 461. §. 
kivételével, mely a külföldi vállalatokra vonatkozik, hatályon 
kívül helyeztetnek. Azonban épen ezen §. szövegezése adott 
alkalmat sok kontro versiára. Ismeretes, hogy a « New-York » czég 
bejegyzése alkalmával ezen §. alapján azon felfogásnak adatott 
kifejezés, hogy csak a külföldi részvénytársaságok czége jegyez- 
tethető be, de nem a külföldi szövetkezetek czége is. Igaz ugyan, 
hogy a bírósági gyakorlat, nem annyira a törvény szavaiból, 
mint annak szelleméből kiindulva, nem csatlakozott ezen fel- 
fogáshoz, de mindazonáltal az új törvény feladata volna a tör- 
vény értelmét határozottan megállapítani. 

A mi az előadó úrnak a belföldi társaságokra vonatkozó 
megjegyzéseit illeti, ezen társaságoknak mennyisége nem irá- 
nyíthatja a törvényhozót és pedig nemcsak azért nem, mert a 
törvény nem csupán a ma létező, hanem a jövőben alakuló 
társaságokra is fog hatálylyal bírni, hanem azért sem, mert a 
szóban levő három társaság is oly nagy üzletkörrel bír, hogy 
azon fontos érdekek, melyeknek nemcsak alaki, hanem anyagi 
biztosításáról a javaslat intentiója szerint gondoskodnia kell, 
már e három vállalat üzeménél is nagymérvben fenforog- 
nak. A magyar általános biztosító társaság életbiztosítási díj- 
tartaléka 1898. év végén kerekszámban 33 millió forint volt, 
a biztosítási összeg ezen üzletágánál ugyanakkor körülbelül 
121 millió forint stb. A «Fonciére» életbiztosítási díjtartaléka 
kitett 5.651,832 frtot, biztosítási állománya 30 millió frt ; a Ma- 
gyar- franczia» díjtartaléka 2^/2 millió frt. 

Ha tehát arra a meggyőződésre jutunk, hogy a jelenlegi 
rendszerrel beérni nem lehet, mert az a szóban levő közérdeket 
megvédeni nem képes, akkor az általam bemutatott statisztika 
nemcsak eléggé indokolja, hanem hangosan követeli, hogy a 
törvényhozás reformapparatusa mozgásba hozassék. 

Az 1894-iki javaslat tudós szerzője, Beck őméltósága múlt- 
kori alapos előadásában kijelentette, hogy ő az állami biztosí- 
tási hivatal hatáskörét és eljárását illetőleg ma is azon az állás- 
ponton áll, melyet az említett tervezetében elfoglalt ; ö t. i. a 
fontosabb tényáUadékokat illetőleg, a biztosítási hivatalnak csak 
utasítási és véleményezési jogot akar adni, a döntési jogot azon- 
ban csakis a czégbejegyzésre illetékes törvényszéknek akarja 
fentartani; a döntés contradiktorikus eljárás mellett minden 
felebbezés kizárásával történjék. Őméltóságának indokai röviden 
abban foglalandók össze, hogy a biztosítási hivatal, mint a biz- 
tosítottak érdekeinek megvédésére létesített állami közeg a biz- 
tosítási vállalattal áll szemben ; a kettőjük közt vitássá vált ügy- 
nek eldöntése tehát az egyik félre ruházható nem volt. 

En sem ezen álláspontot, sem pedig az annak támogatá- 
sára felhozott indokolást nem tehetem magamévá és a javaslat 
álláspontját sokkal helyesebbnek tartom. 

Ha én elfogadom azt, hogy az admioistrativ biztosítási 
rendszer azon alakjával, mely ma fennáll, beérni nem lehet, 
ha én elfogadom azt is, hogy ezen rendszert egy anyagi felügye- 
leti és ellenőrzési rendszerrel fel kell cserélni és ezen felügyelet 
és ellenőrzés czéljaira egy biztosítási hivatalt kell kreálni, akkor 
naeggyőzödésem szerint ezen felügyelet és ellenőrzés hatályos 
csak akkor lesz és a várt eredményt csak akkor fogja megterem- 
teni, ha ezen hivatalt egy erős repressiv és döntési hatáskörrel 
fogjuk felruházni. 

Én nem osztom azon felfogást, hogy a biztosítási hivatal a 
felügyelet és ellenőrzés szempontjából, mint egyik fél áll a biz- 
tosítási vállalattal szemben, vagy legalább nem áll oly félként 
vele szemben, hogy a kettő között fölmerült vitás ügyet mint 
két fél között fölmerült magánjogi vitás kérdést a rendes bíró- 
ság döntésére kell bízni. Ott, a hol valamely administrativ ható- 
ság a közérdek védelmében eljár, ott őt félnek tekinteni nem 
lehet. Ily felfogás mellett az egész közigazgatási döntési jog 
halomra volna döntve, ily felfogás mellett a rendes polgári bíró- 
ságok hatásköre sajátképeni természetéből ki volna vetkőztetve; 
a bíróságoknak oly feladatokra kellene vállalkozni, a melyeknek 
teljesítésére nem alkalmasak. A felügyeleti és ellenőrzési jog 
nem a magán-, hanem az administrativ jog sphárájába tartozik, 

ugyanazért azt az egész vonalon annál a közegnél is kell meg- 
hagyni, a ki azt gyakorolni hivatva van, a polgári bíróságok 
pedig maradjanak azon a téren, a mely számukra ki van jelölve, 
t. i. a magánjog terén. Sokkal ismeretesebbek azon szempontok, 
melyek az administrativ jog és bíráskodás és melyek a magán- 
jog és bíráskodás terén mérvadók, semhogy azokra kiterjesz- 
kednem kellene és azért csak arra az egy fontos momentumra 
utalok, hogy míg a közigazgatási bíráskodásnál a czélszerűségi 
okok dominálnak és ennélfogva a birót tág diskretionális hata- 
lommal kell felruházni, addig a magánjog terén a birót csak 
tisztán jogi szempontok vezérelhetik és szabad belátásának igen 
szűk tér van szabva. Én tehát már e szempontból is a döntést 
a szóban forgó ügyekben szivesebben bizom a biztosítási hiva- 
talra, mint a bíróságra. 

Nem ismerek egyetlen egy modern törvényt sem, mely ezt 
a felfogást magáévá nem tenné és azon bifurcationak hódolna, 
a melynek szószólója Beck őméltósága. A schweizi törvény, mely 
mindenhol mintául állíttatik oda, ismer ugyan birói eljárást is, 
de hol ? ott, hol bizonyos csalási jelleggel biró tényálladékok 
megbüntetéséről van szó, ott azonban, hol a felügyelet és ellen- 
őrzés kérdése forog fenn, ott a Bundesrath, mely Schweizben a 
biztosítási hivatal funktióit végzi, tágkörü hatályos döntési 
joggal is bir. «Wennder Stand einer ünternehmung für dieVer- 
sicherten nicht mehr die nothwendige Garantie bietet, und die 
ünternehmung nicht innerhalb der festgesetzten Frist die vom 
Bundesrath e verlangten Abánderungen an ihrer Organisation 
oder Gescháftsführung vornimmt, so hat der Bundesrath der- 
selben die Bewilligung zum Abschlusse weiterer Gescháfte zu 
entziehen.)) így intézkedik a 9. czikk; itt tehát a legfontosabb 
tényálladékról a lét- és nemlét kérdéséről van szó, de azért a 
felügyelő hatóság nem elégszik meg az intési és véleményadási 
joggal, hanem saját hatáskörében dönti el azon kérdést, vájjon 
a társaság tovább folytathatja-e üzemét, igen vagy nem. Ugyan- 
így az osztrák regulativum és a legújabb német javaslat. 

Az állami biztosítási hivatal a javaslat szerint a független- 
ség garantiáival is fel van ruházva, a mennyiben az állami fel- 
ügyeletet mint külön és önálló hivatalt gyakorolja, a melyre a 
kormánynak, a fegyelmi és az általános felügyeleti hatáskörtől 

eltekintve, semmi ingerentiája, sem közvetlenül, sem közvetve 
nincs és ebben előnyösen különbözik az osztrák regulativnm- 
tól, a mely szerint az állami felügyeletet maga a kormány, t. i. 
a belügyminisztérium egyik osztálya (Versicherungstechnisches 
Departement) gyakorolja, tehát e tekintetben sem lehet a dön- 
tési hatáskör ellen kifogást emelni. Ha e mellett még tekintetbe 
veszem, hogy a biztosítási hivatal bizonyára kellő jogászi ele- 
mekkel is lesz ellátva, a mint ez másként nem is lehet, akkor 
nézetem szerint nincs elképzelhető alapos ok, mely a mellett 
szólana, hogy a biztosítási hivatalt az egész vonalon a döntési 
joggal fel ne ruházzuk. 

Különben a tapasztalat is azt bizonyítja, hogy mindenhol 
ott, a hol a jogi döntés bizonyos szakértelemtől van föltételezve, 
helyesebb és hasznosabb, ha a döntés a két elem együttes műkö- 
désének és tanácskozásának az eredményét képezi; ez által 
kikerülhető az ügyek elintézésének azon huzavonása, mely elő- 
áll az által, hogy a beterjesztett vélemény daczára a biró újabb 
meg újabb szakértői felvilágosításra szorul. Az előadó úrnak 
azon állításával szemben pedig, hogy mi a vegyes bíráskodási 
rendszert perhorreskáljuk, elég utalnom a szabadalmi hivatal 
és tanácsra, hol a két elem hasznosan és üdvösen együttmű- 
ködik. 

De nem birt Beck ő méltósága arról sem meggyőzni, hogy 
még a legfontosabb tényálladékok tekintetében hozott döntések 
ellen se legyen felfolyamodásnak helye. Akár elfogadjuk az ö 
álláspontját, akár elfogadjuk azt, hogy a biztosítási hivatalt 
döntési joggal ruházzuk fel, nincs elfogadható ok arra, hogy 
azon rendszertől, melyet az ítélkezéseknél mindenhol elfogad- 
tunk, épen itt eltérjünk. Ott, a hol arról van szó, hogy a vállalat 
működését megkezdheti- e, vagy működését folytathatja-e, vagy 
a hol ehhez hasonló kérdésekről van szó, ott én sem a biztosí- 
tási hivatalt, sem a törvényszéket oly óriási hatalommal, hogy 
döntése végleges legyen, felruházni nem akarom; egy ily 
döntésben az érdekeltek megnyugvást nem találnok, söt félő, 
hogy ily omnipotentia, mint minden omnipotentia, könnyen 
önkénynyé fajul. Ha pedig a rekursusnak helyt kell adni, akkor 
én az adott körülmények között jobb appellatorikus forumot 
nem képzelhetek magamnak, mint a közigazgatási bíróságot. 

80 



Digitized by VjOOQIC 



81 

Nemcsak Horvát-Szlavonországgal való közjogi viszonyunk 
szól ezen fórum mellett, hanem főleg azon körülmény, hogy itt 
közigazgatási kérdésekről van szó, melyeknek legfelsőbb fokban 
való eldöntésére épen ezen biróság lett kreálva. A törvény 
helyes végrehajtásának kérdése lesz aztán az, hogy ezen biróság 
lesz-e oly elemekkel ellátva, melyek ezen döntésre kellő képe- 
sítéssel fognak bimi. Jellemző az, hogy a legújabb német javas- 
lat 74 §-a szerint a rekursus a biztosítási hivatal egy oly kitá- 
gított kollégiumához kerül, a melyben valamely legmagasabb 
német közigazgatási bíróságnak egyik tagja is részt vesz. Német- 
ország ez idő szerint nem bir egy német birodalmi közigazgatási 
bírósággal és így a rekursust egy ily bírósághoz terelni nem 
lehetett, de azon felfogásnak, hogy egy ily biróság fölszerelve 
szakértelemmel bíró elemekkel volna a legilletékesebb biróság, 
azon felfogásnak, mondom, legalább reflex-hatását látjuk azon 
intézkedésben, hogy valamely legmagasabb közigazgatási bíró- 
ságnak egyik tagja vegyen részt az ítélkezésben. Egyebekben 
pedig teljesen perhorreskálandó a német javaslatnak azon intéz- 
kedése, hogy másodfokban is az ítélő kollégiumban oly bírák 
vegyenek részt, a kik már az első fokban Ítélkeztek. 

Tisztelt teljes-ülés ! Ezek után legyen nekem szabad ma- 
gára a törvényjavaslatra néhány kritikai megjegyzést tennem : 
Azon ismert elveket, melyekre a javaslat le van fektetve, részem- 
ről is helyeseknek tartom. Azonban úgy találom, hogy a javas- 
lat azoknak érvényesítésénél helyenként oly szigorral jár el, 
melyet a contemplált czél nem követel és melyre a Magyar- 
országon fennálló biztosító társaságok okot nem szolgáltattak, 
és félek attól, hogy ezen szigor ha fentartatik, útját fogja állani 
a Magyarországban még oly kevéssé elterjedt biztosítási ügy 
fejlődésének. 

Hogy az állami felügyelet jótékony hatású legyen, szük- 
séges, hogy a felügyeleti tevékenység csak addig terjedjen, a 
mennyire az a biztosítási vállalatokat, bizonyos határok között 
megillető önkormányzati joggal összeegyeztethető ; szükséges, 
hogy a biztosított oltalmazása mellett a tisztességes biztosító- 
nak is támogatás nyújtassák; az e téren oly nagymérvben fen- 
forgó ellentétes érdekeket ki kell egyenlíteni és összhangzásba 
hozni egymással. Igaz, hogy törvényes intézkedésekkel egyma- 

gában véve ezt elérni alig lehet ; itt mindig döntő befolyással 
fog birni az a szellem, mely át fogja batni azon egyéneket, kikre 
a felügyelet és ellenőrzés bizva lesz, illetve kik hivatva lesz- 
nek a törvény holt betűjének testet és lelket adni. E tekintet- 
ben fényes példát képez a schweizi biztosítási hivatal. Szűkre- 
szabott törvényes intézkedések és messzemenő diskretionárius 
hatalom mellett a kezelés czéltudatos és tapintatos ; ezt az évi 
jelentések fényesen igazolják és bár remélhető, hogy sikerülni 
fog Magyarországon is a felügyeletet oly férfiak kezeibe tenni, 
kik kellő szakértelemmel birnak és a reájuk bizott érdekek fon- 
tosságától áthatva, feladatuk magaslatán állanak, félő mégip. 
hogy a javaslatban foglalt túlságos rendszabályozás a felügyelő 
hatóság sikeres működését meg fogja bénítani. 

Nézetem szerint a javaslat mindenek előtt ugyanazon hibá- 
ban szenved, mint a német javaslat, hogy t. i. nem veszi sok 
esetben kellő figyelembe az élet- és tárgybiztosítás közötti nagy- 
mérvű különbséget. Számos intézkedés csakis az életbiztosí- 
tásra volna alkalmazható, mégis beékelik abba a tárgybiztosí- 
tást is. 

Mindkét biztosítás neme külön-külön struktúrával bír és 
azért külön elbánást is igényel. Az életbiztosításnál a biztosított 
megtakarított vagyonának egy részére, úgyszólván kezelőnek 
rendeli a vállalatot és azért már ennélfogva is az életbiztosítási 
üzemnek a legkülönbözőbb irányokban való szabályozása és 
ellenőrzése eminens közérdeket képez. Már azért is, mert az 
életbiztosításnál az esemény, melyhez a biztosítás kötve van, 
elébb-utóbb beáll, míg a tárgybiztosításnál, nemcsak a quando, 
hanem az an is incertum, továbbá, minthogy az előbbinél a 
díjösszeg magas, az utóbbinál pedig aránylag csekély, végre, 
mivel az eg}4knél a biztosítottak tartósan egy és ugyanazon 
vállalathoz maradnak kötve, holott a másiknál a szerződés 
rövid időre szól és a biztosított minden károsodás nélkül más 
vállalattal léphet összeköttetésbe, már ezeknél fogva is — mon- 
dom — nem volna szabad a kétféle biztosítási nemet egy és 
ugyanazon törvényhozási kalap alá terelni. A tűzbiztosításnál a 
díjak változékonyak és a mindenhai viszonyokhoz alkalmaz- 
kodnak ; a díjakból évenként befolyt összeg, a teljesített kár- 
kifizetések levonása és a díjátvitel, valamint a ki nem fizetett 

károk visszahelyezése után nem oly nagy, hogy a biztosítottak 
igényeinek biztosítására befolyással birna. Az alapszabályszerű 
tartalékalap és a részvénytőke rendszerint teljesen elegendőek 
a biztosítottak igényeinek kielégítésére. Másképen áll ez az élet- 
biztosításnál ; hogy ennél a biztosítottak sok évre kitolt igényei 
biztosíttassanak, sokkal nagyobb óvatosság szükséges a díjak 
kiszámításánál, a tartalékalap alakításánál, a kamatláb meg- 
állapításánál stb. Mindezek alapvető különbségek, a melyek az 
egyforma törvényes szabályozást kizárják. Mindezt a törvény- 
javaslat figyelmen kívül hagyja ; intézkedései csekély kivétellel 
egyaránt vonatkoznak úgy az egyik, mint a másik biztosítási 
nemre. így például nem tartom helyesnek a kárbiztosítási díj- 
tartaléknak az életbiztosítási díjtartalékkal való parifíkálását. 
A kárbiztosítási díjtartalék gyűjtése csak azért szükséges, mert 
a biztosítási év nem esik össze szükségképen az üzleti évvel. 
A károk esetleg olyan biztosítási ügyletekből származhatnak, a 
melyeknek díjai már valamely előző üzleti évben fizettettek ki 
a vállalatnak. Ámde a kárbiztositási díjak a biztosítót illetik, 
ellenben az életbiztosítási díjak csak részben válnak a társaság 
tulajdonává, míg a másik rész, legalább gazdaságilag véve, a 
biztosítottnak megtakarított és a biztosítónak kezelésére bízott 
vagyonát képezi. A kétféle díjat és a kétféle díjtartalékot tehát 
ugyanazon intézkedések alá terelni nem lehet. De a javaslatnak 
uniformálási igyekvése annyira megy, hogy még oly intézkedé- 
seknél sem tesz distinctiót, melyek a kárbiztosításra egyáltalán 
nem alkalmazhatók ; így pl. a 8. és 9. §§-ban foglalt azon intéz- 
kedéseknél, melyek a nyereségbeni részesítésre, a nyereség ki- 
számítására, a kötvények visszavásárlására vonatkoznak. 

Tudvalevően a javaslat intézkedései körébe nemcsak biz- 
tosító társaságokat, hanem minden biztosító vállalatot belevon, 
tekintet nélkül arra, hogy azt egyes kereskedő vagy talán a 
kereskedelmi törvény által nem szabályzott valamely társaság 
űzi-e ; kérdéses azonban, hogy egyes kereskedőnél alkalmazható 
' lesz-e azon szigorú felügyelet, melyre a javaslat törekszik és 
hogy egyes, jobbára részvénytársaságokra és szövetkezetekre 
ráért intézkedései, egyéni czégeknél is alkalmazhatók lesznek-e ? 
A javaslat ezen intézkedésével számot akart vetni azon állító- 
lagos állapottal, melynek megfelelőleg egyéni czégek is foglal- - 

koznak a fuvarbíztosítás bizonyos nemével ; én azonban inkább 
volnék hajlandó a fuvarbiztositást — úgy mint azt a német 
javaslat teszi — egészen kivonni a törvény intézkedései alól, 
semhogy a lehetőséget megadjam arra, hogy egyes czégek eset- 
leg in fraudem legis akár az élet-, akár a tűzbiztositási üzemet 
folytassák. A fuvarbiztosításnál, különösen a folyam- és tengeri 
fuvarozási biztosításnál » a melyről itt szó van, mint a német 
javaslat indokai is kiemelik, többnyire üzletjártas kereskedők 
állanak egymással szemben, kik érdekeiket maguk is elegen- 
dően megóvni képesek, rendszerint itt csak rövid időig tartó 
veszélyviselések forognak fenn és a fuvarbiztosításnak erősen 
kifejlődött nemzetközi jellege is a kevéssé megszorított mozgási 
szabadságot követeli meg. De nem tudnék megbarátkozni azzal, 
hogy, a mint azt a német javaslattal szemben követelik és a 
mint erről a sweiczi törvény tárgyalásánál is szó volt, a viszon- 
biztosító vállalatok se legyenek a törvénynek alávetve. Igaz ugyan, 
hogy a viszonbiztosító társaságok, melyek alatt csak azok érten- 
dők, a melyik tisztán viszonbiztosítással foglalkoznak, egészen 
másnemű üzemmel bírnak, mint a direct működő társaságot 
Az előbbiek soha sem jönnek érintkezésbe a biztosítottakkal, 
illetve a nagy közönséggel, ennélfogva az ügynökökre nem szo- 
rulnak és az ügyleteket egyenesen levelezés útján köthetik meg. 
Ez mind igaz ; azonban azon szoros kapcsolatnál fogva, mely 
viszonbiztosító és a direkt dolgozó társaságok között létezik, 
könnyen megtörténhetnék, hogy az előbbieknek kivonása által 
az utóbbiak fölötti felügyelet és ellenőrzés is illusoriussá válnék, 
ugyanazért csak helyeselhető a törvényjavaslat álláspontja. 

A javaslat a biztosítási szövetkezeteknek szemmel láthatólag 
szélesebb alapokat akart teremteni ós megkönnyítéseket nyúj- 
tani, azonban ezen terv kivitelében akadályokba ütközött. Azon 
körülménynél fogva, hogy a szövetkezet alapvagyona csak az 
időközönként belépő tagok üzletrésze által képződhetik, nagyobb 
mérvű készpénzbeli tőkét sajátképen csak kölcsön útján szerez- 
het be, de miután a javaslat a hitelezővel úgy a tőke kamato- 
zása, mint viszafizetése tekintetében nagyon mostohán bánik 
el, a biztosítási alap ezen az úton alig lesz előteremthető. Egy 
legfeljebb 4^/o-os kamatozás, mely a nyereségbeni részesedés 
esetén sem haladhatja meg a 6%-ot, a tökének csak évek utáni 

törlesztése, csőd esetén pedig hátrahelyezés a többi hitelezők- 
kel szemben, ugyancsak kevéssé kecsegtető kölcsőnfeltételek. 
Ha tehát komoly azon törekvés, hogy a szövetkezet ezen a 
téren is támogatásban részesüljön, akkor bizony szükséges, 
hogy az állam maga — kénytelen kelletlen — vegye át a hite- 
lező szerepét. 

Ismeretes azon kontroversia, melyre ama kérdés szolgálta- 
tott alapot, vájjon a szövetkezetek elvállalhatnak-e fix dijak mel- 
lett biztosításokat. Nincs nézeteltérés azon tekintetben, hogy a 
tagok jogegyenlőségének elvével össze nem egyezhető, hogy a 
tagok egy részének fix dijak mellett biztosítás nyújtassék, mert 
az ilyen tagok a többi taggal szemben majd előnyben részesül- 
nének, majd károsodnának, a szerint, a mint pótfizetések telje- 
sítendők, vagy a feleslegek felosztandók volnának. Ezen egyen- 
lőtlenség természetesen elesik, ha fix díjak mellett csupán nem 
szövetkezeti tagokkal köttetnek biztosítások, mert ez esetben a 
szövetkezet, mint jogi személy köti meg egy harmadik személy- 
lyel a biztosítást; de ez ellen is aggályok forognak fenn, mert a 
szövetkezet összes vagyonával felelős a díj mellett biztosítottak- 
nak és ha ez nem elegendő, a tagok pótfizetéseire kerül a sor, 
ellenben a szövetkezeti tagok biztosítási igénye minden körül- 
mények között csakis az említett követelések kielégítése után 
vehetők tekintetbe. Mindamellett a fix díjak meUetti biztosítás 
absolut tilalma nem ajánlható, mert sok biztosítási szövetkezet 
csak ily módon bírja magát fentartani és sok oly biztosítási ág 
létezik, mely csekély jövedelmezősége folytán csak is szövetke- 
zet által, még pedig melléküzemként folytatható. Mindamellett 
nem helyeslem a javaslatnak azon álláspontját, mely szerint a 
biztosítási szövetkezet már létezése tényénól fogva is a díj mel- 
letti biztosítás elvállalására jogosultsággal bírjon. Én azon veszé- 
lyeknél fogva, melyet az üzletkötésnek ezen módja magában 
rejt, annak eldöntését, hogy a szövetkezet ily ügyleteket köthet-e, 
úgy mint a német javaslat teszi, a biztosítási hivatal döntésére 
bíznám és azt azon joggal is tartanám felruházandónak, hogy 
ezen jogosítványt visszavonhatja akkor, ha azt találja, hogy a 
díj melletti biztosítás veszélyezteti a szövetkezetet. 

Már a tisztelt előadó úr reámutatott arra a szigorra, mely 
a díjtartalék elhelyezésére vonatkozó intézkedésekben foglalta- 
sd 

tik és én is azt hiszem, bogy habár a javaslat szűk keretének 
kitágítása oly irányban^ hogy a jelzálogos kölcsönökben, vagy 
értékpapirokra adandó kölcsönökben való elhelyezés veszélyek- 
kel járhat, a mennyiben az első a díjtartalék könnyű folyósítá- 
sát akadályozná, a másik pedig report üzletek kötésére csábít- 
hatna, mégis megfontolandó, vájjon nem lehetne-e a társasá- 
goknak a díjtartalék elhelyezésénél nagyobb latitudet engedni. 
Nincs indok arra, hogy itt nagyobb szigort alkalmazzunk, mint 
más országok törvényei alkalmaznak és nem lehet elzárkózni 
azon ellenvetés elől sem, mely azon rendelkezésre vonatkozik, 
hogy a díjtartalék legalább 50o/o-a magyar állampapírokban 
elhelyezendő. Ezen intézkedés ellen, mely a porosz és olasz példa 
után indul, különösen biztosítási körök azt hozzák fel, hogy a 
tapasztalat tanúsítja, miszerint a magyar államhitel elismert 
szilárdsága mellett is az állampapírok válságos időkben nagyobb 
árfolyamingadozásoknak vannak kitéve, mint egyéb pupilláris 
vagyon elhelyezésére alkalmas belföldi értékpapírok, de mert 
másfelöl azon felfogás sem alaptalan, hogy épen Magyarország- 
ban fölötte szükséges, hogy az állam magának emissióknál egy 
tekintélyes belföldi klientelát biztosítson. A két álláspontot össze 
kellene egyeztetni és az 50o/o-ra rugó kényszerelhelyezést 20 — 25 
százalékra leszállítani. Ezen intézkedéseknek a kár-biztosítás 
díjtartalékára vonatkozó alkalmazását is diffikultálják, azt állít- 
ván, hogy azok gyakorlati alkalmazásukban sok inkonvenientiára 
fognak vezetni azért, mert ezen alap terhére folytonosan utal- 
ványozások eszközöltetnek és azért leghelyesebb volna a társa- 
ságokat arra kötelezni, hogy ezen készleteket jóhitelü budapesti 
pénzintézeteknél elhelyezve tartsák. 

Itt nem hagyhatom érintetlenül azon kérdést sem, vájjon 
kit illet a díjtartalék értékpapír állományában beálló árfolyam- 
nyereség? Abból kiindulva, hogy a vállalat köteles a biztosított- 
nak a biztosítási összeget biztosítani és az e czélra szolgáló díj- 
tartalékot oly magasságban fentartani és dotálni, hogy azzal a 
biztosított igényeit ki lehessen elégíteni, ebből kiindulva, azon 
következtetésekhez kell jutni, hogy az árfolyam-nyereség, a 
mennyiben a jelzett előfeltételek fenforognak, a biztosító és nem 
a biztosított tulajdonát képezik. Mert valamint az esetleges árfo- 
lyamveszteségek a biztosítottat nem érintik és azok pótlására a 

biztosító van kötelezve, ép úgy nem lehet a biztosítottnak igé- 
nye a nyereségre sem. Azon kérdésre, vájjon a biztosítási díj- 
tartalék jogilag képezi- e a biztosított tulajdonát, ez alkalommal 
kiterjeszkedni nem akarok, de erre kiterjeszkedni nem is szük- 
séges, mert a biztosított csak azt követelheti, hogy a mathema- 
tikai alapokon kiszámított díjtartalék épségben meglegyen és ha 
nem akarjuk a társaság hitelezőit minden jogos alap nélkül káro- 
sodásnak kitenni, akkor csőd esetében sem szabadna a biztosí- 
tottaknak az előre megállapított elvek alapján kiszámított tar- 
taléknál többet kiadni. A javaslat 13. §-a az ellenkező felfogás- 
nak látszik hódolni, a mennyiben a következőket rendeli : «Csőd 
esetében a díjtartalék árfolyamkülönbözeti tartalékával együtt 
a biztosítottak, illetve kedvezményezettek javára kezelendő külön 
csődtömeget képez, a melyből a biztosítottak, illetve kedvezmé- 
nyezettek, egyéb igényeik épségben maradása mellett, egymás- 
közti egyenlő rangsorozatban azt az összeget követelhetik, a 
mely őket a csőd megnyitásakor a díjtartalék és ennek járulé- 
kaiból számításszerűen megilleti. » 

A javaslat 8. §-a szerint a vállalatnak az üzleti terv kapcsán 
be kell jelentenie, vájjon a biztosítottakat a nyereségben része- 
síteni kívánja-e és ha igen, a nyereségben való részesítésre vonat- 
kozóan világos, határozott és könnyen ellenőrizhető szabályokat 
kell megállapítania. Nevezetesen meg kell határoznia és példá- 
val fel kell világosítania a nyereség kiszámításának elveit. A 9. §. 
szerint pedig a felosztás alá kerülő nyereséget évenként el kell 
számolni, külön alapként kezelni és legkésőbb öt év alatt a 
jogosultaknak kiszolgáltatni, illetőleg későbbi díjfizetésekbe be- 
számítani, vagy a biztosítottak igényeinek felemelésére fordítani. 

Ezen az osztrák regulativumból átvett intézkedések egy kér- 
dést hoznak ismét felszínre, mely több országban elkeseredett 
vitának képezte tárgyát, a nélkül, hogy akár az egyik, akár a 
másik irányban megnyugtató megoldást nyert volna, t. i. azon 
kérdést, vájjon megengedhető-e a féltőn tinák, vagyis a felgyűj- 
tött nyereség felosztásának azon módja, melyet az amerikai és 
angol társaságok olyformán gyakorolnak, hogy a nyereséget csak 
bizonyos hosszabb időszak, 5, 10, 15 év után osztják fel. A fél- 
tontinák kérdése különösen az osztrák parlamentben folytatott 
vitából, valamint egy per alkalmából ugyancsak Ausztriában az 

87 



Digitized by VjOOQIC 



88 

esküdtszék előtt lefolyt tárgyalásokból eléggé ismeretes és azért 
csak olyan rövid megjegyzésre kívánok szorítkozni, hogy a fél- 
tontinák csak névleg tontinák, mert lényegükben ezektől telje- 
sen eltérnek. A sajátképení tontína ugyanis azon halálesetre 
szóló életbiztosítás^ melynél az évek igen hosszúra mért sora 
alatt, vagyis az egész tontína időszaka alatt, a biztosítottak osz- 
talékot nem kapnak, a biztosítási összeg csak halál esetén fizet- 
tetik ki, ellenben az összegyűjtött fölöslegek a tontína időszak 
lefolyása után azon biztosítottak között kerül felosztás alá, kik 
még életben vannak és a biztosítást fentartották. Az egész idő- 
szak alatt senki sem bír igénynyel az összegyűjtött nyereségre 
és a biztosítással való felhagyás esetén díjvisszatérítés, vagy 
kárpótlás nem nyujtatik. A biztosítás ezen módja kétségtelenül 
aggályos, mert benne az alsetorikus mozzanat a legerkölcstele- 
nebb alakban jut kifejezésre. A speculatió másoknak korai halá- 
lára vagy a biztosításnak rossz gazdasági viszonyok által előidé- 
zett abbanhagyására irányul ; ámde a physikailag, vagy gazda- 
ságilag gyengéknek és szerencsétleneknek a kihasználása a biz- 
tosítás ethikai alapelveivel teljesen ellenkezik. Egészen máské- 
pen van az úgynevezett féltontinánál, itt a terv odairányul, hogy 
az összes tontinakötvények, kiállításuk idejére való tekintet nél- 
kül, bizonyos osztályokba: rendszerint 10, 15, 20 éves osztá- 
lyokba soroztatnak és évi díjaikkal együtt egy kamatozó alapot 
képeznek, melyből a halálesetek és a megszűnt kötvények vissza- 
térítési összegei kifizettetnek ; az évi leszámolás után fenmaradó 
fölösleg képezi a tontína alapot, mely úgy a díjtartalékot, mint 
a tontína nyereséget magában foglalja és a befizetett díjak ará- 
nyához képest azoknak tulajdonát képezi, kik az illető osztályt 
túlélik. 

Itt is a felgyűjtött nyereség a physikailag és gazdaságilag 
erősebbeket illeti, de a spekulatió iránya mégis más, mint a 
tontinánál, mert itt a biztosítás idöelötti megszűnése esetén díj- 
visszatérítésnek van helye és mert a tontina időszak rövidebb 
lejáratú, a nyereségekkel is gondoskodhatik a biztosított agg- 
korát, vagy családját illetőleg. De e mellett figyelmen kívül nem 
hagyható, hogy a nyereségnek csak 10, 15, 20 év után való fel- 
osztása a takarékossági szellemet is növeli, a mennyiben fékül 
szolgál az annyira elharapódzott biztosítások felhagyásának. 

Igaz, hogy a hosszabb idejű nyereséggytijtéssel egybekötött 
biztosításoknál igen gyakran megtévesztő Ígéretek szoktak elő- 
fordulni, ámde akkor, midőn a javaslat szerint a nyereségben 
részesítésre vonatkozó szabályoknak kell hogy határozottak, 
világosak és könnyen ellenőrizhetők legyenek, midőn továbbá 
meg kell határozni és példával felvilágosítani a nyereség kiszá- 
mításának elveit és midőn a biztosítási hivatalnak messzemenő 
felügyeleti és ellenőrzési hatásköre folytán módjában áll a tör- 
vénynek ezen intézkedéseit a legszigorúbban végrehajtani, akkor 
meggondolandó, vájjon tilalmak által lehetetlenné tétessék-e 
egy oly biztosítási typus, mely széles körökben kétségen kívül 
rokonszenvnek örvend. 

A 9. §. 3-ik kikezdése azon helyes intézkedést tartalmazza, 
hogy az életbiztosítás, mely legalább 3 évig érvényben van, a 
hét évnél nem hosszabb, halálesetre szóló időleges biztosítás 
kivételével, a díjfizetés elmulasztása miatt nem szüntethető meg, 
hanem a vállalat a kötvényt, a biztosított választása szerint vagy 
visszavásárolja, vagy pedig leszállított biztosítási összegre, illetve 
járadékra szóló díjmentes kötvényre cseréli ki és helyeslem azt 
is, hogy a javaslat nem vette fel az osztrák regulativum 12. §. 2. 
pontjának azon intézkedését, hogy a vállalat a visszavásárlást 
egyáltalán ki is zárhatja, akkép t. i., hogy a visszavásárlási érték 
helyett csak leszállított összegű díjmentes kötvényt köteles a fél- 
nek kiadni. Mert bármily fontos érv szóljon is az osztrák rende- 
letben foglalt tőkésítés favorisálása mellett, mégis azon biztosí- 
tottat, a ki összegyűjtött filléreire rászorult és azokkal esetleg 
magát és családját az anyagi tönktől megmentheti, arra kény- 
szeríteni, hogy a visszavásárlás helyett egy leszállított biztosí- 
tási kötvénynyel beérje, nem tartom gazdasági szempontból 
igazságosnak ; de megfontolásra érdemes a javaslat 9. §. 4. pont- 
jának ama intézkedése ellen, hogy a kötvény visszavásárlási 
értéke a kötvényre eső teljes díjtartalék háromnegyedrészénél 
kevesebb nem lehet, biztosítási körökben felmerült azon ellen- 
vetés, hogy ezen bőkezűen kimért visszavásárlási érték nemcsak 
a takarékossági hajlam megzsibbasztásához és könnyelmű szer- 
ződés felbontásokhoz fog vezetni, hanem a biztosítási anyagot is 
selejtessé fogja tenni, mert tudvalevően csak az egészséges elemek 
bírnak kötvény visszeladási hajlammal, ellenben a beteg elemek 

érthető szívósággal ragaszkodnak a megkötött szerződéshez. 
Megfontolásra érdemes ezen aggodalom már azért is, mert a 
javaslat, mint már Beck ő méltósága arra reámutatott, azt a fu- 
sióra vonatkozó intézkedéseknél tényleg figyelembe vette. Tudjuk 
azt, hogy azon magánjogi thesisből kiindulva, hogy senkit aka- 
rata ellenére az eredeti adósa helyett más adós elfogadására kény- 
szeríteni nem lehet, fusió esetén is a biztosítottnak a visszalé- 
pési jog megadandó volt ; a mi azonban a biztosítottnak ez eset- 
beni igényeit illeti, a különböző törvényhozásokban a leg- 
különbözőbb felfogásokra akadunk; majd teljes kárpótlás az 
id quod interest, majd az összes befizetett dijak időközi kama- 
taival, majd a számításszerűen reá eső teljes díjtartalék ada- 
tik neki. Mindezen jogi konstruktióknál tisztán és kizárólagosan 
a visszalépő biztosított érdekei voltak mérvadók, azonban a fusió 
kérdésénél nem lehet az összes biztosítottak érdekeit sem sze- 
men kívül hagyni, ezek pedig azt követelik, hogy azon czél, 
melynek a fusió szolgálni kíván és mely arra irányul, hogy vala- 
mely gyenge társaság megerősödjék, meg ne hiusíttassék. Hogy 
a fusió csakis fontos és a biztosítottak érdekeinek szolgáló okok- 
ból eszközölhető legyen, arról gondoskodva van az által, hogy 
csakis bizonyos, a javaslatban körülírt kautelák mellett, a me- 
lyek között a díjtartalék sértetlen fenlétele a legfontosabb, hogy 
továbbá csakis a biztosítási hivatal hozzájárulása mellett jöhet 
létre. Ha pedig ez így van, akkor a visszalépési igényeknek túl- 
liberalis megállapítása által könnyen lehetne az intendált czélt 
meghiúsítani, mert könnyen lehetséges, hogy ily esetben csak a 
selejtes biztosítási anyag fogja a biztosítást fentartani, vagyis a 
czélba vett sanálása a társaságnak meg fog hiúsulni. Ennek ele- 
jét veendő, kimondja a javaslat, hogy az ily esetben visszalépők 
a reájuk eső díjtartaléknak csak ^A részére tarthatnak igényt. 
Ha ezen helyes eszmét az önkéntes vagyis a fusión kívüli vissza- 
lépésre alkalmazzuk, a hol legalább jogilag oly kényszerhely- 
zetben nem vagyunk, mint a fusió folytán bekövetkező vissza- 
lépéseknél, akkor következetesen oda kellene konkludálnunk, 
hogy a kötvény visszavásárlási értéknek is kisebbnek kell lenni, 
mint a díjtartalék ^/4 része, mely a fusiónál történendő vissza- 
lépési esetekre van megállapítva. 

T. teljes-ülés ! Mielőtt amúgy is hosszúra nyúlt megjegyzé- 

seimet befejezném, legyen nekem szabad még röviden a tör- 
vényjavaslatban szabályzóit egyik legfontosabb kérdésre, t. i. 
a biztosítási ügynökök kérdésére röviden rátérnem. 

Az ügynöki kérdést illetőleg eddigelé csak egy negativ 
eredményhez birtunk jutni, t. i. ahhoz, hogy itt a megbízásra, a 
meghatalmazásra, vagy helyettesítésre vonatkozó iskolai dok- 
trínákkal és abstract elvekkel czélt érni nem lehet. Az élet 
az ő sokoldalúságával, a viszonyok szövevényessége, az ér- 
dekek ellenharcza daczolnak minden ily igyekvéssel. Már a 
német kereskedelmi törvény szerzői lemondtak arról, hogy 
az ügynök jogi jellegét törvényesen megállapítsák, az anyag 
sokkal folyékonyabbnak bizonyult, semhogy azt egységes sza- 
bályok alá terelni lehetett volna és valahányszor az ügynö- 
kök jogi állásának positiv szabályozására kísérlet történt, 
annyi ellentétes nézet merült fel, hogy azokat áthidalni alig 
lehetett. 

Az egyik oldalról rámutattak arra, hogy a közönség az 
ügynökben a biztosító társaság bizalmi emberét látja, hogy a 
biztosításhoz való viszonyában az ügynökökre szorul, a nélkül, 
hogy annak kinevezésére bármily befolyást gyakorolhatna, vagy 
annak megbízhatóságát mérlegelhetné. Különösen az életbizto- 
sításnál, annak komplikált technikájánál fogva a biztosított fel- 
világosításra, sőt kitanításra szorul, számos cselekménye, vagy 
mulasztása nagymérvű prájudicialis következményekkel bírnak ; 
ámde hol kérjen és szerezzen magának a biztosított magatartá- 
sát illetőleg oktatást és utasításokat, ha nem az ügynöknél, 
kivel folytonos érintkezésben van ? Mindennél fogva ezen ol- 
dalról azt kivánják, hogy a törvény az ügynököt messzemenő 
és a biztosítót kötelező hatáskörrel ruházza fel és hogy ezen 
hatáskört nemcsak dispositiv, hanem absolut módon álla- 
pítsa meg. 

Ezzel szemben a másik érdekcsoport utal arra, hogy a biz- 
tosító-társaság az ö kiterjedt szervezetében szükségkép számos 
oly közvetítőre szorul, kinek ítéletében bízni, jelentésére támasz- 
kodni, cselekményeit jóváhagyni kénytelen, anélkül, hogy képes 
volna ezen czélokra mindig és mindenkor a megfelelő ember- 
anyagra szert tenni, vagy annak cselekményeit ellenőrizni. 
Mag^^arországon körülbelül 22,000 biztosítási ügynök működik, 

hogyan legyenek a társaságok, különösen a vidéken képesek 
ezen állásokra mindig alkalmas, szakavatott és megbizható egyé- 
neket kiszemelni ? Lehet-e ily körülmények között a biztosító 
társaságot az ügynök minden nyilatkozatáért felelőssé tenni, 
lehet-e az ügynök minden tudomását a társaságra is prsejudi- 
eiális hatással felruházni. Az ügynök, mondják továbbá, provi- 
siójára van utalva. Ha már most az ügynök azon viszketeg által 
vezérelve, hogy üzleteket kössön, hamis Ígéreteket, vagy állítá- 
sokat tesz, vagy hamis felvilágosításokat ad, vájjon mindezért a 
társaság szavatoljon ? Ha nem akarják a társaságot a tönkhöz 
juttatni és a biztosítási ügyet fejlődésében gátolni, akkor a közön- 
ség védelme mellett a biztosító jogos érdekére is kell tekintet- 
tel lenni. Ezen oldalról ennélfogva azt kívánják, hogy a felek 
akaratának autonómiája ezen a téren megóvassék^ hogy az 
ügynök kizárólag oly közvetítő egyénnek tekintessék, kinek 
cselekménye minden egyes esetben megbízása tartalmához ké- 
pest jöjjön elbírálás alá. 

Mások azon kirívó visszaélésekre utalnak, melyek ügynökök 
által elkövettetnek és csak is ezeknek sanálása czéljából akar- 
ják a törvényhozás gépezetét mozgásba hozni. A clamor pub- 
lícus azt kívánja, hogy különösen a következő tényálladékok 
nyerjenek absolut módon szabályozást a törvényben, t. í. a 
biztosítási ajánlatok átvétele, az ajánlati blanquetták kitöltése, 
kétes kérdésekre adott feleletek következménye még pedig az 
ajánlattevő műveltségi fokára és egyéb körülményekre való 
tekintettel, továbbá hogy kimondassék, miszerint az ügynök ke- 
zeihez eszközölt űzetések jogérvényesek, a neki tett közlések a 
társaságra is praejudiciummal bírnak. 

Mindezen ellentétes követelményekkel szemben a javaslat 
oly álláspontra helyezkedett, mely a biztosítottak érdekeit vé- 
deni képes ugyan, de az itt szóban levő második tényezőt, a 
biztosítót, egészen az ügynöknek kiszolgáltatja ós ezért ezen 
egyoldalúsága folytán ki nem elégítő, ügy az érdekelt körök, 
mint a tisztelt előadó úr is reámutattak már azon súlyos követ- 
kezményekre, melyek a biztosítókra beállhatnának, ha az ügy- 
nök közvetítői hatásköre ily tag alapra fektetve a törvényben 
absolut módon megállapíttatnék. Beck őméltósága nagy szak- 
értelemmel a javaslat ezen intézkedéseit védelmébe vette ugyan, 

azonban ö sem birt bennem azon meggyőződést kelteni, 
hogy ezen intézkedések mellett a biztosító érdekei is meg- 
óva volnának. Azon magában véve helyes iparkodás, hogy 
a közönség megtévesztések és visszaélések ellen oltalmaztas- 
sék,nem mehet odáig, hogy a biztosító felelősséggel tartozik 
az ügynök minden cselekményeiért és ez által önkényének is 
kiszolgáltassék. 

Már a különböző ügynökcategoriáknak a megállapítása is 
nézetem szerint téves. A javaslat ugyanis csak vezérügynököket 
és ügynököket ismer, mely utóbbiak alatt az idevaló intézke- 
dések struktúrája szerint csak a helyi ügynököket lehet érteni, 
pedig ezeken kívül vannak itt még az úgynevezett fató-ügynö- 
kök, kik sem az egyik, sem a másik categoriához nem tartoz- 
nak ugyan, de azért az ügynöki organizmusban nagy fontos- 
sággal bírnak ; vájjon ezeket is, kik esetről- esetre csakis provisió- 
j ükért dolgoznak, vájjon ezeket is akarja-e a javaslat az ügynöki 
hatáskörrel felruházni? A javaslat 28. § -a szerint, úgy látszik, 
hogy igenis akarja ily hatáskörrel felruházni. Ámde lehet-e ily 
ügynököt, a ki talán csak egyetlen egy biztosítási ajánlatot 
mutat be a társaságnak és a provisió vétele után eltűnik láthat- 
lanúl a tömegben, a ki tehát semminemű relatióban nem áll a 
társasághoz, lehet-e ilyen ügynököt a biztosított által tett min- 
dennemű közlések és jelentések átvételére a biztosítót prasjudi- 
cáló következménynyel feljogosítani. Lehet-e ily ügynököt az 
időszakonként fizetendő díjak felvételére feljogosítani? Azt 
mondja Beck őméltósága, hogy hiszen mindezen bajoknak egy 
oly tartalmú körözvénynyel, melyben a feleknek tudomására 
hozatik, hogy az illető ügynök nem bír az említett jogosítvá- 
nyokkal, elejét lehet venni. Ámde kérdem, mily czélja legyen 
oly intézkedésnek, a mely keresztülvihetetlen és melyet a biz- 
tosító illusoriussá tenni kénytelen ? Vagy talán azon eszme ve- 
zérli itt a törvényhozót, hogy az ily ügynökök a biztosítási 
organizmusból egyáltalán kirekesztendők ? Ámde nem szabad 
elfeledni, hogy Magyarország 17 milliót tevő lakossága közül 
csak IV20/0 van életre, csak 8^/00 van baleset ellen és hogy a 
biztosításra alkalmas és arra szoruló tárgyaknak csak fele van 
tűzkár ellen biztosítva. Gazdasági életünk ezen fontos ágának 
felvirágzása érdekében nem hasznos és üdvös-e, oly körülmé- 

nyék között, ha minden támogatást, bárhonnét jöjjön is az, 
örömmel fogadjuk. Bár nem áll oly statisztikai anyag rendelke- 
zésünkre, hogy számszerűen kimutathassam, hogy mennyire 
rúgnak azon összegek, melyek ily ügynökök által biztosításra 
kerülnek, mégis úgy hiszem, alig tévedek, ha azt álHtom, hogj' 
különösen az életbiztosításnál egy igen nagy kontingensét a 
biztosítottaknak épen ezen ügynökök teremtik elö és mégis 
mindezen segédszemélyek igénybevételétől elzárassanak a biz- 
tosítási vállalatok ? 

Különben a mondottak reá illenek az úgynevezett helyi 
ügynökökre is ; ezekre nézve sem lehet a biztosítási intézmény 
vitális érdekeinek sérelme nélkül azon tág hatáskört fentar- 
tani, melyet a javaslat számukra kijelölt. Ezen ügynökök több- 
nyire vagyontalan és óvadékadásra képtelen egyének, mégis a 
javaslat általános inkassánsoknak dekretálja őket. 

De nem helyeselhetők a javaslatnak a fö- vagy vezérügy- 
nökökre vonatkozó intézkedései sem. Különösen nem helyesel- 
hető, hogy ezen ügynökök minden további megkülönböztetés 
nélkül biztosítási ajánlatok átvételére, kötvények kiállítására és 
mindazon jogcselekményekre vannak absolut módon felruházva, 
melyet a biztosítási ügylet rendszerint szükségessé tesz. Kétség- 
telenül előfordul, hogy a kárbiztosítási ügynökök különösen atüz- 
kárbiztosítási ágnál oly nagy hatáskörrel felruháztatnak és azért, 
ha a javaslat ezekre szorítkozott, csak egy gyakorta mutatkozó 
állapotot töiTényesen általánosított volna. Ámde az életbiztosí- 
tási ágnál a föügynököt ily nagy hatáskörrel már csak azért sem 
lehet felruházni, mert itt nem csupán a főügynök tisztessége, 
megbízhatósága és az általa nyújtandó anyagi biztosíték, hanem 
annyi szakértelem, annyi körülményeknek az ismerete, annyi 
körültekintés forog szóban, hogy ezeket és ezeknek mérlegelését 
a biztosító — érdekeinek koczkáztatása nélkül — a főügynökre 
bizni nem akarja és nem is bizhatja. A meghatalmazási kör 
törvényes megállapításánál olynemű bifurkatiónak kellett volna 
tehát helyt adni, a mely szerint az életbiztosítási főügynöknek 
a hatáskör szűkebbre szabatnék, mint a kárbiztosítási fő- 
ügynöké. 

A javaslat 26. és 27. §§-aiban foglalt intézkedések is aggá- 
lyosak. A 26. § következően hangzik : 

«Ha a biztosítási ügylet a biztosított által kitöltött ajánlat 
alapján köttetett meg és ez az ajánlat olyan valótlan feleletet 
tartalmaz, mely fontosságánál fogva a biztosítás elvállalására 
befolyással lehet, a biztosítási vállalat e körülmény miatt az 
ügylet érvényességét meg nem támadhatja, ha a biztosított 
bizonyítja, hogy a valótlan felelet az ajánlat kitöltésénél mű- 
ködött ügynöknek az ajánlatban foglalt homályos, vagy hatá- 
rozatlan kérdés értelmének magyarázata alapján adta.» 

Ámde a javaslat szerint jogában áll a biztosító társaság- 
nak ajánlati blanquettáit megvizsgálni és oly blanquetták hasz- 
nálatát, melyek a közönség megtévesztésére alkalmasak, meg- 
tiltani. Meg van tehát adva a mód arra, hogy csakis oly világos 
és határozott kérdések intéztessenek a félhez, melyek mellett 
az ügynök interpretationális művészete ki van zárva. Ha már 
most a biztosítást igénylő fél az ily kérdésekre határozott választ 
adott, akkor ezen feleletet a jogbiztonság érdekében megboly- 
gatni nem kívánatos. De a javaslat 27. §-ában foglalt azon 
intézkedés, mely szerint a biztosító az ügylet érvényességét 
meg nem támadhatja akkor, ha az ajánlat valótlan feleletet 
tartalmaz, oly tényről, vagy körülményről, melyről az ügynök 
közvetlen észlelet alapján meggyőződést szerzett, vagy szerez- 
hetett volna és mely a biztosítás elvállalására fontosságánál 
fogva befolyással bírhat, szintén oly meszemenő kedvezményt 
biztosít a biztosítottnak a biztosító rovására, mely az utóbbira 
annyival is inkább sérelmes, mert az tárt ajtót képezhet a biz- 
tosított és az ügynök közötti összejátszásra. 

Ezen egész anyag szabályozásánál a törvényhozó csak 
két szempontból indulhat ki, vagy abból, hogy általánosságban 
kimondja, miszerint az ügynök a biztosító által írásbeli meg- 
hatalmazással látandó el, mely alkalmas módon a biztosítást 
igénylőnek bemutatandó és mely mérvadó lesz az ügynök jog- 
körének megismerésére. Ezen álláspontot fogadta el az osztrák 
regulativum. Vagy pedig a törvényhozó maga állapítja meg 
absolut módon az ügynöki hatáskört, ámde akkor ezt oly res- 
triktiv módon kell tennie, hogy ez által az egész biztosítási ügy 
érzékeny károsításnak ki ne tétessék. 

Érzem, hogy ezen kritikai megjegyzések után rajtam volna 
a sor, hogy a nyert negatív eredménynyel szemben saját állás- 
os 

pontomat positiv alakban részleteeebben előadjam, tekintettel 
azonban arra, hogy ezen fontos kérdés önönmaga megérdemli, 
hogy napi rendre tűzve egy külön diskussió tárgyát képezze, 
mai felszólalásom pedig amúgy is igen hosszúra nyúlt, fentar- 
tom magamnak, hogy arra a t. teljes ülés engedelmével egy 
más alkalommal visszatérjek. 

Rózsa Vilmos dr. : 

Tisztelt teljes-ülés! 

A jelen törvénytervezel bírálatánál első sorban azon kérdés 
tisztázandó, vájjon általában szükség van-e arra, hogy egy ál- 
lami biztosítási hivatal felállíttassék ? A tekintetben ugyanis, 
hogy az állami felügyelet az eddiginél szélesebb keretben és 
nagyobb erélylyel gyakorlandó és hogy a K. T. idevágó intéz- 
kedései újakkal kiegészítendök és szigorúbban alkalmazandók, 
nézeteltérés alig van, — de már arra nézve nagyon is szétágaz- 
nak a nézetek, vájjon gyakorlatilag szükséges és jogilag meg- 
okolható-e a javasolt nagy és költséges hivatalt szervezni és azt oly 
széles jog- és hatalomkörrel felruházni, a minőre jogrendszerünk 
egész területén példát nem találunk ? Ezen kérdésre határozott 
nemmel kell felelnem, mert mint sok más, úgy én is azon meg- 
győződést vallom, hogy az eddigi állapotok fogyatékossága nem 
törvényes intézkedéseink hiányában, hanem azoknak laza al- 
kalmazásában rejlett, sietve teszem azonban hozzá azt is, hogy 
eddigi törvényes intézkedéseink úgy a publicitás, mint az ál- 
lami felügyelet gyakorlása szempontjából magukban véve is 
elégteleneknek bizonyultak. 

Elegendő lett volna tehát a hiányos intézkedéseket, külö- 
nösen a biztosítási alaptőke valóságos előállítása, a díjtartalékok 
mikénti képzése, azoknak elhelyezése és az országban maradása, 
ellenőrzése stb. tekintetében ujjakkal kiegészíteni és az összes 
törvényileg megállapított követelmények szigorú alkalmazását 
és ellenőrzését betartását egy a budapesti kir. kereskedelmi és 
váltótörvényszék kebelében — körülbelül a ezéghivatal mintá- 
jára — szakemberekből szervezendő hivatalos orgánum fel- 
adatává tenni. Ezen megoldási mód mellett szól, hogy általa 
a kívánt czél egyszerűbben és olcsóbban éretnék el és főleg az, 

97 7 



Digitized by VjOOQIC 



98 

hogy hazánkban a biztosító-társaságok nem szolgáltattak okot 
arra, hogy ellenőrzésük, megrendszabályozásuk és fékentartásnk 
végett egy széles alapokra fektetett külön állami szerv alakit- 
tassék és működésben tartassék. 

De ha már elhatároztatnék egy állami biztosítási hivatal- 
nak felállítása, — a mi még semmi veszedelmet magában nem 
rejt, söt ezélját tekintve egyenesen üdvös és kívánatos — úgy 
logérzetem egész erejével kell harczolnom az előttünk fekvő 
törvénytervezet azon rendelkezései ellen, melyek azt nemcsak 
felügyeleti és consultativ hatáskörrel, hanem a döntés, — söt 
sok fontos esetben a végleges döntés jogával akarják felruházni 
és ekként merőben cziviljogi kérdéseket administratív kezelés 
alá szorítani. Ez annyit jelentene, mint a biztosításnak nálunk 
még csak fejlődésben levő ügyét erőszakkal elnyomni^ a minek 
más következménye nem lehetne, mint hogy a most létező vál- 
lalatok előbb-utóbb a tönk szélére jutnának, új alakulások pedig 
egyszersmindenkorra elfőj tatnának. Ámde egészen eltekintve 
azon gazdasági bajoktól, melyeket a törvénytervezet magában 
hord, állást kell foglalnom elvi szempontból a tervezetben 
domináló önkényes rendőri szellem ellen, mely a végzetes és 
helyrepótolhatatlan tévedéseknek, a hivatali erőszaknak és 
visszaéléseknek a legtágabb törvényes kapukat nyitja meg az- 
által, hogy milliókra rugó vagyoni kérdések tekintetében egy 
kézben rakja le a közigazgatási és bíráskodási felségjogok gya- 
korlását. 

Nem akarok a kor és haladás szellemébe ütköző ezen állás- 
pont leczáfolására szolgáló tárgyi érvek felsorolásával hossza- 
dalmassá válni és csak annak a nyomatékos személyi argumen- 
tumnak fölemlítésére szorítkozom, hogy a tervezetnek sérelme- 
zett irányzata ellen biztosítási jogunknak elsőrangú művelője 
és ismerője, Beck Hugó tagtárs úr ő méltósága maga is állást 
foglal, — és még csak azt kívánom előadni, hogy a hasonló 
elveken épült törvények külföldön is rosszaknak bizonyultak és 
hogy a németországi tervezet szintén lekerült a napirendről. 

Ezek szerint tehát a felállítandó biztosítási hivatalnak a 
döntés jogát megadni nem szabad és azt minden esetre a füg- 
getlen bíróságnál kell meghagyni. Itt az a kérdés merül fel, 
hogy melyik legyen az a bíróság és hogy minő perjogi elvek 

nyerjenek ott alkalmazást? Meggyőződésem szerint leghelye- 
sebb e tekintetben Beck Hugó ő méltóságának álláspontja, a ki 
az Ítélkezést mindazon esetekben, melyekben a tervezet szerint 
ennek szüksége fölmerülő — jogorvoslat kizárásával — a buda- 
pesti kir. keresk. és váltótörvényszékre kivánná ruházni. A lét- 
számnak szaporítása mellett országunknak ezen elismerten leg- 
jobb törvényszéke közmegnyugvásra oldhatná meg e feladatot, 
mert most is — csaknem kivétel nélkül — ott intéztetnek el 
az államunk egész területén fölmerülő összes fontos biztosítási 
perek, minélfogva az ott működő birák túlnyomó része ezen 
ügyeknek jogi és közgazdasági természetét folyton tanulmá- 
nyozza, figyelemmel kiséri és alaposan ismeri. 

A végleges döntés jogával pedig ezen törvényszék minden 
veszély nélkül a következő főbb okokból lenne felruházható. 

a) Mert az előtte lefolyandó contradictorius eljárás alatt 
a,z egymással szembenálló két szakközeg, t. i. a biztosítási hiva- 
tal és a magánvállalat bizonyára oly gonddal, részletességgel, 
alapossággal és szakismerettel fejtené ki a vita anyagát, hogy 
az az anyagi igazságnak megfelelő ítélethozatalra teljesen kiké- 
szített formában kerülne a biróság asztalára, és mert kétség- 
telen, hogy az eldöntendő kérdést a két fél már a bírói eljárás 
megindítása előtt egymás között kimerítően szétbontotta és tisz- 
tázta, úgy hogy az már teljesen megvilágítva és kifejtve kerülne 
a budapesti kir. keresk. és váltótörvényszék elbirálása alá, mely- 
nek működése ilyeténképen quasi a választott szakbiróság jel- 
legét öltene magára, melynél a jogot és törvényt teljesen ismerő 
két ellenfél keresi ügyének alapos eldöntését. 

b) Indokolja a fokozatos felebbvitel mellőzését az eldön- 
tendő kérdéseknek gyakran égetően sörgős természete, melyek- 
nek hosszú függésben tartása már magában nagyobb veszedel- 
meket rejtene, mint a mennyi előnyt a felebbviteli rendszer 
alkalmazása a legtöbb esetben nyújthatna. 

c) Végül legerősebben javasolja a végleges döntési jog 
megadását a dolog természetében rejlő azon körülmény, hogy a 
peres eljárást csaknem minden esetben a biztosítási hivatal- 
nak oly határozata előzné meg, melyet a magánvállalat sérel- 
mez és mely ellen — mindenesetre birtokon belül — a bíróság- 
nál mint felsőbb fórumnál keresne jogorvoslatot, úgy hogy ezek 

szerint a keresk. és váltótörvényszék lényegileg felebbviteli 
fórum gyanánt jelentkeznék. Az egész különbség tehát — a 
tervezettől eltérően — alapjában csak az lenne, hogy ezen 
felebbviteli forumot nem a közigazgatási biróság, hanem a 
budapesti kir. kereskedelmi és váltótörvényszék mint par excel- 
lence szakbiróság képezné, mely a már felsorolt okokon kívül 
még azért is bir nagyobb hivatottsággal ezen feladat teljesíté- 
sére, mert itten — bármit is állítsanak az ellenkező oldalon — 
magánjogi, nem pedig közigazgatási érdekek és kérdések fognak 
egymással szemben állani. 



Áttérve a tervezet részletes intézkedéseire, nem hagyhatók 
szó nélkül azon veszélyek, melyeket a tervezet 14. és 61. §§-ainak 
rendelkezései tartalmaznak és melyek már eddig is a legheve- 
sebb támadásoknak voltak kitéve. 

A tervezet 14. §-a parancsolja, hogy a díjtartaléknak leg- 
alább 50o/o-a magyar állampapírokban helyeztessék el, ami 
nemzetközi bonyodalmak, és pláne háború esetén még a leg- 
jobb és leggazdagabb vállalat bukását is előidézhetné, a nélkül, 
hogy életképességének föltételei egyébként megrendültek volna. 
Ezen tétel igazsága megczáfolhatatlan módon nyer beigazolást 
egy emlékiratban, melyet egy nagy hazai biztosító vállalat vezér- 
igazgatója szerkesztett, és a melyben ő a következő példával bi- 
zonyltja, hogy háború esetén a valószínűen bekövetkező árfo- 
lyamcsökkenés minő romboló hatást idézhet elő : Az említett 
biztosító-társaság életbiztosítási díjtartaléka 1899 végén 74 mil- 
lió korona volt; az eddigi gyarapodás aránya szerint ez 10 év 
múlva körülbelül 106 millió koronára fog rúgni ; — ha ennek 
fele járadékokban helyeztetik el, egy háborús külpolitikai bonyo- 
dalom esetén a járadék árfolyamának könnyen bekövetkezhető 
sőt jogosan feltett 30 o/o-os csökkenése 15'9 milliót fog kitenni, 
a mi fölemésztené a társaságnak 13 és ^/2 millió korona értékű 
saját vagyonát és bekövetkeznék a társaság csődje. Ezen vesze- 
delemmel szemben ugyanő azon helyes megoldási módot hozza 
javaslatba, hogy a díjtartalék 50^/0 -át ne járadékokban, hanem 
készpénzben helyezhesse el a vállalat az állampénztárnál, mely 
összegek után a vállalat élvezné a járadékkötvények kamatozá- 

aát, az állampénztárnak pedig szabadságában állana ezen ösz- 
fizegekért államkötvényeket vásárolni. 

Ugyancsak aggodalmat keltő körülmény az, hogy a 14. §. a 
díjtartalékok elhelyezésére megengedett értékek közül a zálog- 
levelek zömét végkép kirekeszti és hogy a 61. §. elrendeli, hogy 
a már elhelyezett régi díjtartalékok az új elvek szerint 3 év alatt 
teljesen átalakíttassanak. Ez azt eredményezné, hogy az átala- 
kítás foganatosítása végett nagymennyiségben eladásra kerülő 
záloglevelekben óriási árfolyamhanyatlás állana be, mely kö- 
rülmény nagy gazdasági válságot idézne elő. Ennek elkerülése 
végett meg kellene engedni, hogy az eddig gyűjtött díjtartalékok' 
a régi elhelyezés alapján megmaradhassanak és kimondani, hogy 
a törvénynek a díjtartalékok képzésére vonatkozó intézkedései 
csak a jövőre birjanak hatálylyal, a mi annál könyebben tehető, 
mert nálunk a díjtartalékok elhelyezése körül eddig is a kellő 
körültekintés és gondosság alkalmaztatott. 

Ezen kérdéssel foglalkozva, csak egyszerűen fel akarom 
említeni a tervezetnek mások által részletesen kifejtett azon 
hibáját, hogy nem tesz különbséget életbiztosítási és egyéb 
díjtartalékok között. 

Áttérve a tervezetnek az ügynöki kérdést szabályozó aynagi 
részére, miután a t. előadó úr a tervezetnek ezen intézkedé- 
seit kimerítően és felfogásommal egyezően bírálta, csak röviden 
kívánok foglalkozni a 25. és 28. §§-ok azon rendelkezéseivel, 
melyek az ügynököt felhatalmazzák arra, hogy a visszatérő 
időszakokban fizetendő biztosítási díjat a biztosítottól saját 
nyugtája ellenében fölvehesse. 

Nem áll arányban ez ekként elérni remélt czélnak jelen- 
téktelensége a tervbe vett rendszabálynak óriási kártékony hord- 
erejével és nem volna sem méltányos, sem eszélyes egyes, szór- 
ványosan tapasztalt ügynöki visszaélések miatt oly intézkedést 
törvénybe iktatni, mely a biztosítási magánvállalatok főéletfel- 
tetelét : a díjbevételeket illusoriussá tenné ; ez épen annyi 
volna, mintha a hajótörések elkerülése végett magát az egész 
tengert akarnók lecsapolni. 

A szóban forgó intézkedés gyakorlati szüksége ellen csak 
azt kívánom felhozni, hogy a biztosított feleknek még a legmű- 
veletlenebb eleme is tájékozva van aziránt, hogy csak a társaság 

nyugtája ellenében teljesített díjfizetés érvényes, — azzal a 
szemrehányással pedig a biztositó-vállalatokat illetni igazán 
nem lehet, mintha ök a fizetési felhívások szorgos szétküldéséről 
és a díjnyugták pontos bemutatásáról kellően nem gondoskod- 
nának. Ámde a közönség érdeke ez irányban teljes védelmet 
talál bíróságainknak azon állandóan és egyöntetűen követett gya- 
korlata által is, melynél fogva a félnek kártérítési igénye minden 
olyan esetben megállapíttatik, ha ő akkor, midőn ő a társaság 
állandó üzleti szokása alapján a díjnyugta hemviatását joggal 
elvárhatta, a visszatérő időszakokban esedékessé vált díjat azért 
nem fizette meg, mert a társaság a díjnyugtának fizetés végetti 
bemutatását elmulasztotta. 

Ha azonban a gyakorlat és elmélet emberei részéről történt 
heves támadások daczára az ügynök mégis felhatalmaztatnék, 
a díjaknak saját nyugtája elleni beszedésére, úgy ezen felha- 
talmazás csakis az állandóan alkalmazott ügynökökre és ezek- 
nél is csakis azon ügyletekre lenne korlátozandó, melyeknek 
megkötését a félnél az illető ügynök maga közvetítette. 

Nem kívánom a tisztelt teljes-ülés türelmét továbbra is 
próbára tenni és még csak ezt jelentem ki, hogy teljesen egyet- 
értek az előadó úrnak azon álláspontjával, mely szerint az 
ügynöki kérdés szabályozására sem az időpontot elérkezettnek, 
sem a jelen törvénytervezet keretét alkalmasnak nem tartja 
és a kérdésnek teljes megérlelését továbbra is bíróságaink jog- 
gyakorlatára kívánja bízni, mely ez irányban már is figye- 
lemre méltó, helyes elveket vezetett be a köztudatba. 

Gold Simon dr. : 
Tisztelt teljes-ülés ! 

A lefolyt vitának eredményeit összegezve, méltóztassék meg- 
engedni, hogy ugyanazt a rendszert kövessem, a melyet bevezető 
értekezésemben követtem, a hol négy fejezetet állítottam fel. 

I. 

Az első az állam beavatkozásának mérve és itt az állami 
biztosítási hivatalnak a szükségéről és minő jogkörrel való ellátá- 
sáról kell beszélnem. Minthogy az előadás óta egy hónap telt el, 
egészen röviden recapitulální fogom álláspontomat. A felmerült 
visszaélések indokolttá teszik, hogy ez irányban a mostani keres- 
kedelmi törvény reformáltassék. A kellő állami felügyeletet és 
ellenőrzést és ennek eszközlésére biztosítási hivatal felállítását 
helyeslem, habár kissé félénken fogadom az állami biztosítási 
hivatalnak a felállítását azért, mert félek, hogy nem lesz meg a 
kellő emberanyagunk hozzá, legalább kezdetben és így attól 
tartok, hogy a kellő eredményt nem fogjuk elérni, de ismétlem, 
hogy a kellő ellenőrzést másképen helyesen construálni nem 
tudnám és így belenyugszom az állami biztosítási hivatal fel- 
állításába. A mi a jogkört ületi, nem tartom, miként a tervezet, 
döntési joggal ellátandónak, hanem csakis azt kívánom, hogy 
konzultatív votumalegyen,adöntés pedig a bíróságot illesse. Hogy 
melyik bíróságot, a közigazgatásit-e, vagy a rendes bíróságot, 
azt nem tartom fontos kérdésnek, de szerintem helyesebb, ha a 
döntést a rendes bíróságnál hagyjuk meg és nem ruházzuk a 
közigazgatásira, melynek ez új terrénum. 

Ide tartozik még az a kérdés is, hogy fontos-e, hogy az engedé- 
lyezési rendszer alapján áll-e a tervezet és melyek ennek a folyo- 
mányai. 

Ezekkel szemben Márkus Dezső védte a tervezet álláspont- 
ját: szerinte nem kell a biztosítási tanács, a minőt a német terve- 
zet és az osztrák törvény, illetve a regulativum felállít, sokkal 
jobb ennél a panasz a közizazgatási birósághoz. 

Azon állításommal szemben, hogy hiszen az a nagy jogkör 
nem kell, mert a külföldi intézeteket igazán hatékonyan ellen- 
őrizni alig lehet, belföldi pedig csak három van, ezért nem érde- 
mes olyan nagy apparátust mozgásba hozni, az ő álláspontja az, 
hogy történhetnek még a jövőben bajok, tehát ki kell irtani 
ezeknek még a lehetőségét is és azt hiszi, hogy a magyar biztosí- 
tási ügy azért nem fejlődhetett kellőképen, mert a társaságok a 
kellő ellenőrzés hiányában nem voltak képesek bizalmat kelteni 
a közönségben. 

Neumann Ármin ő méltósága szintén a tervezet álláspont- 
ján áll és fel akarja ruházni a döntés jogával a biztosítási hiva- 
talt annál is inkább, mert szerinte közigazgatási és nem magán- 
jogi kérdésekről van szó. A közigazgatási bíróságra akarja bízni 
a döntést annál is inkább, mert az új német tervezet a kiszélesí- 
tett biztosítási hivatalba, a melyben két bíró van, az egyik biró 
közigazgatási. Szerinte az nem fontos, hogy milyen a rendszer : 
engedélyezési-e, vagy nem. Mert a mint a vegyes táplálék leg- 
jobb a testre, úgy itt a vegyes rendszer a legjobb és nem szabad 
a törvényhozónak egy rendszer keretébe belekergettetni magát. 
Különben a tervezet nem áll az engedélyezési rendszer alapján, 
mert a biztosítási hivatal kötve van bizonyos törvényes intéz- 
kedésekhez. Azt is mondja, hogy a külföldi intézeteket lehet itt 
hatékonyan ellenőrizni a belföldön, lásd erre nézve az osztrák 
regulativumot. 

Beck Hugó ő méltósága az első tervezet álláspontján áll, a 
melyet én is elfogadtam : az ellenőrzés, felügyelet, indítványozás 
illeti a biztosítási hivatalt, de minden fontos esetben dönt a 
bíróság, még pedig szerinte első és utolsó fórumként, minden 
jogorvoslat kizárásával, a budapesti kereskedelmi törvényszék 
szerepeljen. 

Kózsa Vilmos dr. és Huszár Kálmán dr. kartársaim szintén 
elfogadták Beck álláspontját és teljes jogorvoslatot kívánnak. 

Ezen kérdésre vonatkozólag ez a vitának eredménye. 

Tisztelt teljes-ülés ! Én azt hiszem, hogy ebben a kérdésben 

egymást kapaczitálni nem fogjuk, mert beleolvad ezen kérdés 
azon nagyobb és fontosabb kérdésbe, hogy a polgároknak gazda- 
sági és társadalmi életébe az állam mennyire nyúljon bele. És a 
mint még alig volt rá eset, hogy a szabad kereskedelem híve 
meggyőzte a védvámost az önkormányzat hive a centralistát, 
úgy kölcsönös meggyőzésre itt sincsen kilátás. Ebben a tekintet- 
ben egyéni felfogás, temperamentum, az egyénnek a világnézlete 
a döntő. Némelyiknek az a felfogása, hogy jobb a szabad ver- 
senynek átengedni mindent ; míg a másik azt mondja, hogy a 
mit csak lehet, tegyen meg az állam. Itt mindenki meg fog ma- 
radni a maga álláspontján. Abban teljesen igaza van Márkus 
Dezső t. tagtárs úrnak, hogy ez nem a liberalismus kérdése, mert 
hiszen a legliberalisabb köztársaságok, Svájcz és Amerika, 
alkották meg a legszélesebb állami beavatkozási hatáskörrel az 
állami biztosítási hivatalt. Lehet egy szabad állam olyan felfogás- 
sal, hogy e tekintetben meg kell védeni a polgárok érdekeit az 
állam hatalmával, lehet egy absolut állam, a mely pedig azt 
mondja, hogy e tekintetben hagyjuk meg a legteljesebb szabad- 
ságot. 

A nélkül tehát, hogy e tekintetben bárkit kapaczitálni akar- 
nék, vagy képes volnék, a magam nézete az, hogy az állam csak 
addig nyúljon bele a gazdasági és társadalmi életbe, a meddig 
szükséges és hogy helyesebb a fokozatos fejlődés, mint az ugrás. 
Eddig az ellenőrzés hiányzott. Eendezzünk be pontos ellenőrzést, 
és azt hiszem, hogy az eddigi és a bekövetkezhető visszaélések- 
nek eleje lesz véve. Ha majd azt látja a törvényhozás, hogy ez 
nem elég, még mindig lesz ideje, hogy megadja az állami köz- 
igazgatási beavatkozásnak teljét a biztosítási hivatalnak. Nagy 
bajok ezentúl már nem keletkezhetnek, ha szervezve van az az 
állami biztosítási hivatal a maga teljes ellenőrzési és felügyeleti 
hatáskörével, a mely mindig résen lesz és felhívja a bíróság dön- 
tését, a hol hibát és visszaélést lát. 

A szakértő tanács szerintem üdvös lehet, mert megóv az 
egyoldalú büreaukratismustól. Az ily szakértői tanácsok a jog- 
életben minden téren üdvöseknek bizonyultak. 

Áttérve a jogorvoslatok kérdésére, szerintem ha konczessio- 
nális a rendszer, következetes csak akkor a törvény, ha teljesen 
kizár minden jogorvoslatot és oly erőssé szervezi a biztosítási 

hivatalt, hogy a döntést is rá lehessen bízni. Mert hiszen mit 
mond az engedélyezési rendszer ? Azt mondja : én állam, az én 
közigazgatási szervem, az én kormányom, vagy az én hivatalom 
által megítéltetem, hogy czélszerű és helyes- e ennek az intézet- 
nek a működését megengedni, helyes-e a működés megkezdését 
és annak továbbfolytatását engedélyezni. Ha nem látom czél- 
szerűnek, akkor megtagadom az engedélyt, mert hiszen az enge- 
dély az államnak oly cselekménye, a melytől bármikor elállhat, 
a melyet bármikor visszavonhat. De épen, mert én nem akarok 
engedélyezési rendszert, azért nem is akarom a döntést erre a 
felügyeleti hatóságra bízni. 

Neumann ö méltósága szerint nem jó egy rendszer békóiba 
zárni a dolgot. Megvallom, hogy ezt én nem értem teljesen, mert 
vagy engedélyezési az a rendszer, vagy nem. En nem bírom 
elképzelni, hogy egy rendszer ebben a kérdésben, engedélyezési 
is legyen, meg nem is, tehát vegyes. A tervezetnek a rendszere 
pedig engedélyezési, ép úgy, mint a német tervezeté, a melyé 
bevallottan az, hiszen mind a két tervezet a döntést a biztosítási 
hivatalra bízza. Neumann ő méltósága azt mondja, hogy nem 
lehet ott engedélyezési rendszerről szólni, a hol törvényes intéz- 
kedések kötik a biztosítási hivatalt. De vájjon a német tervezet 
szerint nem kötik? Nem itt van a punctum saliens, hanem 
abban, hogy dönthet-e a biztosítási hivatal. És az engedélyezési 
jelleget az sem szünteti meg, ha a döntés ellen jogorvoslat áll 
rendelkezésre, mert nem kelléke az engedélyezési rendszernek, 
hogy a biztosítási hivatal végérvényesen döntsön. 

Minthogy tervezetünk azt akarja, hogy a biztosítási hivatal 
döntsön és csak panaszt enged meg az ő döntései ellen, ennél- 
fogva az engedélyezési rendszer alapján áll ép úgy, mint a né- 
met tervezet, a mely azt is megmondja, hogy mely okból nem 
lehet megtagadni az engedélyezést és ennek daczára is bevallja, 
hogy az engedélyezés rendszere alapján áll. 

A mi azt a kérdést illeti, hogy hova engedjünk jogorvoslatot, 
szerintem helyesebb a rendes bírósághoz adni, mert a közigaz- 
gatási bíróság legalább eddigi fogalmaink szerint, első instantiá- 
ban nem dönthet, ö hozzá már csak a meglévő határozatok 
ellen lehet jogorvoslattal, panaszszal fordulni. 

Elfogadjuk-e Beck ő méltóságának azt az ajánlatát, hogy a 

budapesti kereskedelmi törvényszéket ruházzuk fel végérvényes 
döntéssel minden jogorvoslatnak kizárásával ? Én nem merném 
megtenni, mert nem látom elég erős, nem találom elég garan- 
tiát nyújtó bíróságnak, de különben is nem látok abban semmi 
nehézséget, hogy a törvényszéknek elutasító határozata ellen 
megengedünk egyfokú jogorvoslatot. A legfontosabb kérdések 
itt azok lesznek, mi történjék azon esetekben, ha a biztosítási 
hivatal a működés megkezdését és folytatását megengedi, vagy 
nem ? Ha ezekben a fontos kérdésekben azt látja a biztosító társa- 
ság, hogy az elutasító határozat daczára az ö létérdeke még sincsen 
veszélyeztetve, nem látom be, hogy miért ne adhassunk a bizto- 
sító társaságnak egyfokú jogorvoslatot a felső bírósághoz. 

Neumann ő méltósága szerint csak közigazgatási kérdések 
biráltatnak el itt és azért sem szabad a döntést a rendes bíró- 
ságra bízni. 

Ámde, t. teljes-ülés ! Tegyük, hogy 100,000 biztosítottja van 
egy biztosító társaságnak, a biztosítási hivatal azt mondja : meg- 
szűnik a működésed, becsukom a kapudat. 100,000 biztosított 
fog ennélfogva a biztosítási összeg 100®/o-a helyett talán csak 
35 — 40Vo-ot kapni. Vájjon valóban nincsenek itt érintve magán- 
jogi kérdések? Tisztán közigazgatási érdekek ezek ? Nem hiszem, 
hogy bármelyikünk erre igennel feleljen. Bizony itt nagyon fontos 
magánjogi érdekek is érintve vannak. 

Eoth kollegám és Neumann ő méltósága azt következtetik 
előadásomból, hogy nagyon pártolom a külföldi társaságokat. 
Tudják a praxisból, hogy egy-két külföldi táisaságot képviselek 
és ezért vonják le előadásomból ezt a következtetést. Én nem 
hiszem, hogy erre a vádra rászolgáltam. Hiszen a külföldi tár- 
saságokat csak annak a kérdésnek latolása közben említettem,, 
hogy kell-e a biztosítási hivatalt olyan nagy jogkörrel felruházni. 
És ajra az eredményre jutottam, hogy nem kell, először azért, 
mert a külföldi társaságokat itt bent elég hatályosan amúgy 
sem ellenőrizhetjük, akármilyen biztosítási hivatalt állítunk is 
fel, másodszor pedig azért, mert belföldi társaság kevés van és 
azokért ilyen költséges apparátust mozgásba hozni nem érdemes. 
Ezek pedig tárgyilagos okok. 

Eektifíkálnom kell még itt Bózsa kollegám azon állítását, 
mintha a német tervezet a napirendről lekerült volna. Ellen- 
ie? 

kezöleg csak némileg módosíttatott, — talán 7 szakasz van mó- 
dosítva — és íme, kezemben van a második német tervezet, a 
mely néhány héttel ez előtt jelent meg. 

Ezzel bevégeztem értekezésemnek első pontját. 

IL. 

A második pont az, helyes-e a díjtartalék elhelyezése olyan 
módon, a mint azt a tervezet akarja. 

A tervezet az életbiztosítási díjtartalékot az állampénztárba 
rendeli elhelyezni és azonkívül azt rendeli, hogy annak 50^/o-a 
magyar állampapírokban helyeztessék el. Épen ezek ellen jajdul- 
nak fel legjobban a biztosító társaságok. 

Neumann ő méltósága is azt hiszi, hogy az állampénztárba 
helyezés nem helyes, mert nehézkes és hogy elég annak az elren- 
delése, hogy belföldön legyen elhelyezve. De hiszen a kezelés- 
nek nem kell nehézkesnek lennie, lehet azt úgy szervezni, hogy 
ha a biztosító társaság bebizonyítja, hogy esedékes és hogy neki 
arra a díjtartalékra szüksége van, akkor még az nap, legfeljebb 
másnap vehesse ki. Szerintem sokkal helyesebb és biztosabb az 
állampénztárba való helyezés, mert nehéz más módot találni a 
folytonos és biztos ellenőrzésre. 

De nagy és fontos kérdés a másik, hogy helyes-e 50^/o-ot 
magyar állampapírokban elhelyezni. Itt nem jogi érdekről van 
szó : ez egy politikai, pénzügyi czél. A magyar állam akar állam- 
papírjainak nagy vevőközönséget biztosítani. Nagyon figyelemre 
méltó ez ellen Bózsa kollégámnak az az ellenvotése, a melyet kü- 
lönben az Ormódy-féle felirat is tartalmaz és a mely azt mondja: 
Én biztosító társaság 50 millió koronával nem spekulálhatok 
magyar állampapírokkal, mert az eddigi tapasztalatok azt mutat- 
ják, hogy azok pl. egy háború esetén 25 — 30^/o-kal csökkennek. 
Én ez a risikót el nem bírom, pedig szilárd alapom van. 
De spekuláljon az állam maga. Eendeljék el, hogy 50^/o-ot kész- 
pénzben, vagy állampapírokban kell elhelyezni és az állam vehet 
a készpénzért magának papírokat, de nekem készpénzért szava- 
tol, mert az állam jobban bírja a risikót, mint én. Ezt — mon- 
dom — a megfontolásra nagyon méltónak tartom. 

Abban is igaza van Ormódynak és Kózsa kollégámnak, hogy 

az eddigi díjtartalékokra is más intézkedés kellene, mert főleg 
jelzálogintézeteink, melyeknek papirjai Németországból és 
Ausztriából úgy is visszajönnek, ha ezt az óriási mennyiséget 
egyszerre piaczra dobják, nagyon rosszul járnának és nem lehet 
feladata az államnak, hogy felidézze ezeknek a krisisét. 

A tervezet a mikénti elhelyezésnek négy módját ismeri. 
Ez szűk és Beck s Neumann ö méltóságaiknak ellennézete da- 
czára is azt hiszem, hogy a jelzálog-kölcsönökbe való elhelyezést 
is meg kellene engedni. 

Neumann ö méltósága annak egyenes kimondását kívánja, 
hogy a kártartalékot ne kelljen az állampénztárban elhelyezni. 
Ámde a tervezet 11. és 15. §-ai aműgy is csak az életbiztosítási 
díjtartalékokról rendelkeznek. 

Azt sem kell külön kifejezésre juttatni, hogy az árfolyam- 
nyereség a társaságé, mert ebben a kérdésben az elmélet hatá- 
rozottan állást foglalt. 

III. 

Az ügynöki kérdésben Eoth és Eózsa kartársaimnak az az 
álláspontjuk, hogy az ne itt szabályoztassék. 

A tervezet 26., 27. §-aínak álláspontját Beck Hugó ö mél- 
tósága bővebben kifejtette és Balog Arnold kartársam is terjesz- 
tett be érdekes indítványt a szabályozásnak mikéntjére vonat- 
kozóan, míg Neumann ő méltósága a jövőre ígérte positív 
javaslatát. 

Az ajánlattevőt az ügynöki atrocitások ellen teljesen csak 
az én álláspontom védi meg. Nem elég őt megóvni az ellen, hogy 
noha ő díjat fizet, az ügylet mégis érvénytelennek mutatkozzék, 
hanem oltalmat igényel abban az irányban is, hogy irreális mó- 
don létesült ügylet után díjat egyáltalán fizetnie se kelljen. 
Ebben a tekintetben a tervezet semminemű intézkedést nem 
tartalmaz és azért csak fél munkát végez. 

Még ki akarom itt emelni, hogy a mellett, hogy az ügynök 
a saját nyugtájára vehesse át a biztosítási díjakat, csak Beck 
ö méltósága hozta azt fel, hogy abból nagyobb baj nem szármáz- 
hátik. De mintha kicsillámlott volna beszédéből az az álláspont, 
hogy az ügynök csak a saját maga által közvetített ügyletek 

után veheti fel a visszatérő időkben fizetendő dijakat abban az 
esetben, ha a társaság az illető biztosítottal nem közölte, hogy 
már elbocsátotta az ügynököt. Ez minden esetre jótékony meg- 
szoritás volna» de csak akkor, ha benne volna a tervezetben. 
Azonban felesleges ez is. A szabályozást úgy kellene megejteni, 
hogy a törvény szerint csak a biztosító társaságnak a nyugtájára 
lehessen fizetni. 

IV. 

Áttérek most a negyedik részre, a hol a kisebb fontosságú 
intézkedéseket foglaltam egybe. 

Itt fontos az az indítványom, a melyet egyik felszólaló sem 
említett meg, hogy t. i. ebben a törvényben teljesen szabályoz- 
zuk a kölcsönös biztosító társaságokat úgy, a mint azt a német 
tervezet teszi. Valamennyien ismerjük azokat az óriási inkonve- 
nientiákat, a melyek abból származnak, hogy keresk. törvényünk 
a biztosító társaságokat a szövetkezetek közé sorozza. Ez kép- 
telen álláspont és csakis ennek lehet tulajdonítani azt, hogy ná- 
lunk a kölcsönös biztosító társaságok nem jfejlődtek. És ha a mi 
tervezetünk erre vonatkozó pár szakasza törvénynyé is válik, 
abban csak fél segítséget látok. Ha egészen és energikusan segí- 
teni akarunk, akkor ki kell mondani, mint a német törvény : a 
kölcsönös biztosító társaság nem szövetkezet, hanem egy köl- 
csönös biztosítási egylet, melyet így és így szabályozok, és 
azután mindazt, a mi erre vonatkozik, itt elmondja. Tudom, ez 
nehéz matéria, e melyhez nálunk még csekély az előkészültség, 
de hiszen van egy jó mintánk. Ha másképen nem, utánozzuk a 
német törvényt és akkor is nagyon üdvös dolgot cselekszünk. 

Azt Neumann ő méltósága is elismerte, hogy szűk a terve- 
zetnek az a megszorítása, hogy annak részére, ki a biztosítási 
alapra pénzt kölcsönöz, több mint 4Vo kiköthető ne legyen. 
A mikor folyton azt hangoztatják, hogy a kölcsönösség elvén 
álló intézetek létesítése szocziális szükség, akkor azoknak léte- 
sítését meg kell könnyíteni, nem pedig ilyen mértékben meg- 
szorítani. 

Nem ezen vita keretén belül, de a jótékonysági egyesületek 
részéről felhangzott az a kívánság, hogy ne szabályozzuk ezeket, 
noha életbiztosítással is foglalkoznak, a biztosító társaságok mód- 

j ára, mert ettől alegszolidabb egyesületek is féltik existencziájukat. 
Jó lesz, ha a törvény készítői erre is kiterjesztik figyelmüket 

Azt mondottam, hogy helytelen annak kimondása, hogy — 
főleg kezdetben — a visszavásárlási érték ne legyen kisebb 
75^/o-nál. Neumann ő méltósága is egyetért ezzel, csak kapcso- 
latba hozza ezt a fusió esetén kapandó összeggel. Én nem látom 
a kapcsolatot a kettő között. 

Azt mondja Neumann ő méltósága, hogy a fuvarbiztosltót 
ki kell vonni ezen tervezet keretéből ép úgy, mint a német ter- 
vezet teszi. Tényleg teljesen indokolt, hogy mivel itt kereskedők 
állanak egymással szemben, nem szükséges az a szigorú fel- 
ügyelet. Majd megválasztják ők maguknak jól azt, kit bizal- 
mukkal megtisztelnek. Ez figyelemre méltó dolog és magam is 
azt hiszem, hogy itt nem szükséges ugyanazt a szigort alkalmazni. 

A 21. §. azt mondja, hogy a viszontbiztosítónál csak akkor 
lehet a viszontbiztosítást eszközölni, ha a belföldön működő be- 
jegyzett fióktelepe van. Az Ormódy-féle felirat azt mondja, hogy 
ez a megszorítás káros és mellékes szempontból zárja el a bizto- 
sító társaságokat attól a viszontbiztosítótól, a kit ők a legszoli- 
dabbnak ismernek. A kérdés minden esetre megérdemli az 
alapos megfontolást. 

Ezzel a rekapitulác^iót befejeztem. Nagy örömömre szol- 
gált, hogy a vita olyan magas szinvonalon mozgott és olyan 
eredményeket produkált, a melyek a törvény meghozásánál 
figyelmen kívül hagyhatók alig lesznek. 



111 



Digitized by VjOOQIC 



Digitized by VaOOQlC 



III I I I I J I . _ " I . s 

*f' -- i- ■• ..V"^ ' £ J'^'\ 

4 
^ Digitizedby VjOOQIC j 



Digitized by VjOOQIC 



